‘റഷ്യയ്‌ക്കെതിരെ കൂടുതൽ ഉപരോധം വേണം’; ജർമ്മൻ ചാൻസലറോട് സെലെൻസ്‌കി | Azchavattom Online USA\n‘റഷ്യയ്‌ക്കെതിരെ കൂടുതൽ ഉപരോധം വേണം’; ജർമ്മൻ ചാൻസലറോട് സെലെൻസ്‌കി\nPosted by Azchavattom | May 12, 2022 | EXCLUSIVE NEWS\nജർമ്മൻ ചാൻസലർ ഒലാഫ് ഷോൾസുമായി ചർച്ച നടത്തി യുക്രൈൻ പ്രസിഡന്റ് വോലോഡൈമർ സെലെൻസ്‌കി. പ്രതിരോധ സഹായം, ഊർജമേഖലയിലെ സഹകരണം തുടങ്ങിയ വിഷയങ്ങളിൽ ഇരുവരും ചർച്ച നടത്തി. റഷ്യയ്‌ക്കെതിരായ ഉപരോധം വർധിപ്പിക്കണമെന്ന് ആവശ്യപ്പെട്ടതായും സെലെൻസ്കി പറഞ്ഞു.\nയുക്രൈൻ പോരാട്ടത്തിന് നൽകുന്ന പിന്തുണയ്ക്ക് സെലെൻസ്കി നന്ദി പ്രകടിപ്പിച്ചു. ജർമ്മനി ചാൻസലറുമായി നടന്ന ചർച്ചയിൽ പ്രതീക്ഷയുണ്ടെന്നും, യുക്രൈനുമായി സംഭാഷണത്തിന് തയ്യാറായതിൽ അഭിനന്ദിക്കുന്നു എന്നും അദ്ദേഹം ട്വീറ്റ് ചെയ്തു. യുദ്ധം ഉടനടി അവസാനിപ്പിക്കാനും, സൈന്യത്തെ പിൻവലിക്കാനും റഷ്യ തയ്യാറാകണമെന്ന് ജർമ്മനി ആവശ്യപ്പെട്ടതായി സർക്കാർ വക്താവ് അറിയിച്ചു.\nയുക്രൈനിന്റെ അഖണ്ഡതയും പരമാധികാരവും പുനഃസ്ഥാപിക്കേണ്ടത് റഷ്യയുടെ ഉത്തരവാദിത്തമാണെന്ന് സ്‌കോൾസ് കോളിൽ ഊന്നിപ്പറഞ്ഞു. യുക്രൈന് നൽകുന്ന പിന്തുണ ജർമ്മനി തുടരും. ആവശ്യമായ സഹായം ഉറപ്പു വരുത്തും. റഷ്യയ്ക്കു മേൽ കൂടുതൽ ഉപരോധം ഏർപ്പെടുത്തുന്നത് ആലോചനയിലാണെന്നും ജർമ്മൻ വക്താവ് അറിയിച്ചു.\nPreviousമായാ മൗഷ്മി അഭിനയം നിർത്താൻ കാരണം എന്ത് ? തുറന്ന് പറഞ്ഞ് താരം\nNextറഷ്യൻ അധിനിവേശം; 561 യുക്രൈൻ നാഷണൽ ഗാർഡ്സ് കൊല്ലപ്പെട്ടു


വയറിനുള്ളിലെ വിത്ത് വൃക്ഷമായി വളർന്നു; 40 വർഷം മുൻപ് കാണാതായ മനുഷ്യന്റെ ശരീരം കണ്ടെത്തി\n40 വർഷം മുൻപ് കൊല്ലപ്പെട്ട മനുഷ്യന്റെ ശരീരം കണ്ടെത്തി അതും വിചിത്രമായ ഒരു രീതിയിൽ\n40 വർഷം മുൻപ് കൊല്ലപ്പെട്ട മനുഷ്യന്റെ ശരീരം കണ്ടെത്തി അതും വിചിത്രമായ ഒരു രീതിയിൽ. അയാളുടെ വയറ്റിൽ ഉണ്ടായിരുന്ന വിത്ത് ഒരു മരമായി വളർന്നതിനു ശേഷം ആണ് അയാളെ കണ്ടെത്താൻ കഴിഞ്ഞത്. 1974 ലാണ് അഹ്മദ് ഹെർഗുനർ ഗ്രീക്ക് സിപ്രോട്ടുകൾക്കും തുർക്കി സിപ്യെയോട്ടുകാരും തമ്മിലുണ്ടായ ഏറ്റുമുട്ടലിൽ കൊല്ലപ്പെട്ടത്. പക്ഷെ അദ്ദേഹത്തിന്റെ ശരീരം അന്ന് കണ്ടെത്തിയിരുന്നില്ല. യുദ്ധത്തിൽ 2000 ലധികം ഗ്രീക്ക്, തുർക്കി ആൾക്കാർ കാണാതായിരുന്നു.\nആ പ്രദേശത്തിന് അസാധാരണമായി ഒരു മരം വളർന്നത് കാരണം ആണ് അയാളുടെ ശരീരം കണ്ടെത്താൻ കഴിഞ്ഞത്. അഹ്മത്തും മറ്റ് മൂന്നുപേരും ഒരു ഗുഹയിൽ എറിയപ്പെടുകയായിരുന്നു. ഒരു സ്ഫോടനത്തിൽ അവർ അവിടെ വച്ച് കൊല്ലപ്പെടുകയും ചെയ്തു. ഗുഹയുടെ ഒരു ഭാഗം സ്‌ഫോടനത്തിൽ അടർന്നു പോവുകയും ഇത് സൂര്യപ്രകാശം ഗുഹക്ക് അകത്തേക്ക് കടന്നു ചെല്ലാൻ സഹായിക്കുകയും ചെയ്തു. ഇത് കാരണം അഹമ്മദിന്റെ വയറ്റിലെ വിത്ത് മരമായി വളരുകയും ചെയ്തു.\n1981 ൽ സൈപ്രസിൽ കാണാതായ വ്യക്തികളെകുറിച്ചുള്ള കമ്മിറ്റി സ്ഥാപിക്കപ്പെട്ടു. അവർക്ക് എന്താണ് സംഭവിച്ചത് എന്ന് കണ്ടെത്താൻ ശ്രമിക്കുകയും അവരുടെ അവശിഷ്ടങ്ങൾ കണ്ടെത്താനും ശ്രമിക്കുകയും ചെയ്യുക എന്നതായിരുന്നു ഇവരുടെ ലക്‌ഷ്യം. ഒരു സാധാരണ ഗവേഷകനായിരുന്ന പാക്ലിസയാണ് മലനിരയിൽ അസാധാരണമായി വളർന്ന മരം കണ്ടത്. തുടർന്ന് ആ പ്രദേശം കുഴിച്ചപ്പോൾ ആണ് വൃക്ഷത്തിനടിയിൽ മൂന്ന് ശവശരീരങ്ങൾ കണ്ടത്. ഡി.എൻ.എ. ടെസ്റ്റിൽ അഹമ്മദിനെ തിരിച്ചറിയാൻ കഴിഞ്ഞു.


തളർച്ചയെ വെല്ലുവിളിച്ചുകൊണ്ട് വീൽ ചെയറിൽ നാടു ചുറ്റുന്ന നായ.. •Tech Travel Eat\nതളർച്ചയെ വെല്ലുവിളിച്ചുകൊണ്ട് വീൽ ചെയറിൽ നാടു ചുറ്റുന്ന നായ..\nപറഞ്ഞു വരുന്നത് മെൽ എന്ന എട്ടുവയസുകാരൻ നായയുടെ കഥയാണ്. കഥ നടക്കുന്നത് അങ്ങ് അമേരിക്കയിലും. അമേരിക്കയിലെ പ്രശസ്തമായ ‘യോങ്കേഴ്‌സ് അനിമൽ ഷെൽട്ടർ’ സന്ദർശിക്കുന്നതിനിടെയാണ് ടോം ഡിൽവർത്ത് എന്ന മെല്ലിന്റെ ഇപ്പോഴത്തെ യജമാനൻ മെല്ലിനെ കണ്ടുമുട്ടുന്നത്. പിറ്റ്-ബുൾ വിഭാഗത്തിൽപ്പെട്ട നായയായ മെൽ, ടോമിനെ കണ്ടപ്പോൾ വളരെ പരിചിതമായ ഭാവത്തിലാണ് നിന്നിരുന്നത്. അങ്ങനെ ടോം മെല്ലിനെ ദത്തെടുക്കുകയായിരുന്നു. എന്നാൽ ദത്തെടുത്തതിനു ശേഷം മെല്ലിനു തൻ്റെ ശരീരം ബാലൻസ് ചെയ്യാനാവാതെ കാലുകൾ പകുതി തളർന്ന അവസ്ഥയിലേക്കെത്തി. ന്യൂറോളജിക്കൽ അസുഖങ്ങൾ മൂലം സംഭവിച്ചതായിരുന്നു ഈ ബാലൻസ് കുറവ്. വേദനയുണ്ടാക്കുന്ന അവസ്ഥയല്ലെങ്കിലും നടക്കുവാൻ പറ്റാത്ത വിധമായിരുന്നു മെല്ലിന്റെ അവസ്ഥ.\nഅവസാനം മെല്ലിനു വീട്ടുകാർ ഒരു സമ്മാനം നൽകി – വീൽചെയർ. നായ്ക്കൾക്കു വേണ്ടി പ്രത്യേകം നിർമ്മിച്ച വീൽ ചെയറിൽ ‘മെൽ’ കംഫർട്ട് ആയിരുന്നു. മറ്റുള്ള നായ്ക്കളെപ്പോലെ ഓടിവാനും നടക്കുവാനുമൊക്കെ വീൽചെയർ മൂലം മെല്ലിനു സാധിച്ചു. ഇതോടെ യജമാനനായ ടോം തൻ്റെ യാത്രകളിൽ മെല്ലിനെ കൂടെ കൂട്ടുവാൻ തുടങ്ങി. പ്രൊഫഷണൽ ഫോട്ടോഗ്രാഫറായ ടോമിന്റെ കൂടെ ഒരു വഴികാട്ടിയെന്നോണമാണ് വീൽചെയറിൽ മെല്ലിന്റെ പോക്ക്. മലമുകളിലും, ബീച്ചുകളിലും എന്നുവേണ്ട രാജ്യം മുഴുവനും മെൽ തൻ്റെ യജമാനനൊപ്പം സഞ്ചരിക്കുന്നു. വീട്ടിലെ എല്ലാവർക്കും മെൽ പ്രിയപ്പെട്ടവനാണ്. തങ്ങളുടെ കുടുംബത്തിലെ ഒരു അംഗത്തെപ്പോലെയാണ് അവർ മെല്ലിനെ കാണുന്നതും പരിചരിക്കുന്നതും.\nയജമാനനായ ടോമിന്റെ ഇൻസ്റ്റാഗ്രാം പോസ്റ്റുകളിലൂടെയാണ് മെല്ലിന്റെ കഥ ലോകമെങ്ങും അറിഞ്ഞത്. മെല്ലിന്റെ ചിത്രങ്ങളും വീഡിയോകളും സോഷ്യൽ മീഡിയയിൽ വൈറലായി. വിവിധ മാധ്യമങ്ങൾ ഈ വാർത്ത പ്രസിദ്ധീകരിച്ചു. മെല്ലിനു ഇപ്പോൾ ലോകത്തെമ്പാടുമായി ധാരാളം ആരാധകരാണുള്ളത്. അനിമൽ ഷെൽട്ടറിൽ ജീവിച്ചു തീർക്കേണ്ട മെല്ലിനെ ഇത്തരത്തിൽ പോസിറ്റിവ് എനർജ്ജി കൊടുത്ത് പരിപാലിച്ച് ഇവിടംവരെ എത്തിച്ചതിൽ നാം യജമാനനായ ടോമിനെ അഭിനന്ദിച്ചേ മതിയാകൂ. മെല്ലിന്റെ കഥയിൽ നിന്നും ഒരു കാര്യം മനസ്സിലാക്കാം. മനുഷ്യനായാലും മൃഗങ്ങളായാലും തളർച്ചകളെ മറികടക്കുമ്പോഴാണ് ജീവിതം വിജയപൂർണ്ണമാകുന്നത്.


കൊളസ്‌ട്രോളിന്റെ നില കുറയ്ക്കാന് ശേഷിയുള്ളതുകൊണ്ട് ഹൃദയാഘാതമുണ്ടാകാനുള്ള സാധ്യത ഇരുപത്തഞ്ച് ശതമാനം ഇല്ലാതാക്കാം.\nPublished: Jan 1, 2016, 12:25 PM IST\nനമ്മുടെ അടുക്കളയിലെ അവിഭാജ്യഘടകമായ ഉലുവ നല്ല ഒരു ഗൃഹൗഷധി കൂടിയാണ്. ആയുര്‍വേദ ഗ്രന്ഥങ്ങളില് ഉലുവയുടെ ഔഷധഗുണങ്ങള് പറഞ്ഞിട്ടുണ്ട്.\nനല്ല കയ്പുള്ള, മഞ്ഞനിറമുള്ള ഉലുവയും അതിന്റെ പച്ചനിറമുള്ള ഇലകളും നമ്മുടെ ആഹാരത്തിന്റെ ഭാഗമാണ്, തലമുറകളായി.\nകൂടുതല് ഉലുവ കഴിക്കുകയാണെങ്കില് ചിലരിലെങ്കിലും ദഹനേന്ദ്രിയ വ്യൂഹത്തില് പ്രശ്‌നങ്ങള് ഉണ്ടാകുന്നതാണ്. മാത്രമല്ല, ചില മരുന്നുകള് കഴിക്കുന്നവരില് ഇത് ആ മരുന്നുകളുടെ പ്രവര്‍ത്തനത്തെ പ്രതികൂലമായി ബാധിക്കാനും സാധ്യതയുണ്ട്. ചിലരില്, കൂടിയ അളവില് ഉലുവ കഴിക്കുന്നതിന്റെ ഫലമായി അലര്‍ജി പ്രതികരണങ്ങള് ഉണ്ടാകാവുന്നതാണ്. ചിലപ്പോള് വയറിളക്കവും.\nമിതമായ അളവില് ഉലുവ കഴിക്കുകയാണെങ്കില് കുറെ നല്ല ഫലങ്ങള് കാണാം.ഇരുപത്തഞ്ച് ഗ്രാം ഉലുവ പതിവായി കഴിക്കുകയാണെങ്കില് രക്തത്തിലേക്ക് പഞ്ചസാരയുടെ ആഗീരണം മന്ദീഭവിപ്പിക്കാനും അങ്ങനെ രക്തത്തിലെ പഞ്ചസാരയുടെ നില ക്രമീകരിക്കപ്പെടാനും കഴിയും.\nകൊളസ്‌ട്രോളിന്റെ നില കുറയ്ക്കാന് ശേഷിയുള്ളതുകൊണ്ട് ഹൃദയാഘാതമുണ്ടാകാനുള്ള സാധ്യത ഇരുപത്തഞ്ച് ശതമാനം കുറയ്ക്കാന് കഴിയുന്നു.\nസ്ത്രീകളില് ലൈംഗിക താത്പര്യം വര്‍ധിപ്പിക്കാന് ഉലുവയ്ക്ക് കഴിവുണ്ട്. മാത്രമല്ല, ശരീരത്തില് ആവിയെടുക്കുക, പെട്ടെന്ന് സ്വഭാവങ്ങള് മാറുക എന്നീ അവസ്ഥകള് ഉള്ളവരിലും നല്ല ഫലം ലഭിക്കും.\nഉലുവയില് ഇരുമ്പിന്റെ അംശം അടങ്ങിയിരിക്കുന്നതുകൊണ്ട് രക്തക്കുറവുള്ളവര്‍ക്ക് ഒരു നല്ല പ്രതിവിധിയാണത്. മുലയൂട്ടുന്ന അമ്മമാര്‍ക്ക് വേണ്ടത്ര പാലുണ്ടാകാനും ദഹനശേഷി മെച്ചപ്പെടുത്തുക, മലബന്ധം ഇല്ലാതാക്കുക എന്നിവയ്ക്കും ഒന്നാംതരം ഗൃഹൗഷധിയാണ് ഉലുവ. തൊണ്ടവേദന, ചുമ എന്നിവയില്‍നിന്ന് മോചനം നേടാനും കഴിയും. നാം കറികളില് ഉപയോഗിക്കുന്നതിലൂടെയാണ് ഉലുവ പൊതുവെ കഴിക്കാറുള്ളത്.\nപച്ചക്കറികൊണ്ടുണ്ടാക്കുന്ന മിക്ക വിഭവങ്ങളിലും ഉലുവ ചേര്‍ക്കാറുണ്ട്. കറികള് താളിക്കുന്നതിലും ഉലുവ ചേര്‍ക്കുന്ന പതിവുണ്ട്. ദോശയ്ക്കും ഇഡ്ഡലിക്കും ഉഴുന്നരയ്ക്കുമ്പോള് കൂടെ ഉലുവയും ചേര്‍ക്കുന്ന ശീലം തലമുറകളായി കണ്ടുവരുന്നു.അല്പം ഉലുവ രാത്രി വെള്ളത്തിലിട്ട് വെക്കുക.\nരാവിലെ അത് നന്നായി അരച്ചെടുത്ത് തലയില് തേച്ചിരിക്കുക. അരമണിക്കൂറിനുശേഷം തല നന്നായി കഴുകണം. താരന് പരിഹാരം കാണാന് നല്ല വഴിയാണത്. ഒപ്പം അഴകുള്ള മുടി സ്വന്തമാക്കാനും.\nഡല്‍ഹിയില് ഭീം ആര്‍മി പ്രതിഷേധം: ജാഫറാബാദ് മെട്രോ സ്‌റ്റേഷന് അടച്ചു


ആ സംവിധായകനുമായിപ്രശ്‌നങ്ങളുണ്ട്... പക്ഷേ ആ ചിത്രം കാണും, തപ്പഡിനെ പിന്തുണച്ച് സ്മൃതി ഇറാനി | smriti irani supports thappad - Malayalam Oneindia\nPublished: February 10 2020, 13:36 [IST]\nദില്ലി: ബിജെപിയുടെ സ്ഥിരം വിമര്‍ശകനാണ് സംവിധായകന് അനുഭവ് സിന്‍ഹ. അദ്ദേഹത്തിന്റെ പുതിയ ചിത്രം തപ്പഡിനെ പിന്തുണച്ച് കേന്ദ്ര മന്ത്രി സ്മൃതി ഇറാനി രംഗത്തെത്തിയിരിക്കുകയാണ്. എന്ത് വന്നാലും ഈ ചിത്രം കാണുമെന്നും ഇറാനി വ്യക്തമാക്കി. ചിത്രത്തിന്റെ ട്രെയിലറിന്റെ ചെറിയൊരു ഭാഗവും അവര് പങ്കുവെച്ചിട്ടുണ്ട്. സിനിമയുടെ സംവിധായകനും നടിയുമായി തനിക്ക് അഭിപ്രായ വ്യത്യാസങ്ങളുണ്ടെന്നും, അത് കാര്യമാക്കുന്നില്ലെന്നും ഇറാനി പറഞ്ഞു.\nഎനിക്ക് താപ്പഡിനെ സംവിധായകന് അനുഭവ് സിന്‍ഹയുടെ രാഷ്ട്രീയ പ്രത്യയശാസ്ത്രങ്ങളെ പിന്തുണയ്ക്കാന് സാധിക്കില്ല. ചില അഭിനേതാക്കളോടും ചില വിഷയങ്ങളില് എനിക്ക് അഭിപ്രായ വ്യത്യാസങ്ങളുണ്ട്. എന്നാല് ഈ ചിത്രം ഞാന് തീര്‍ച്ചയായും കാണും. എല്ലാവരും ഈ ചിത്രം കുടുംബ സമേതം കാണുമെന്നാണ് പ്രതീക്ഷയെന്നും സ്മൃതി ഇറാനി പറഞ്ഞു. ഒരു സ്ത്രീയെ ഭര്‍ത്താവ് അടിക്കുന്നതും, അവര് വിവാഹ മോചനത്തിന് കേസ് ഫയല് ചെയ്യുന്നതുമാണ് ചിത്രത്തിന്റെ ഇതിവൃത്തം.\nഅതേസമയം ബോളിവുഡില് നിന്ന് ചിത്രത്തിന്റെ ട്രെയിലറിന് മികച്ച സ്വീകരണമാണ് ലഭിച്ചത്. ഇതിനിടെയാണ് അവര് ചിത്രത്തെ പിന്തുണച്ചത്. ഒരു സ്ത്രീയെ അടിക്കുന്നത് ഒരിക്കലും ശരിയല്ല. അതിനെ വെറും ഒരടിയായി കാണാനാവില്ലെന്നും മന്ത്രി പറഞ്ഞു. വിദ്യാസമ്പന്നരായ പുരുഷന്‍മാര് ഒരിക്കലും സ്ത്രീകളെ അടിക്കില്ലെന്ന വാദത്തെയു മന്ത്രി ചോദ്യം ചെയ്യുന്നുണ്ട്.\nതപ്പഡ് ഫെബ്രുവരി 28നാണ് റിലീസ് ചെയ്യുന്നത്. ഗാര്‍ഹിക പീഡനമാണ് ചിത്രത്തിന്റെ പ്രധാന പ്രമേയം തപ്പഡിന്റെ സംവിധായകന് അഭിനവ് സിന്‍ഹ പല വിഷയങ്ങളില് ബിജെപി സര്‍ക്കാരിനെ രൂക്ഷമായി വിമര്‍ശിച്ചിരുന്നു. പൗരത്വ നിയമത്തിലും വിമര്‍ശനം ഉന്നയിച്ചിരുന്നു. ചിത്രത്തിലെ പ്രധാന കഥാപാത്രത്തെ അവതരിപ്പിക്കുന്ന തപസീ പന്നുവും ബിജെപിയെ സ്ഥിരമായി വിമര്‍ശിക്കുന്നുണ്ട്.\nsmriti irani bjp bollywood cinema സ്മൃതി ഇറാനി ബിജെപി ബോളിവുഡ് സിനിമ politics\nsmriti irani supports thappad\nStory first published: Monday, February 10, 2020, 13:36 [IST]


m sivasankar: 'എന്തിനായിരുന്നു പതിനൊന്നാം മണിക്കൂറിലെ അറസ്റ്റ്?': ശിവശങ്കറിനെ പേടിയാണോയെന്ന് കസ്റ്റംസിനോട് കോടതി - court questions customs as probe team demands custody of m sivasankar in gold smuggling case | Samayam Malayalam\ncourt questions customs as probe team demands custody of m sivasankar in gold smuggling case\nSamayam Desk | Samayam Malayalam | Updated: 25 Nov 2020, 02:40:00 PM\nസ്വര്‍ണക്കടത്ത് കേസിലെ മറ്റു പ്രതികളുമായി ശിവശങ്കറെ നേരിട്ട് ബന്ധിപ്പിക്കുന്ന തെളിവുകളില്ലെന്ന് കോടതി. കസ്റ്റംസിന് രൂക്ഷവിമര്‍ശനം.\nതിരുവനന്തപുരം: സ്വര്‍ണക്കടത്ത് കേസിൽ കസ്റ്റംസിന് കോടതിയുടെ രൂക്ഷവിമര്‍ശനം. പലവട്ടം ചോദ്യം ചെയ്തിട്ടും 'പതിനൊന്നാം മണിക്കൂറിൽ' അറസ്റ്റ് ചെയ്യാൻ എന്തു തെളിവാണ് ലഭിച്ചതെന്ന് കോടതി കസ്റ്റംസിനോടു ചോദിച്ചു. നാലുമാസം കേസ് അന്വേഷിച്ചിട്ടും തെളിവ് ലഭിച്ചില്ലേയെന്നും കോടതി ചോദിച്ചു.\nമുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം ശിവശങ്കറിനെ 10 ദിവസത്തെ കസ്റ്റഡിയിൽ വിടണമെന്ന കസ്റ്റംസിൻ്റെ അപേക്ഷ പരിഗണിക്കുമ്പോഴായിരുന്നു കോടതിയുടെ രൂക്ഷമായ പരാമര്‍ശങ്ങള്. കസ്റ്റംസിന് ശിവശങ്കറെ പേടിയാണെയെന്നും കോടതി ചോദിച്ചു. എന്നാൽ ഒടുവിൽ സ്വര്‍ണക്കടത്ത് കേസിലെ പ്രതികളായ സ്വപ്നയ്ക്കും സരിത്തിനുമൊപ്പം എം ശിവശങ്കറെ അഞ്ച് ദിവസത്തെ കസ്റ്റഡിയിൽ വിട്ട് കോടതി ഉത്തരവിട്ടു.\nAlso Read: അപരന്മാർക്ക് റോസാപ്പൂ ചിഹ്നം; ഇടഞ്ഞ് ബിജെപി; താമരയ്ക്ക് വോട്ട് വീഴില്ലെന്ന് പരാതി\nഎന്തിനാണ് ശിവശങ്കറെ കസ്റ്റഡിയിൽ വിടേണ്ടെന്ന കാര്യത്തിൽ കസ്റ്റംസിന് വ്യക്തതയില്ലെന്ന് കോടതി ചൂണ്ടിക്കാട്ടി. സ്വര്‍ണക്കടത്തിൽ ശിവശങ്കറിൻ്റെ പങ്കെന്താണെന്ന് കസ്റ്റംസ് പറയുന്നില്ലെന്നും ശിവശങ്കറുടെ ഔദ്യോഗിക പദവികളൊന്നും എന്താണ് കസ്റ്റംസ് രേഖപ്പെടുത്താത്തതെന്നും കോടതി ചോദിച്ചെന്നാണ് ഏഷ്യാനെറ്റ് ന്യൂസ് റിപ്പോര്‍ട്ട്. എന്നാൽ മറ്റ് അന്വേഷണ ഏജൻസികളുടെ അന്വേഷണത്തിലാണ് ശിവശങ്കറിനെതിരെ തെളിവ് ലഭിച്ചതെന്നായിരുന്നു കസ്റ്റംസിൻ്റെ മറുപടിയെന്നാണ് വിവിധ മാധ്യമങ്ങള് റിപ്പോര്‍ട്ട് ചെയ്യുന്നത്.\nAlso Read: കൊവിഡ്: മൃതദേഹം ബന്ധുക്കൾക്ക് കാണാം; സ്‍പര്‍ശനം, ആലിംഗനം, അന്ത്യചുംബനം പാടില്ല\nകേസിൽ ഒൻപത് തവണയോളം ശിവശങ്കറെ കസ്റ്റംസ് ചോദ്യം ചെയ്തിരുന്നു. കൂടാതെ തെളിവെടുപ്പിൻ്റെ ഭാഗമായി ശിവശങ്കറുടെ ഫോണും കസ്റ്റംസ് പിടിച്ചെടുത്തിരുന്നു. എന്നാൽ ഇതുവരെ കസ്റ്റംസിന് തെളിവു കണ്ടെത്താൻ സാധിച്ചിട്ടില്ലെന്ന് ശിവശങ്കറുടെ അഭിഭാഷകൻ കോടതിയോടു പറഞ്ഞു. തന്നെ മനഃപൂര്‍വം കുരുക്കാൻ ശ്രമിക്കുകയാണെന്നും ശിവശങ്കര് കോടതിയെ അറിയിച്ചു. മുൻപ് പലവട്ടം ചോദ്യം ചെയ്തിട്ടും തെളിവ് ലഭിച്ചിരുന്നില്ലെന്നും എന്നാൽ ഇപ്പോള് സ്വപ്നയുടെ മൊഴിയിൽ നിന്ന് തെളിവു ലഭിച്ചെന്നു പറയുന്നതിൽ ദുരൂഹതയുണ്ടെന്നുമായിരുന്നു ശിവശങ്കറുടെ ആരോപണം.\nആരോപിക്കുന്ന കുറ്റം ഗൗരവമുള്ളതാണെന്നും കുറ്റകൃത്യം നടന്നപ്പോള് ശിവശങ്കര് ഉന്നത പദവി വഹിച്ചിരുന്നുവെന്നും നിരീക്ഷിച്ച കോടതി ശിവശങ്കറെ കസ്റ്റഡിയിൽ വിടുകയായിരുന്നു. എന്നാൽ കേസിലെ മറ്റു പ്രതികളുമായി ശിവശങ്കറെ ബന്ധിപ്പിക്കുന്ന സൂചനകളില്ലെന്ന് കോടതി ചൂണ്ടിക്കാട്ടിയതായി ദേശാഭിമാനി റിപ്പോര്‍ട്ട് ചെയ്തു.\nഅപരന്മാർക്ക് റോസാപ്പൂ ചിഹ്നം; ഇടഞ്ഞ് ബിജെപി; താമരയ്ക്ക് വോട്ട് വീഴില്ലെന്ന് പരാതി ആര്‍ട്ടിക്കിള് ഷോ\nഎം ശിവശങ്കർ Swapna Suresh m sivasankar news m sivasankar kerala gold smuggling case gold smuggling case\nWeb Title : court questions customs as probe team demands custody of m sivasankar in gold smuggling case


സ്‌ക്രീനില് സംവിധായകൻ റാം സാറിന്റെ മാജിക്ക് കാണാന് ആവേശത്തോടെ കാത്തിരിക്കുന്നു\n21 Jan, 2019 at 08:25 AM\nതമിഴകവും മലയാളവും ഒരു പോലെ കാത്തിരിക്കുന്ന ചിത്രമാണ് പേരന്‍പ്. ചലച്ചിത്ര മേളകളില് മികച്ച അഭിപ്രായം നേടിയ ചിത്രത്തിന്റെ ടീസറും ട്രയിലറും ഈയിടെ പുറത്തുവന്നിരുന്നു. മമ്മൂട്ടിയുടെ അത്യുജ്ജ്വല പ്രകടനത്തിനായിരിക്കും പേരന്‍പ് സാക്ഷിയാകുന്നതെന്നാണ് ഇവ തെളിയിക്കുന്നത്. അതുകൊണ്ട് തന്നെ ചിത്രത്തെ ഏറെ ആകാംക്ഷയോടെയാണ് പ്രേക്ഷകര് കാത്തിരിക്കുന്നത്. ചിത്രത്തിന് റിലീസിന് മുന്‍പ് മമ്മൂക്കയെ വീണ്ടും തമിഴിലേക്ക് സ്വാഗതം ചെയ്തിരിക്കുകയാണ് പേട്ടയുടെ സംവിധായകന് കാര്‍ത്തിക് സുബ്ബരാജ്.\nLet's welcome one of the best actor in Indian cinema @mammukka sir afteradecade to Tamil cinema.... Through #Peranbu from Feb 1st in theatres.... Awaiting to watch @Director_Ram sirs magic on screen.... https://t.co/yDSy4jivry\n“ഇന്ത്യന് സിനിമയിലെ ഏറ്റവും മികച്ച നടന്മാരില് ഒരാളായ മമ്മൂക്കയെ ഒരു പതിറ്റാണ്ടിന് ശേഷം വീണ്ടും തമിഴ് സിനിമയിലേക്ക് സ്വാഗതം ചെയ്യാം. ഫെബ്രുവരി ഒന്ന് മുതല് റിലീസ് ചെയ്യുന്ന പേരന്‍പ് എന്ന ചിത്രത്തിലൂടെ.. സ്‌ക്രീനില് സംവിധായകൻ റാം സാറിന്റെ മാജിക്ക് കാണാന് ആവേശത്തോടെ കാത്തിരിക്കുന്നു…” കാർത്തിക് ട്വിറ്ററിൽ കുറിച്ചു.


‘ധോണിജീ, വിരമിക്കുന്നതിനെ കുറിച്ച് ചിന്തിക്കരുത്’; ലത മങ്കേഷ്കറിന്‍റെ ഹൃദയസ്പര്‍ശിയായ ട്വീറ്റ് – USMalayalee.com\nHome വാരാന്ത്യംSports\t‘ധോണിജീ, വിരമിക്കുന്നതിനെ കുറിച്ച് ചിന്തിക്കരുത്’; ലത മങ്കേഷ്കറിന്‍റെ ഹൃദയസ്പര്‍ശിയായ ട്വീറ്റ്\nഇന്ത്യയുടെ വിക്കറ്റ് കീപ്പര് ബാറ്റ്സ്മാനും മുന് നായകനുമായ മഹേന്ദ്ര സിംഗ് ധോണി 2019 ലോകകപ്പ് അവസാനിക്കുന്നതോടെ വിരമിക്കുമെന്ന അഭ്യൂഹങ്ങള് പ്രചരിക്കുന്നതിനിടെ അരുതെന്ന് അഭ്യര്‍ഥിച്ച് ധോണിക്ക് പ്രശസ്ത ഗായിക ലതാ മങ്കേഷ്കറുടെ സന്ദേശം.\n‘എം എസ് ധോണിജീ, നമസ്കാരം, താങ്കള് വിരമിക്കാന് ആഗ്രഹിക്കുന്നതായി കേള്‍ക്കുന്നു. അങ്ങനെ ചിന്തിക്കരുതെന്ന് അപേക്ഷിക്കുന്നു. ഇന്ത്യന് ക്രിക്കറ്റിനും രാജ്യത്തിനും നിങ്ങളുടെ കളി ഇനിയും ആവശ്യമാണ്. അതുകൊണ്ട് വിരമിക്കുന്നതിനെ കുറിച്ച് താങ്കള് ആലോചിക്കുക പോലും ചെയ്യരുതെന്ന് ഞാനും അപേക്ഷിക്കുകയാണ്.’ ലത ട്വീറ്റ് ചെയ്തു.\nദേശീയ ടീമിനു വേണ്ടിയുള്ള കളി എന്നത്തേക്കുമായി അവസാനിപ്പിക്കും മുമ്പ് ഇന്ത്യയെ മൂന്നാം ലോകകപ്പ് വിജയത്തിലേക്ക് നയിക്കണമെന്ന ധോണിയുടെ സ്വപ്നം സെമിയില് ന്യൂസിലന്‍ഡിനെതിരായ മത്സരത്തില് പൊലിഞ്ഞിരുന്നു. ബുധനാഴ്ച മാഞ്ചസ്റ്ററില് നടന്ന പോരാട്ടത്തില് 18 റണ്‍സിനായിരുന്നു ന്യൂസിലന്‍ഡിന്‍റെ വിജയം. 48-ാം ഓവറില് ധോണി ക്രീസില് നില്‍ക്കെ 11 പന്തില് 25 റണ്‍സായിരുന്നു ഇന്ത്യക്ക് ജയിക്കാന് വേണ്ടിയിരുന്നത്.\nഎന്നാല്, ഡബിള് റണ്ണിനായി ഓടിയ ധോണി ക്രീസിലെത്തും മുമ്പ് മാര്‍ട്ടിന് ഗുപ്റ്റിലിന്‍റെ ബുള്ളറ്റ് ത്രോ സ്റ്റമ്പില് നേരിട്ടു പതിച്ചു. ധോണി ഔട്ടായതോടെ കാര്യങ്ങളെല്ലാം പെട്ടെന്ന് അവസാനിച്ചു. പിന്നീടെത്തിയ മറ്റു ബാറ്റ്സ്മാډാര്‍ക്കൊന്നും കാര്യമായ സംഭാവന ചെയ്യാനായില്ല. ഇതിനു പിന്നാലെ ധോണി ആസന്ന ഭാവിയില് തന്നെ വിരമിക്കല് പ്രഖ്യാപിച്ചേക്കുമെന്ന ആശങ്കയിലാണ് ആരാധകര്.\n‘ധോണിജീ, വിരമിക്കുന്നതിനെ കുറിച്ച് ചിന്തിക്കരുത്’; ലത മങ്കേഷ്കറിന്‍റെ ഹൃദയസ്പര്‍ശിയായ ട്വീറ്റ് was last modified: July 12th, 2019 by admin\nഭക്ഷണം ക്രമീകരിക്കുന്നതിലൂടെ മുടികൊഴിച്ചില് തടയാം\nകശ്മീരില് കോണ്‍ഗ്രസിന് നാഷണല് കോണ്‍ഫറന്‍സുമായി ധാരണ\nരുചികരമായ സ്വീറ്റ് കോണ് പുലാവ് തയ്യാറാക്കാം\nരാഷ്ട്രീയം പറയുമ്പോള് നാക്ക് പിഴയ്ക്കുന്നവര്


Arrest | ഓട്ടോ കൂലി 30 രൂപ ചോദിച്ചതിന് ഓട്ടോ തല്ലിത്തകർത്തു; രണ്ടുപേർ അറസ്റ്റിൽ | Two people arrested for destroying auto rikshaw in Parassala Thiruvananthapuram – News18 Malayalam\nArrest | ഓട്ടോ കൂലി 30 രൂപ ചോദിച്ചതിന് ഓട്ടോ തല്ലിത്തകർത്തു; രണ്ടുപേർ അറസ്റ്റിൽ\nഅജയ്, മനു എന്നിവർ സന്തോഷിന്റെ ഓട്ടോയിൽ സഞ്ചരിച്ചിരുന്നു. ഇവർ ഇറങ്ങിയപ്പോൾ സന്തോഷ് 30 രൂപ ആവശ്യപ്പെട്ടു. എന്നാൽ ഈ കൂലി അധികമാണെന്ന് പറഞ്ഞാണ് തർക്കം തുടങ്ങിയത്\nLast Updated : May 15, 2022, 13:10 IST\nതിരുവനന്തപുരം: 30 രൂപ ഓട്ടോക്കൂലി ചോദിച്ചതിന് ഓട്ടോറിക്ഷ അടിച്ചു തകർത്തു. തിരുവനന്തപുരം പാറശാലയിലാണ് സംഭവം. അക്രമി സംഘത്തിലെ രണ്ടുപേരെ പൊലീസ് അറസ്റ്റ് ചെയ്തിട്ടുണ്ട്. കൊറ്റാമം സ്വദേശി അജയൻ , മനു എന്നിവരെയാണ് കസ്റ്റഡിയിലെടുത്തത്. കൊറ്റാമം സ്വദേശി സന്തോഷിന്റെ ഓട്ടോയാണ് തല്ലിത്തകർത്തത്.\nശനിയാഴ്ച ഉച്ചയ്ക്ക് ഒരു മണിയോടെയാണ് സംഭവം ഉണ്ടായത്. കൊറ്റാമം സ്വദേശികളായ അജയ്, മനു എന്നിവർ സന്തോഷിന്റെ ഓട്ടോയിൽ സഞ്ചരിച്ചിരുന്നു. ഇവർ ഇറങ്ങിയപ്പോൾ സന്തോഷ് 30 രൂപ ആവശ്യപ്പെട്ടു. എന്നാൽ ഈ കൂലി അധികമാണെന്ന് പറഞ്ഞാണ് തർക്കം തുടങ്ങിയത്. കുറച്ച് ദൂരം മാത്രമാണ് സഞ്ചരിച്ചതെന്നും അജയ്, മനു എന്നിവർ പറഞ്ഞു. വാക്കുതർക്കം നടക്കുന്നതിനിടെ ഇവർ വിളിച്ചുവരുത്തിയ മറ്റൊരു സംഘം സ്ഥലത്തെത്തുകയും ഓട്ടോറിക്ഷ അടിച്ചു തകർക്കുകയുായിരുന്നു. സംഭവം കണ്ടവർ പാറശാല പൊലീസിൽ വിവരമറിയിക്കുകയും പൊലീസ് എത്തി അജയനെയും മനുവിനേയും അറസ്റ്റ് ചെയ്യുകയായിരുന്നു.\nമൂകാംബികയിലേക്ക് പോയ ബസ് വഴിതെറ്റി; പക്ഷേ ഗോവയിലെത്തിയെന്ന വാർത്ത തെറ്റ്; വിജിലൻസ് അന്വേഷണ റിപ്പോർട്ട്\nമെയ് എട്ടിന് തിരുവനന്തപുരത്ത് നിന്ന് മൂകാംബികയിലേക്ക് പോയ കെഎസ്ആർടിസി സ്വിഫ്റ്റ് ബസ് വഴി തെറ്റി ഗോവയിൽ എത്തി എന്ന വാർത്ത വലിയതോതിൽ സോഷ്യൽ മീഡിയയിൽ വൈറലായിരുന്നു. എന്നാൽ ഈ വാർത്ത തെറ്റാണെന്ന് അന്വേഷണത്തിൽ വ്യക്തമായതായി കെ എസ് ആർ ടി സി വിജിലൻസ് വിഭാഗം അറിയിച്ചു. വാർത്തയിൽ പറഞ്ഞതുപോലെ തിരുവനന്തപുരത്ത് നിന്ന് സ്വിഫ്റ്റ് ബസ് സർവീസ് ഇല്ലെന്നും അന്വേഷണ റിപ്പോർട്ടിൽ പറയുന്നു. നിലവിൽ കൊട്ടാരക്കര, എറണാകുളം എന്നിവിടങ്ങളിൽനിന്ന് മാത്രമാണ് മൂകാംബികയിലേക്ക് സ്വിഫ്റ്റ് സർവീസുള്ളത്. എന്നാൽ മെയ് എട്ടിന് ഈ രണ്ടു സർവീസുകളിലും യാത്ര ചെയ്തവരെ ഫോണിൽ വിളിച്ച് നടത്തിയ അന്വേഷണത്തിൽ ബസ് വഴി തെറ്റിയില്ലെന്ന് വ്യക്തമായിട്ടുണ്ട്. കൂടാതെ സ്വിഫ്റ്റ് ജീവനക്കാർക്ക് പരിശീലനം നൽകാൻവേണ്ടി ബസിൽ നിയോഗിച്ച കെ എസ് ആർ ടി സി ജീവനക്കാരും ഇക്കാര്യം വ്യക്തമാക്കുന്നുണ്ട്.\nനിലവിൽ കർണാടക, തമിഴ്നാട് സംസ്ഥാനങ്ങളുമായി മാത്രമാണ് കെഎസ്ആർടിസിക്ക് അന്തർ സംസ്ഥാന ഗതാഗത കരാറുള്ളത്. കർണാടകയിലേക്ക് മാത്രം സഞ്ചരിക്കാൻ പെർമിറ്റുള്ള ഒരു ബസ് എങ്ങനെയാണ് ഗോവ അതിർത്തി ചെക്ക്പോസ്റ്റുകൾ കടന്ന് ഒരു പരിശോധനയും കൂടാതെ ഗോവയിൽ എത്തുകയെന്നും കെഎസ്ആർടിസി അധികൃതർ ചോദിക്കുന്നു\nFirst published: May 15, 2022, 13:10 IST


ഓഫീസ് ഉദ്ഘാടനം 21 ന് :: Janmabhumi Daily\nകണ്ണൂര്: കേരള കോ-ഓപ്പറേറ്റീവ് സര്‍വ്വീസ് പെന്‍ഷനേഴ്‌സ് അസോസിയേഷന്റെ ജില്ലാ കമ്മിറ്റി ഓഫീസ് ഉദ്ഘാടനം 21 ന് നടക്കും. കണ്ണൂര് ബല്ലാര്‍ഡ് റോഡില് കല്ല്യാണി കോംപ്ലക്‌സിലുള്ള ഓഫീസിന്റെ ഉദ്ഘാടനം രാവിലെ പത്തിന് പഞ്ചായത്ത് പ്രസിഡന്റ് കെ.വി.സുമേഷ് നിര്‍വഹിക്കുമെന്ന് ഭാരവാഹികള് വാര്‍ത്താസമ്മേളനത്തില് അറിയിച്ചു. പെന്‍ഷന് ബോര്‍ഡ് ചെയര്‍മാന് സി.ദിവാകരന്, എം.സുകുമാരന്, വി.കുഞ്ഞികൃഷണന് എന്നിവര്‍ക്ക് ചടങ്ങില് സ്വീകരണം നല്‍കും. കൂടാതെ ജില്ലയിലെ 75 വയസ്സ് പൂര്‍ത്തിയായ അസോസിയേഷന് മെമ്പര്‍മാരെ സംസ്ഥാന പ്രസിഡന്റ് ജി.മോഹനന്‍പിള്ള ആദരിക്കും. എ.വി.കേശവന്‍നമ്പ്യാര് അധ്യക്ഷത വഹിക്കും. പി.വി.കരുണാകരന്, എ.വി.കേശവന് നമ്പ്യാര്, പി.വി.പ്രേമചന്ദ്രന്,കെ.വി.ഗോപാലന് വാര്‍ത്താസമ്മേളനത്തില് പങ്കെടുത്തു.\nഡൗണ്‍ടൗണ് മാള് ഉദ്ഘാടനം 21 ന്\nപൂജാപരിശീലന ബാച്ച് ഉദ്ഘാടനം 21 ന്\nഇരിട്ടി ഷോപ്പിംഗ് ഫെസ്റ്റിവല് ഉദ്ഘാടനം 21 ന്\nസഹകരണമേഖല: 21 ന് സര്‍വകക്ഷിയോഗം\nജന്‍മശതാബ്ദി ആഘോഷം 21 ന്


Anchal murder case അഞ്ചല് ഉത്ര വധക്കേസ്; സൂരജിന്റെ അച്ഛനെ മൂന്നുദിവസത്തേക്ക് കസ്റ്റഡിയില് വിട്ടു\nഅഞ്ചല് ഉത്രവധക്കേസില് സൂരജിന്റെ അച്ഛന് സുരേന്ദ്രനെ മൂന്നുദിവസത്തേക്ക് ക്രൈംബ്രാഞ്ച് കസ്റ്റഡിയില് വിട്ടു. പുനലൂര് ഒന്നാംക്ലാസ് ജുഡീഷ്യല് മജിസ്‌ട്രേറ്റ് കോടതിയാണ് പ്രതിയെ കസ്റ്റഡിയില് വിട്ടത്. ഏഴ് ദിവസത്തേക്കായിരുന്നു കസ്റ്റഡിയില് ആവശ്യപ്പെട്ടിരുന്നത്. എന്നാല് മൂന്നു ദിവസമാണ് കോടതി അനുവദിച്ചത്. മൂന്ന് ദിവസത്തിനുള്ളില് തെളിവുകള് പരമാവധി സമാഹരിക്കാന് കഴിഞ്ഞില്ലെങ്കില് വീണ്ടും കസ്റ്റഡിയില് ആവശ്യപ്പെട്ടേക്കും.\nഅതേസമയം, സൂരജിന്റെ അമ്മയേയും സഹോദരിയെയും ചോദ്യം ചെയ്യുന്നത് തുടരുകയാണ്. ചോദ്യം ചെയ്യല് അഞ്ച് മണിക്കൂര് പിന്നിട്ടു. ഇരുവരെയും ഒരുമിച്ചും ഒറ്റയ്ക്കും ഇരുത്തി ചോദ്യം ചെയ്യും. ഒരേ ചോദ്യം തന്നെയാകും ആവര്‍ത്തിക്കുക. മൊഴികളില് ഉണ്ടാകുന്ന വൈരുധ്യം മനസിലാക്കാനാണിത്.\nഇന്നലെയാണ് കൊലപാതക കേസുമായി ബന്ധപ്പെട്ട് സൂരജിന്റെ അച്ഛനെ പൊലീസ് അറസ്റ്റ് ചെയ്യുന്നത്. കൊല്ലപ്പെട്ട ഉത്രയുടെ സ്വര്‍ണാഭരണങ്ങള് അടൂരിലെ സൂരജിന്റെ വീടിന് സമീപത്തുനിന്ന് ഇന്നലെ കണ്ടെടുത്തിരുന്നു. സ്വര്‍ണാഭരണങ്ങള് പലയിടങ്ങളില് കുഴിച്ചിട്ട നിലയിലായിരുന്നു കണ്ടെത്തിയത്. അച്ഛന് എല്ലാം അറിയാം എന്ന തരത്തില് സൂരജ് അന്വേഷണ ഉദ്യോഗസ്ഥര്‍ക്ക് മൊഴി നല്‍കിയിരുന്നു. ഇതിന്റെ അടിസ്ഥാനത്തിലാണ് അച്ഛനെ ചോദ്യം ചെയ്തതും സ്വര്‍ണാഭരണങ്ങള് കണ്ടെടുത്തതും.\nStory Highlights: Anchal murder case, Sooraj’s father custody for three days


ആ സിനിമ എനിക്ക് തന്നെ ഇഷ്ടമല്ല, പൊട്ടിപണ്ടാരമടങ്ങുമെന്നായിരുന്നു വിചാരിച്ചത്: ധ്യാൻ ശ്രീനിവാസൻ | dhyan sreenivasan about love action drama movie\nആ സിനിമ എനിക്ക് തന്നെ ഇഷ്ടമല്ല, പൊട്ടിപണ്ടാരമടങ്ങുമെന്നായിരുന്നു വിചാരിച്ചത്: ധ്യാൻ ശ്രീനിവാസൻ\nരതീഷ് രഘുനന്ദൻ സംവിധാനം ചെയ്യുന്ന 'ഉടൽ' ആണ് റിലീസിനൊരുങ്ങുന്ന ധ്യാനിന്റെ പുതിയ ചിത്രം. ഇന്ദ്രൻസ്, ദുർഗ കൃഷ്ണ, ജൂഡ് ആന്റണി ജോസഫ് എന്നിവരാണ് ചിത്രത്തിലെ മറ്റു പ്രധാന താരങ്ങൾ.\nമലയാളത്തിലെ യുവ താരങ്ങൾക്കിടയിൽ ശ്രദ്ദേയനാണ് ധ്യാൻ ശ്രീനിവാസൻ. നടൻ ശ്രീനിവാസന്റെ മകൻ എന്ന മേൽവിലാസവുമായി സിനിമയിലെത്തിയതെങ്കിലും അഭിനയത്തിനു പുറമെ സംവിധാനത്തിലും നിർമ്മാണരംഗത്തുമെല്ലാം സജീവമാകുന്ന ധ്യാനിനെയാണ് പിന്നീട് പ്രേക്ഷകർ കണ്ടത്. ധ്യാനിന്റെ അഭിമുഖങ്ങൾ സോഷ്യൽ മീഡിയയിൽ വൈറലാവുന്നത് പതിവാണ്. ഇപ്പോഴിതാ താരം തന്നെ സംവിധാനം ചെയ്ത ചിത്രത്തെ കുറിച്ചുള്ള അഭിപ്രായമാണ് ഇപ്പോൾ ശ്രദ്ധ കവരുന്നത്.\nതിയേറ്ററുകളിൽ പൊട്ടി പൊളിഞ്ഞ് പണ്ടാരമടങ്ങുമെന്ന് താൻ കരുതിയ ചിത്രമാണ് ലൗ ആക്ഷൻ ഡ്രാമയെന്ന് തുറന്നു പറഞ്ഞിരിക്കുകയാണ് ധ്യാൻ. യുട്യൂബ് ചാനലിന് നൽകിയ അഭിമുഖത്തിലാണ് ധ്യാൻ മനസ്സു തുറന്നത്. ആ ചിത്രം തനിക്കിഷ്ടമല്ലെന്നും ധ്യാൻ പറയുന്നു.\n''ഞാൻ ഓടില്ല എന്ന് വിചാരിച്ച അത്യാവശ്യം പടങ്ങളൊക്കെ ഓടാതെ പോയിട്ടേയുള്ളൂ. എന്റെ പടങ്ങൾ പ്രത്യേകിച്ചും. ഞാൻ തന്നെ സംവിധാനം ചെയ്ത 'ലൗ ആക്ഷൻ ഡ്രാമ' ആണ്. തിയേറ്ററിൽ ഇത് പൊട്ടി പൊളിഞ്ഞ് പണ്ടാരമടങ്ങി പോകുമല്ലോ എന്ന് ഞാൻ തന്നെ വിചാരിച്ചിട്ടുണ്ട്. ഇന്റർവെല്ലിന് ഇരുന്ന് എന്താ ഈ എടുത്ത് വച്ചിരിക്കുന്നേ എന്ന് ആലോചിച്ചു. കാരണം ഞാൻ എഴുതിവെച്ചതും ഷൂട്ട് ചെയ്തതും വേറെയാണ്. ആ പടത്തിന്റെ മൊത്തം പരിപാടി തന്നെ മാറിപ്പോയി. എന്നിട്ടും ആ പടം ഓടി, പൈസ കളക്റ്റ് ചെയ്തു. പ്രധാന കാരണം നയൻതാര-നിവിൻ പോളി കോംബിനേഷൻ തന്നെയാണ്. ആ പടം ഇഷ്ടപ്പെട്ട കുറേ പേരുണ്ട്. ഇഷ്ടപ്പെടാത്ത എത്രയോ ആൾക്കാർ എന്നെ തെറിയും പറഞ്ഞിട്ടുണ്ട്. പടം ഇഷ്ടപ്പെടാത്ത ആൾക്കാരിൽ പ്രധാനപ്പെട്ട ഒരാൾ ഞാനായിരിക്കും,'' ധ്യാൻ പറഞ്ഞു.\nTAGS :dhyan sreenivasan love action drama movie


കേരളഗ്രാമം / keralagramam: February 2009\nവയനാട് ചുരം ഇറങ്ങിയും കയറിയും ഒരുപാട് യാത്രകള് ഉണ്ടായിട്ടുണ്ട്.\nകുഞ്ഞുനാളില് ചുരത്തിലൂടെ യാത്ര പൊകുന്നേരം പേടിയായിരുന്നു. ചുരം കഴിയും വരെ പ്രാര്‍ത്ഥനയായിരുന്നു..അന്നൊക്കെ ചുരം വഴിയും ഇടുങ്ങിയതായിരുന്നു. എന്നും ബ്ലോക്കുണ്ടാകും.\nഇപ്പോള് നാഷണല് ഹൈവേ ആയതില് പിന്നെ വീതി കൂട്ടി. എന്നാലും ബ്ലോക്കിന് കുറവില്ല.\nരാവിലെ ഏഴര മണിക്ക് കോഴിക്കോടെത്താന് പുലറ്ച്ചേ 4.30 നു ബസ്സില് കയറിയതാണ്.ചുരത്തിലെത്തിയപ്പോള് ബ്ലോക്ക്. മാര്‍ബിള് കയറ്റിയ ലോറി രാത്രി പാറയിലിടിച്ചു മറിഞ്ഞതാണു കാരണം..\nയാത്രക്കാരുടെ ഷെഡ്യൂള് മൊത്തം തെറ്റിക്കാണും..രാവിലെ 3.30 നു തടസ്സപ്പെട്ട വഴി 11.30 ആയപ്പോ‍ഴാണ് ശരിയായത്..\nആറാം വളവിലെ തടസ്സം മാറാന് സമയമെടുക്കുമെന്നു മനസ്സിലാക്കി ഇറങ്ങി നടന്ന യാത്രക്കാരുടെ കൂടെ ഞാനും വെച്ചു പിടിച്ചു. അടിവാരത്തേക്ക്..രാവിലെ നടത്തം ചുരം റോഡിലൂടെ..കുരങ്ങന്മാരെ കണ്ട്..കാനന ഭംഗി കണ്ട്...\nമെയില് ചെയ്ത ഫോട്ടോ മാത്രുഭൂമി, മനോരമ പത്രങ്ങള് പ്രസിദ്ധീകരിച്ചിരുന്നു. മനോരമ ബൈലൈനും തന്നു. ദേശാഭിമാനിയും മറ്റൊരു ചിത്രം കൊടുത്തു.\nമുന്‍പ് രണ്ടു മൂന്നു തവണ ചുരം നടന്നിറങ്ങിയിട്ടുണ്ട്. ഒരിക്കല് ഒരു മഴക്കാലത്ത് സുഹ്രുത്തുക്കളുടെ കൂടെ നനഞ്ഞു കൂക്കി വിളിച്ച്..\nമറ്റൊരിക്കല് കേരള ശാസ്ത്രസാഹിത്യ പരിഷത്തിന്റെ സ്വാശ്രയപദയാത്രയില് അംഗമായും ചുരം നടന്നിറങ്ങിയിട്ടുണ്ട്..അതും മഴയുള്ള ഒരു ജൂണ് മാസമായിരുന്നു..\nPosted by sunilfaizal@gmail.com at 9:03 PM


Santhwanam serial Latest Episode Sivan Meet Anjali In Her House, video Went viral,അഞ്ജലിയെ കാണാനായുള്ള ശിവന്റെ സാഹസികത, സാന്ത്വനം പുതിയ എപ്പിസോഡ്, ഇനിയാണ് റൊമാൻസ്... - Malayalam Filmibeat\n| Updated: Sunday, September 5, 2021, 21:14 [IST]\nമലയാളി പ്രേക്ഷകരുടെ പ്രിയപ്പെട്ട പരമ്പരയാണ് സാന്ത്വനം. തമിഴ് പരമ്പരയായ പാണ്ഡ്യൻസ്റ്റോഴ്സിന്റെ മലയാളം പതിപ്പാണിത്. 2020 സെപ്റ്റംബർ 21 ന് ആണ് സീരിയൽ ആരംഭിക്കുന്നത്. മികച്ച പ്രേക്ഷക സ്വീകാര്യത നേടി സീരിയൽ മുന്നോട്ട് പോവുകയാണിപ്പോൾ. സാധാരണ ഒരു കുടുംബത്തിൽ കണ്ടു വരുന്ന സംഭവങ്ങളാണ് സാന്ത്വനം സീരിയലിലും ചർച്ച ചെയ്യപ്പെടുന്നത് . പോസിറ്റീവ് രീതിയിലാണ് സീരിയൽ കഥ പറയുന്നത്. പ്രായവ്യത്യാസമില്ലാതെ എല്ലാവരേയും തൃപ്തിപ്പെടുത്താൻ പരമ്പരയക്ക് കഴിഞ്ഞിട്ടുണ്ട്.\nആദ്യത്തെ പേര് മറ്റൊന്നായിരുന്നു, അത് ഞാൻ മാറ്റി, ഈ പേര് കിട്ടിയതിനെ കറിച്ച് ഋതു മന്ത്ര\nഏഷ്യനെറ്റ് സംപ്രേക്ഷണം ചെയ്ത വാനമ്പാടി എന് പരമ്പരയുടെ സംവിധായകൻ ആദിത്യനാണ് സാന്ത്വനവും ഒരുക്കുന്നത്. നടി ചിപ്പി രഞ്ജിത്താണ് സീരിയൽ നിർമ്മിക്കുന്നത്. ഇതിൽ ഒരു പ്രധാന കഥാപത്രത്തേയും നടി അവതരിപ്പിക്കുന്നുണ്ട്. റേറ്റിംഗിൽ രണ്ടാം സ്ഥാനത്താണ് സീരിയലിപ്പോൾ . ആദ്യ സ്ഥാനത്തുള്ള കുടുംബവിളക്കുമായി നേരിയ വ്യത്യാസം മാത്രമാണ് പരമ്പരയ്ക്കുള്ളത്. രണ്ട് പരമ്പരകൾ തമ്മിൽ കടുത്ത മത്സരമാണ് നടക്കുന്നത്. ചില അവസരങ്ങളിൽ സാന്ത്വനം ഒന്നാം സ്ഥാനത്ത് എത്താറുണ്ട്.\nചിപ്പി, രാജീവ് പരമേശ്വർ, ഗിരീഷ് നമ്പ്യാർ, സജിൻ, ഗോപിക, രക്ഷ, അച്ചു സുഗന്ധ്, ഗിരിജ പ്രേമൻ , യതികുമാർ, ദിവ്യ ബിനു, അപ്സര, ബിജേഷ് ആവനൂർ എന്നിവരാണ് സീരിയലിൽ പ്രധാന കഥാപാത്രങ്ങളെ അവതരിപ്പിക്കുന്നത്. രാജീവ് പരമേശ്വർ അവതരിപ്പിരിക്കുന്ന കഥാപാത്രമായ ബാലന്റെ സഹോദരന്മാരാണ് ഹരിയും ശിവനും കണ്ണനും. ഗിരീഷ് നമ്പ്യാർ, സജിൻ, അച്ചു എന്നിവരാണ് ഈ കഥാപാത്രങ്ങളെ അവതരിപ്പിക്കുന്നത്. ബാലന്റെ ഭാര്യയായ ദേവി എന്ന കഥാപാത്രത്തെയാണ് ചിപ്പി അവതരിപ്പിക്കുന്നത്. സഹേദാരന്മാരുടെ ഭാര്യമാരാണ് അഞ്ജലിയും അപർണ്ണയും. ഗോപികയും രക്ഷയുമാണ് ഈ കഥാപാത്രങ്ങളെ അവതരിപ്പിക്കുന്നത്. ഇവരുടെ ജീവിത്തിലൂടെയാണ് സാന്ത്വനം കഥ പറയുന്നത്. ഇവരുടെ ഇടയിൽ നടക്കുന്ന സന്തോഷവും പ്രശനങ്ങളുമാണ് സീരിയലിന്റെ കഥാപശ്ചാത്തലം\nഎല്ലാവർക്കും തുല്യ പ്രാധാന്യം നൽകിയാണ് സീരിയൽ ഒരുക്കിയിരിക്കുന്നത്. താരങ്ങൾക്ക് മികച്ച പ്രേക്ഷക സ്വീകാര്യതയാണ് ലഭിക്കുന്നത്. സാന്ത്വനം സീരിയലിലെ പ്രേക്ഷകരുടെ പ്രിയപ്പെട്ട താരജോഡികളാണ് ശിവനും അ്ജലിയും. പരസ്പരം അടുത്ത വന്ന ഇവർ തെറ്റിദ്ധാരണയുടെ പേരിൽ വീണ്ടും അകന്നു പോവുകയാണ്. ഇവർക്കിടയിലുള്ള പ്രശ്നത്തിലൂടെയാണ് ഇപ്പോൾ സീരിയൽ മുന്നോട്ട് പോവുന്നത്. പരസ്പരം ഇഷ്ടമില്ലാതിരുന്ന ഇവർ വിവാഹത്തിന ശേഷം അടുക്കുകയായിരുന്നു. പിരിയാൻ പറ്റാത്ത വിധത്തിൽ സ്നേഹത്തിലാവുമ്പോഴാണ് ഇവർക്കിടയിൽ തെറ്റിദ്ധാരണയുണ്ടാവുന്നത്. അഞ്ജലിയുടെ വാക്കുൾ ശിവൻ തെറ്റിദ്ധരിക്കുകയായിരുന്നു. തുടർന്ന് സാന്ത്വനം കുടുംബത്തിലെ ആരോടും ഇതിനെ കുറിച്ച് പറയാതെ അഞ്ജലി സ്വന്തം വീട്ടിലേയ്ക്ക് പോവുകയായിരുന്നു. അഞ്ജലിയുടെ പെട്ടെന്നുള്ള വീട്ടിലേയ്ക്കുള്ള പോക്കും ശിവന്റെ പെട്ടെന്നുള്ള മാറ്റവും വീട്ടുകാരിൽ സംശയം സൃഷ്ടിച്ചിട്ടുണ്ട്.\nശിവന്റെ പെരുമാറ്റം ബാലന്റെ മനസ്സിൽ സംശയം സൃഷ്ടിച്ചിട്ടുണ്ട്. അതുപോലെ അഞ്ജലിയുടെ അമ്മ സാവിത്രിയ്ക്കും ചില സംശയങ്ങളുണ്ട്. അധികം വൈകാതെ തന്നെ തെറ്റിദ്ധാരണമാറി ഇരുവരും ഒന്നാകും. ഇപ്പോൾ സോഷ്യൽ മീഡിയയിൽ വൈറലാവുന്നത് തിങ്കാളാഴ്ചത്തെ ശിവാഞ്ജലി വീഡിയോയാണ്. ഏഷണിയുമായി വരുന്ന ജയന്തിക്ക് തക്ക മറുപടി കൊടുക്കുകയാണ് ശിവനും അഞ്ജലിയും. കൂടാതെ അഞ്ജലിയെ കാണാൻ വേണ്ടി ശിവൻ അമ്മാമ്മയുടെ വീട്ടിൽ പോവുകയാണ്. വീട്ടിൽ കയറാതെ റോഡിലൂടെ അങ്ങോട്ടുമിങ്ങോട്ടും പോവുകയാണ്.. ആഗ്രഹം പോലെ തന്നെ അകലത്ത് നിന്ന് ശിവൻ അഞ്ജലിയെ കാണുകയാണ്. എന്നാൽ അഞ്ലി ഇത് കാണുന്നില്ല. ഒച്ചയുണ്ടാക്കി വിളക്കാൻ ശിവൻ നോക്കിന്നുണ്ടെങ്കിലും അഞ്ജലി ഇത് കാണുന്നില്ല. ശിവന്റെ രസകരമായ വീഡിയോ സോഷ്യൽ മീഡിയയിൽ വൈറലായിട്ടുണ്ട്. തിങ്കളാഴ്ചത്തെ എപ്പിസോഡിനായി കാത്തിരിക്കുകയാണ് ആരാധകർ.\nശിവാഞ്ജലി സീൻ രസകരമാണെങ്കിലും ഇവരെ രണ്ട് സ്ഥലത്ത് നിർത്തുന്നത് പ്രേക്ഷകർക്ക് അത്ര പിടിച്ചിട്ടില്ല. ഇത് സമ്മതിക്കില്ലെന്നാണ് ആരാധകർ പറയുന്നത്. വേഗം ഇരുവരുടേയും തെറ്റിദ്ധാരണ മാറ്റി ഒന്നിപ്പിക്കണമെന്നും പ്രേക്ഷകർ പറയുന്നുണ്ട്. കൂടാതെ സാന്ത്വനത്തിലെ പുതിയ വീഡിയോ പ്രേക്ഷകരുടെ ഇടയിൽ ചർച്ചയായിട്ടുണ്ട്. അധിക കാലമൊന്നും ഇവർക്ക് പിരിഞ്ഞിരിക്കാനാകില്ല. അകലുംതോറും ഇവരുടെ മനസ്സുകൾ അടുത്തു കൊണ്ടേയിരിക്കുമെന്നാണ് ആരാധകർ പറയുന്നത്. ശിവേട്ടൻ ഏത് നിമിഷം വിളിച്ചാലും അഞ്ജു ചേച്ചി വരും. ശിവേട്ടനെ അഞ്ജു ചേച്ചിക്കും അഞ്ജു ചേച്ചിയ്ക്ക് ശിവേട്ടനെയും ജീവനാണ്,ശിവേട്ടൻ സ്കൂട്ടർ എടുത്ത് അങ്ങോട്ടും ഇങ്ങോട്ടും പോകുന്നത് കാണാൻ നല്ല Cute ആയിട്ടുണ്ട് ,അകന്നിരിക്കുമ്പോളാണ് രണ്ടു പേരും പരസ്പരം അടുക്കുന്നതെന്നു ശിവഞ്ജലി ഫാൻസ് പറയുന്നു. വേഗം ഒന്നിക്കണമെന്നാണ് ഇവർ പറയുന്നത്.\nകൂടാതെ ശിവനും അഞ്ജലിയും ജയന്തിയ്ക്ക് നൽകിയ ഉഗ്രൻ മറുപടയു പ്രേക്ഷകർക്കിടയിൽ ചർച്ചയായിട്ടുണ്ട്. പൊളി ഡയലോഗാണ് ശിവന്റേതെന്നാണ് ഇവർ പറയുന്നത്. ഈശ്വരൻ എനിക്കായി തന്നതാ അവളെശിവന്റെ ഡയലോഗ് പൊളിച്ചു, ഒന്നിക്കുന്നത് കാണാൻ കാത്തിരിക്കുയാണോ എല്ലാവരും ശിവേട്ടൻ. ജയന്തി ചേച്ചിയോട് പറഞ്ഞ മറുപടി പൊളിച്ചു അങ്ങനെ പറഞ്ഞുകൊടുക്കെന്റെ ശിവേട്ടാ. അഞ്ജലി ശിവേട്ടന് മാത്രമുള്ളതല്ലേ എന്നും ആരാധകർ പറയുന്നുണ്ട്. ശിവേട്ടൻ അഞ്ജലിയെ ശരിക്കും മനസ്സിലാക്കിയട്ടുണ്ട്പി ന്നെ എന്തിനാ ഇങ്ങനെ ഒക്കെ പെരുമാറുന്നതെന്നും ആരാധക ചോദിക്കുന്നുണ്ട്.. ശിവഞ്ജലി ജോഡികളെ കുറിച്ചും ആരാധകർ വാചാലരാവുന്നുണ്ട്. ബെസ്റ്റ് ജോഡിയാണ് ഇവർ എന്നാണ് ആരാധകർ പറയുന്നത്. തിങ്കളാഴ്ചത്തെ എപ്പിസോഡ് കാണാൻ കാത്തിരിക്കുകയാണ് പ്രേക്ഷകർ\nശിവാഞ്ജലിമാർക്കൊപ്പം അപ്പുവിനും ആരാധകരുടെ എണ്ണം വർധിച്ചിട്ടുണ്ട്. അപ്പു ഇപ്പോൾ പൊളിയാണെന്നാണ് പറയുന്നത്. ഇപ്പോൾ അപ്പുവിന്റെ ഭാഗമാണ് നല്ലതെന്നാണ് ആരാധകർ പറയുന്നത്. അപ്പു ജോലിക്ക് പോണതും പ്രേക്ഷകരുടെ ഇടയിൽ ചർച്ചയായിട്ടുണ്ട്. അപ്പുവിന്റെ മടിയെ കുറിച്ചാണ് പ്രേക്ഷകർ പറയുന്നത്. ''ജോലിക്ക് പോയിതുടങ്ങിയതേയുള്ളൂ അപ്പോഴേക്കും അപ്പുവിന് മടിപിടിച്ചു തുടങ്ങിയല്ലോ...!!അപ്പുവിന്റെ ഭാഗം ഇപ്പോൾ പൊളിയാണ്'',ഗതി കെട്ടവൻ മൊട്ട അടിച്ചപ്പോൾ കല്ലു മഴ പെയ്ടപോലെയായി അപ്പുവിന്റെ അവസ്ഥയെന്നും പ്രേക്ഷക പറയുന്നു. കണ്ണൻ- അപ്പു കോമ്പോയ്ക്കും ഇപ്പോൾ ഫാൻസ് വർദ്ധിച്ചിരിക്കുകയാണ്.\nSanthwanam serial Latest Episode Sivan Meet Anjali In Her House, video Went viral


പായാരം !: 2011\nമന്ദന് കാവിലെ ഇളയമ്മയ്ക്ക് എന്തെങ്കിലുമൊക്കെ പറയാനുണ്ടാകും. ആ ഒരു കാരണം കൊണ്ട് തന്നെ ഇളയമ്മയുടെ വരവ് ഏറ്റവുമധികം സന്തോഷിപ്പിച്ചിരുന്നത് എന്നെ ആയിരിക്കണം.\nരാത്രി ആഹാരത്തിനു ശേഷം കോലായില് കാലും നീട്ടിയിരുന്ന് പെണ്ണുങ്ങള്‍ക്കൊപ്പം കഥ കേള്‍ക്കുക എന്തൊരു സുഖമുള്ള ഏര്‍പ്പാടാകുന്നു ! മന്ദങ്കാവില് ഒരുപാട് തവണ പോയിട്ടുള്ളതിനാല് ഇളയമ്മയുടെ വിവരണങ്ങള് മനസ്സില് ചിത്രീകരിച്ചെടുക്കാന് എനിക്ക് നന്നായി കഴിഞ്ഞിരുന്നു. അത് കൊണ്ട് തന്നെ കഥാവസാനം ഏറ്റവുമധികം ആഘാതമേല്‍ക്കുന്നതും എനിക്ക് തന്നെ !\nകീഴ്ക്കോട്ട് കടവില് നിന്നും പുഴയരികിലൂടെ ഒരു ഇരുപത് മിനുറ്റ് നടന്ന് കൊയില്യത്ത് എത്താനാകുമ്പോള് ഒരു കടവുണ്ട്. അവിടെയാണു ഇനി പറയാന് പോകുന്ന സംഭവം നടന്നത്.\nസായം സന്ധ്യ. തിരി മുറിയാതെ പെയ്യുന്ന മഴയത്ത് രണ്ട് കൂട്ടുകാര് പുഴ കടക്കാന് കാത്ത് നില്‍ക്കുന്നു.ഒരാളുടെ കൈയില് വലിയൊരു മഴുവുണ്ട്.\nകോരിച്ചൊരിയുന്ന മഴയില് തോണിക്ക് കാത്ത് നിന്നിട്ട് വലിയ കാര്യമില്ലെന്ന് തോന്നിയതിനാല് അവര് പുഴക്ക് കുറുകെ നീന്താന് തീരുമാനിച്ചു. നീന്തും മുന്‍പ് സൌകര്യത്തിനായി മഴു ഊരി മരത്തിന്റെ പിടി ഒരാളും ഇരുമ്പിന്റെ ഭാഗം മറ്റെ ആളും പിടിച്ചു. അക്കരെയെത്തിയത് ഒരാള് മാത്രം.! ഇരുമ്പ് കൈവശമുള്ള ആള് മാത്രം ! പിറ്റേന്ന് നീലിച്ച് രക്തമൂറ്റിയ നിലയില് മറ്റേ ആളുടെ മ്രിത ദേഹം രണ്ടുമൂന്നു കിലോമീറ്റര് ദൂരെ കരയ്ക്കടിഞ്ഞു. പിന്നീട് അതിലെ നീന്തുന്നവരും, കടവില് കുളിക്കാനിറങ്ങുന്നവരുമെല്ലാം ഇരുമ്പായി ഒരു മൊട്ടുസൂചിയെങ്കിലും കൈയില് കരുതിക്കൊണ്ടിരുന്നു.\nഏതാണ്ട് പത്ത് പന്ത്രണ്ട് വര്‍ഷങ്ങള്‍ക്ക് മുന്‍പൊരു തണുത്ത രാത്രി.\nനല്ല നിലാവുണ്ട്. നഗരത്തില് നിന്നും സെക്കന്റ് ഷോ കഴിഞ്ഞ് ലാസ്റ്റ് ബസ് കിട്ടാതെ നടന്ന് അവശനായി വരുന്ന ഒരു യുവാവ് പുലച്ചുടലയ്ക്ക് മുന്നിലെ വിജനമായ പ്രദേശത്ത് കലുങ്കിനു മുകളില് ഒരാളിരിക്കുന്നത് കണ്ടു ! അടുത്ത് എത്തിയപ്പോള് കൈലിമുണ്ടും ഇരുണ്ട നിറത്തിലുള്ള കുപ്പായവുമിട്ട അയാളെ ഇതിനു മുന്‍പ് അവിടെയെങ്ങും കണ്ടില്ലെന്ന് യുവാവ് ഉറപ്പിച്ചു. പോക്കറ്റില് നിന്നും ഒരു സിഗരറ്റെടുത്ത് അയാള് കലുങ്കിനരികിലേക്ക് ചെന്നു. തീപ്പെട്ടിയുണ്ടോയെന്ന് അപരിചിതനോട് ചോദിച്ചു. അയാള് തീപ്പെട്ടി നീട്ടിയപ്പോള് യുവാവ് കൈയും നീട്ടി. തീപ്പെട്ടി താഴെ അപരിചിതന്റെ കാല്‍ക്കല് വീണു. യുവാവ് കുനിഞ്ഞ് തീപ്പെട്ടിയെടുക്കവെ അപരിചിതന് കൈലി മുണ്ട് പൊക്കി. രണ്ട് കുതിരക്കാലുകള് !!!! യുവാവ് ഒരലര്‍ച്ചയോടെ പിന്നോട്ട് മറഞ്ഞു.\nമണിയങ്കോട്ടെ വീട്ടില് വിറക് കീറാന് വന്നിരുന്ന മൂത്തോറന് കഥകളുടെ ഒരു ഭണ്ഡാരമായിരുന്നു.! അയാള് ഒരു തോര്‍ത്ത് മാത്രമെ ധരിക്കുമായിരുന്നുള്ളു. അതും വയനാട്ടിലെ തണുപ്പില് !\nകുന്തിച്ചിരുന്ന് ചായ ഊതിക്കുടിക്കവെ മൂത്തോറന് കഥകളുടെ ഭാണ്ഡം തുറക്കും.\nഅത്തരമൊരു കഥയാണിത്. മൂത്തോറന്റെ അനുഭവം.\nവ്രിശ്ചികമാസത്തിലെ മഞ്ഞുമൂടിയ ഒരു രാത്രി. മൂത്തോറന് ദൂരെ എവിടുന്നോ വരുന്ന വരവാണു.ഓടമ്പത്തെ കുന്നിറങ്ങണം. ആകാശത്തേക്ക് പടര്‍ന്ന് പന്തലിച്ച മഴ മരങ്ങളും, മെലിഞ്ഞ് മിനുത്ത യൂക്കാലിപ്റ്റസ് മരങ്ങളും തിങ്ങി ഞെരുങ്ങി വളരുന്ന ഓടമ്പത്തെ കുന്നിന് മുകളില് നട്ടുച്ചക്ക് തന്നെ ടോര്‍ച്ചടിക്കാതെ പോകാന് പ്രയാസമാണെന്നോര്‍ക്കണം !\nപണ്ടെങ്ങോ എസ്റ്റേറ്റ് പണിക്കാര് താമസിച്ചിരുന്ന 'പാടി'ക്ക് അരികിലെത്തിയപ്പോള് ഇലകള് ഞെരിയുന്ന ഒരു ശബ്ദം ! മൂത്തോറന് തിരിഞ്ഞു നോക്കി. ആറേഴടി ഉയരമുള്ള ഒരു പോത്ത് ! നട്ടപ്പാതിരയായിട്ടും ഇതിനെ ആരും അഴിച്ച് കൊണ്ട് പോകാത്തതെന്താണെന്ന് ചിന്തിക്കവെ മൂത്തോറന്റെ തലയില് ഒരു കൊള്ളിയാല് മിന്നി. ഒടിയന് !!! അവന് പൂച്ചയുടെയും, ആടിന്റെയും, പോത്തിന്റെയുമെല്ലാം രൂപത്തില് വരും..ഇരകള് ആരായാലും ഒരു തവണ തിരിഞ്ഞു നോക്കിയാല് കഥ കഴിഞ്ഞു ! സ്വന്തം രൂപം സ്വീകരിച്ച് കൈയിലുള്ള കൊള്ളി, വടി ഒടിക്കും. ഒപ്പം ഇര ആ കൊള്ളി പോലെ ഒടിഞ്ഞുവീണു പിടഞ്ഞു ചാകും !! മണിയങ്കോട്ടപ്പനെയും, സകല മല ദൈവങ്ങളെയും വിളിച്ച് കരഞ്ഞു കൊണ്ട് മൂത്തോറന് ഓടി. ഒടിഞ്ഞില്ല പക്ഷെ ഒരാഴ്ച്ച പനിച്ചു കിടന്നു.\nമരണത്തിന്റെ ദൂതുമായെത്തുന്ന 'നെടൂളാനെ' കണ്ടിട്ടുണ്ടോ?\nആള് ഒരു പാവം പക്ഷിയാകുന്നു.ഒരു പ്രാവിന്റെ മാത്രം വലിപ്പം.\nപകല് മിണ്ടില്ല. രാത്രിയില് നീട്ടി കൂവും.എന്നും കൂവില്ല.പിറ്റേന്ന് നാട്ടിന്‍പുറത്ത് ആരെങ്കിലും മരിക്കാന് ഉണ്ടെങ്കില് മാത്രം !!\nവിശ്വസിച്ചാലും ഇല്ലെങ്കിലും ഒരിക്കലല്ല ഒരുപാട് തവണ നെടൂളാന് കൂവിയതിന്റെ പിറ്റേന്ന് ആളുകള് മരിച്ചു.!തെക്കെ കറ്റവത്തെ രാവുണ്ണി നായരും,തളീക്കുളങ്ങര ഗോപാലന്\nനായരും, മിലിട്ടറി കോമന് നമ്പിയാരും,എളോറത്ത് കല്യാണി അമ്മയും,കക്കോട്ടുമ്മല് മമ്മദ് ഹാജിയും മരിച്ചതിന്റെ തലേ ദിവസങ്ങളില് നെടൂളാന് കൂവിയപ്പോള് വല്യമ്മ അതിനെ തലയില് കൈ വെച്ച് ശപിച്ചിരുന്നു. " പണ്ടാരം കൂക്കുന്ന്ണ്ട്.. നാളെ ആര്യാണപ്പോ കൊണ്ട്വോക്ന്നത് ??? "\nPosted by vignesh gangan- വിഘ്നേഷ് ഗംഗന് at 8:50 AM6comments: Links to this post\nPosted by vignesh gangan- വിഘ്നേഷ് ഗംഗന് at 6:27 AM 8 comments: Links to this post\nPosted by vignesh gangan- വിഘ്നേഷ് ഗംഗന് at 3:39 AM6comments: Links to this post\nഒരു ' മരണപ്പായാരം '\nമൂത്തമ്മയുടെ ബന്ധു മരിച്ചു.\nകോഫീ ഹൌസ്സിലെ സഖാവ് ഭതീഷിന്റെ സ്കൂട്ടര് വാങ്ങിയാണ് പോയത്. മൂത്തച്ചനുമുണ്ട്.\nതാമരശ്ശേരി കൊയിലാണ്ടി റോഡില് പുട്ടില് തേങ്ങ തിരുകും പോലെ ഇട്ടിരിക്കുന്ന ഹമ്പുകള് ഓരോന്നു കയറുമ്പോഴും മൂത്തച്ചന് ചുമച്ച് കൊണ്ടിരുനു.\n( ഒരു പുരുഷായുസ്സില് കുടിച്ചാല് തീരാത്ത അത്രയും ചാരായം കുടിച്ച് കുടിച്ച്, മിനുറ്റിനു മിനുറ്റ് ബീഡി വലിച്ചു തള്ളി 25 കൊല്ലം മുന്‍പ് സൈഡ് ആയതയിരുന്നു പുള്ളി.\nമേരിക്കുന്ന് ആശുപത്രിയില് രക്തം നിറഞ്ഞ കഫം തുപ്പി നാളുകള് എണ്ണി കഴിഞ്ഞു, മാസങ്ങള്..\nഅനിയന് അതായത് എന്റെ അച്ഛന് ഊണും ഉറക്കവും ഇല്ലാതെ കൂടെ കഴിഞ്ഞു. ഒടുവില് എല്ലാവരുടെയും കണക്ക് കൂട്ടലുകള് തെറ്റിച്ച് മൂത്തച്ചന് ഉയിര്‍തെണീറ്റു.)\n12.45 കഴിഞ്ഞു അവിടെ എത്താന്.\nകറണ്ട് പോലും എത്തിയിട്ടില്ലാത്ത ആ കുഞ്ഞു വീട്ടില് ആളുകള് എത്തുന്നേ ഉള്ളു.സ്ഥലത്തെ കോണ്‍ഗ്രസ്സ് കമ്മറ്റിയുടെയും, ഒരു ജനശ്രീയുടെയും രണ്ട് കുടുംബശ്രീകളുടെയുമായി നാലു റീത്തുകള് അടുക്കള വശത്ത് പാത്രം കഴുകുന്ന വാഴച്ചോട്ടില് ചാരി വച്ചിരിക്കുന്നു.\nനാലു റീത്തുകളിലെയും കൈയക്ഷരങ്ങള് ഒരേ പോലെ ഇരിക്കുന്നു. ഒരേ കടയില് നിന്നും വാങ്ങിയതായിരിക്കണംണാട്ടിലെ മരണങ്ങള് ആ പൂക്കച്ചവടക്കാരനു ഭാഗ്യം എത്തിക്കുന്നു.!\nദൂരെ വയലിനക്കരെ ആംബുലന്‍സിന്റെ ബീക്കണ് ലൈറ്റ് തെളിഞ്ഞ് കണ്ടു.\nസ്റ്റ്രെച്ചറില് നിന്നും മ്രിത ശരീരം പായിലേക്ക് മാറ്റി.എവിടുന്നൊക്കെയോ ആരൊക്കെയോ കയറി വന്നു..വരിയായി മാറിയ ആള്‍ക്കൂട്ടം ക്ഷമയോടെ ചലിച്ചു കൊണ്ടിരുനു.\nഅകത്തു നിന്നും ഇറങ്ങി വന്ന പൂച്ച ആളുകളെ ഗൌനിക്കാതെ മുറ്റത്തേക്കിറങ്ങി ചവിട്ടു കല്ലിന്‍മേല് പോയിരുന്ന് കാലുയര്‍ത്തി സ്വന്തം തുടകള് നക്കി വ്രിത്തിയാക്കി.\nപെട്ടെന്നാണു ആ കരച്ചില് കേട്ടത്. പത്തു മുപ്പത്തഞ്ച് കൊല്ലത്തെ കഥകള് ഒരു പദ്യത്തിന്റെ രൂപത്തില് ഈണത്തില് കരഞ്ഞും കൊണ്ട് ആ സ്ത്രീ ബന്ധുക്കളോടൊപ്പം വന്നു കയറി.\nവരി മുറിഞ്ഞ് ആള്‍ക്കൂട്ടമായി. എല്ലാവരും ആ സ്ത്രീക്കു ചുറ്റുമായി. അവര് ഒരു കൈ മരിച്ചയാളിന്റെ ദെഹത്തു വച്ച് മറ്റേ കൈ കൊണ്ട് മൂക്ക് പിഴിഞ്ഞു. പൊടുന്നനെ എന്തോ ഓര്‍ത്ത് അവര് തല പൊക്കി. ഒരു കുതിപ്പിനു എണീറ്റ് മുറ്റത്തേക്ക് ഇറങ്ങി. കൂട്ടിയിട്ടിരിക്കുന്ന അനേകം ചെരിപ്പുകള്‍ക്കിടയില് നിന്ന് സ്വന്തം ഒരു ജോടി ചെരിപ്പുകള് കണ്ടു പിടിച്ച് കൈയിലെടുത്ത് സുരക്ഷിതമായ മറ്റൊരു മൂലയിലേക്ക് മാറ്റി വച്ചു.എന്നിട്ട് വീണ്ടും കോലായിലേക്ക് കയറിപ്പോയി.\nPosted by vignesh gangan- വിഘ്നേഷ് ഗംഗന് at 5:28 AM4comments: Links to this post\nPosted by vignesh gangan- വിഘ്നേഷ് ഗംഗന് at 9:35 PM2comments: Links to this post


Thiruvananthapuram, First Published 26, Aug 2019, 12:50 PM IST\nകെപിസിസി പ്രസിഡന്‍റ് മുല്ലപ്പള്ളി രാമചന്ദ്രന്, പ്രതിപക്ഷ നേതാവ് രമേശ് ചെന്നിത്തല, എംപിമാരായ കെ മുരളീധരന്, ബെന്നി ബെഹനാന് എന്നിവരാണ് തരൂരിനെതിരെ പരസ്യമായി രംഗത്തെത്തിയത്.\nതിരുവനന്തപുരം: പ്രധാനമന്ത്രി നരേന്ദ്രമോദിക്ക് അനുകൂലമായി പ്രസ്താവനയിറക്കിയ തിരുവനന്തപുരം എംപി ശശി തരൂരിനെതിരെ സംസ്ഥാന നേതാക്കള്. മോദിയെ ദുഷ്ടനെന്ന് ചിത്രീകരിക്കുന്നത് നല്ലതല്ല. മോദി ചെയ്ത നല്ല കാര്യങ്ങളെ പ്രശംസിക്കണം. അല്ലെങ്കില് വിമര്‍ശനത്തിന് വിശ്വാസ്യതയുണ്ടാകില്ലെന്നുമുള്ള തരൂരിന്‍റെ പ്രസ്താവനയാണ് കോണ്‍ഗ്രസില് വിവാദമായത്. കെപിസിസി പ്രസിഡന്‍റ് മുല്ലപ്പള്ളി രാമചന്ദ്രന്, പ്രതിപക്ഷ നേതാവ് രമേശ് ചെന്നിത്തല, എംപിമാരായ കെ മുരളീധരന്, ബെന്നി ബെഹനാന് എന്നിവരാണ് തരൂരിനെതിരെ പരസ്യമായി രംഗത്തെത്തിയത്.\nചെന്നിത്തലക്കെതിരെ രൂക്ഷമായ ഭാഷയിലാണ് തരൂര് പ്രതികരിച്ചത്. തന്നെ പഠിപ്പിക്കാന് ആരും വരേണ്ടെന്നും മോദിയെ വിമര്‍ശിച്ച് പുസ്തകമെഴുതുകയും തനിക്കെിരെ രണ്ട് കേസുകള് ഉണ്ടെന്നും തരൂര് വ്യക്തമാക്കി. ഇതിന് പിന്നാലെയാണ് മുല്ലപ്പള്ളി രാമചന്ദ്രനും രംഗത്തെത്തിയത്. ശരി തരൂരിന് എന്തുപറ്റിയെന്ന് അറിയില്ലെന്നും മോദി നിശിതമായി എതിര്‍ത്ത തരൂര് ഇപ്പോള് എന്തുകൊണ്ടാണ് ഇങ്ങനെ പറയുന്നത് അറിയില്ലെന്നുമാണ് മുല്ലപ്പള്ളി രാമചന്ദ്രന്‍റെ പ്രതികരണം. സമാന അഭിപ്രായവുമായി ബെന്നി ബെഹനാനും രംഗത്തെത്തി.\nരൂക്ഷമായ ഭാഷയിലാണ് കെ മുരളീധരന് എംപി തരൂരിനെതിരെ രംഗത്തെത്തിയത്. മോദിയെ സ്തുതിക്കേണ്ടവര്‍ക്ക് ബിജെപിയില് പോയി സ്തുതിക്കാമെന്നും കോണ്‍ഗ്രസിന്‍റെ ചെലവില് വേണ്ടെന്നുമായിരുന്നു മുരളീധരന്‍റെ പ്രതികരണം. മോദി കെട്ടിയ കക്കൂസില് വെള്ളമില്ലെന്ന് പറഞ്ഞയാളാണ് ഇപ്പോള് മോദിയെ സ്തുതിക്കുന്നതെന്നും മുരളീധരന് പരിഹസിച്ചു. പാർട്ടിക്കകത്തിരുന്ന് ശശി തരൂരിനെ ഇത്തരം പ്രസ്താവനകൾ നടത്താൻ അനുവദിക്കില്ല. മോദി അനുകൂല നിലപാട് സ്വീകരിക്കുന്നവർ കോൺഗ്രസുകാരല്ല. ഇവർക്കെതിരെ നടപടി വേണം.\nപാർട്ടി നിലപാടിനെതിരെ ആര് നിലപാട് എടുത്താലും അവർക്കെതിരെ നടപടി വേണം. കേസ് ഭയന്നിട്ടാണ് മോദി സ്തുതിയെങ്കിൽ കോടതിയിൽ നേരിടണമെന്നും മുരളീധരന് പറഞ്ഞു. കോണ്‍ഗ്രസ് നേതാക്കളായ ജയറാം രമേശും മനു അഭിഷേക് സിംങ്‍വിയുമാണ് മോദിയെ കടുത്ത ഭാഷയില് വിമര്‍ശിക്കുന്ന നല്ലതല്ലെന്നും അദ്ദേഹം ചെയ്യുന്ന നല്ല കാര്യങ്ങളെ അഭിനന്ദിക്കണമെന്ന് അഭിപ്രായപ്പെട്ടത്. ശശി തരൂര് ഇവരുടെ അഭിപ്രായത്തെ പിന്താങ്ങി രംഗത്തെത്തി.\nLast Updated 26, Aug 2019, 12:53 PM IST


“അല്ല ഇതാരാ വാര്യംപള്ളിയില്ലേ മീനാക്ഷിയോ? പുത്തൻ ചിത്രവുമായി ശരണ്യ മോഹൻ - metromatinee.com Lifestyle Entertainment & Sports\nബാലതാരമായി എത്തി പിന്നീട് തമിഴിലും മലയാളത്തിലും തെലുങ്കിലുമെല്ലാം തിളങ്ങിയ നടിയാണ് ശരണ്യ മോഹൻ. വിവാഹശേഷം സിനിമയിൽ നിന്നും താൽക്കാലികമായി ഇടവേളയെടുക്കുകയായിരുന്നു. സോഷ്യൽ മീഡിയയിൽ സജീവമായ ശരണ്യ തന്റെ വിശേഷങ്ങൾ പങ്കുവെയ്ക്കാറുണ്ട്\nഇക്കുറി ചുവപ്പ് സാരിയും ചന്ദനക്കുറിയും സിന്ദൂരവും തൊട്ട് അഴിച്ചിട്ട മുടിയമായി ഫോട്ടോയ്ക്ക് പോസ് ചെയ്തിരിക്കുകയാണ് ശരണ്യ. “അല്ല ഇതാരാ വാര്യംപള്ളിയില്ലേ മീനാക്ഷിയോ ? എന്താ മോളെ സ്കൂട്ടറിൽ ?” എന്ന രസകരമായ ക്യാപ്ഷനോടെയാണ് താരം ചിത്രം പങ്കുവച്ചിരിക്കുന്നത്.\n2015 സെപ്തംബറിലാണ് തിരുവനന്തപുരം സ്വദേശി ഡോ. അരവിന്ദ് കൃഷ്ണയും ശരണ്യ മോഹനും വിവാഹിതരായത്. അഭിനയ ജീവിതത്തോട് വിടപറഞ്ഞെങ്കിലും ശരണ്യ നൃത്തരംഗത്ത് സജീവമാണ്. വിവാഹശേഷം ശരണ്യ ഒരു നൃത്തവിദ്യാലയം തുടങ്ങുകയും അവിടെ പരിശീലനം ആരംഭിക്കുകയും ചെയ്തിരുന്നു.\nജാതിയില് വിശ്വസിക്കാത്ത മാഡത്തിന് എന്തിനാണ് ജാതിവാല്; തുറന്നു പറച്ചിൽ നടത്തിയതോടെ വെട്ടിലായി മഞ്ജു വാര്യര്


04/23/2022 – The Editor\nഹാരി പോട്ടർ തീം സോങ് ആലപിക്കുന്ന കുഞ്ഞ് പക്ഷിയുടെ വീഡിയോ കാണാം\nപൂച്ചകളുടേയും, പട്ടികളുടേയും, തുടങ്ങി വിവിധ തരം ജീവജാലങ്ങളുടെ വ്യത്യസ്തമായ വീഡിയോകൾ നമ്മൾ സോഷ്യൽ മീഡിയയിൽ മിക്കപ്പോഴും കാണാറുള്ളതാണ്. എന്നാൽ ഇപ്പോൾ അതിമനോഹരമായി പാട്ട് പാടുന്ന ഒരു പക്ഷിയുടെ വീഡ‍ിയോയാണ് സമൂഹ മാധ്യമങ്ങളിൽ വെെറലായിക്കൊണ്ടിരിക്കുന്നത്. സിനിമ പ്രേമികൾ എക്കാലത്തും ഓർത്തുവയ്ക്കുന്ന ഹാരി പോട്ടർ തീം സോങ് ആണ് ഈ പക്ഷി അതി മനോഹരമായി പാടുന്നത് എന്നത് ഏറെ ശ്രദ്ധിക്കപ്പെട്ട ഒരു കാര്യമാണ്. അനിമൽസ് ഡൂയിങ് തിങ്ങ്സ് എന്ന ഇൻസ്റ്റഗ്രാം പേജിലൂടെയാണ് വീഡിയോ ഇറക്കിയിട്ടുള്ളത്. സെഫിർ എന്ന യൂറോപ്യൻ സ്റ്റർലിംഗ് ആണ് വിഡിയോയിൽ മനോഹരമായി പാട്ട് പാടിയിരിക്കുന്നത്. ഇതിനോടകം സമൂഹമാധ്യമങ്ങളിൽ വലിയ രീതിയിൽ വൈറലായി കഴിഞ്ഞിരിക്കുകയാണ് ഹാരി പോട്ടർ തീം സോങ് ആലപിക്കുന്ന ഈ കുഞ്ഞ് പക്ഷിയുടെ വീഡിയോ. കൂടാതെ നിരവധി ആളുകൾ ഏറ്റെടുത്ത വീഡിയോ ഇതിനോടകം ലക്ഷക്കണക്കിന് കാഴ്‌ചക്കാരെയും നേടിക്കഴിഞ്ഞു. View this post on Instagram A…\nലാലേട്ടന്റെ ആ ചിത്രം ഹോട്ട് സ്റ്റാറില് എത്തുന്നു\nമലയാളത്തില് നിന്നും ഇതാ മറ്റൊരു സൂപ്പര് സ്റ്റാര് ചിത്രം കൂടി OTT യില് നേരിട്ട് പുറത്തിറങ്ങുന്നു .ദൃശ്യം2എന്ന സൂപ്പര് ഹിറ്റ് സിനിമയ്ക്ക് ശേഷം ജിത്തു ജോസഫ് സംവിധാനം ചെയ്യുന്ന 12thMan എന്ന സിനിമയാണ് ഉടന് Dinsey Plus Hotstar ല് എത്തുന്നത് . ഒഫീഷ്യല് ആയി തന്നെ ഇത് ഇപ്പോള് പറഞ്ഞിരിക്കുകയാണ് . എന്നാല് ഇതിന്റെ ഒഫീഷ്യല് തീയ്യതി പുറത്തുവന്നിട്ടില്ല . ആറാട്ട് എന്ന സിനിമയ്ക്ക് ശേഷം സൂപ്പര് സ്റ്റാര് മോഹന് ലാലിന്റെ പുറത്തിറങ്ങുന്ന അടുത്ത ചിത്രംമാണ് 12thMan എന്ന സിനിമ . ആശിര്‍വാദ് സിനിമാസിനു വേണ്ടി ആന്റണി പെരുമ്പാവൂര് ആണ് 12thMan എന്ന സിനിമ നിര്‍മ്മിച്ചിരിക്കുന്നത് .ലാലേട്ടനെ കൂടാതെ മലയാളത്തിന്റെ യുവ നടന് ഉണ്ണി മുകുന്ദന് ,സൈജുക്കുറുപ്പ് ,അനു സിതാര ,ശിവദ എന്നി വലിയ ഒരു താര നിര തന്നെ ഇതില് ഉണ്ട്…\nഈ ചൂടുകാലത്ത് ഒരു ഐസ് ക്യൂബ് ഫേഷ്യല് ആയാലോ?\nചൂടുകാലമാണ് ഇത്. ഏപ്രില് ആദ്യത്തില് തന്നെ ചൂട് അതിന്റെ ഉച്ഛസ്ഥായിയില് എത്തി നില്‍ക്കുന്നു. ഈ ചൂടില് ഒരു ഐസ് ക്യൂബ് ഫേഷ്യല് ആയാലോ. ചൂടില് നിന്ന് ആശ്വാസം നല്‍കുക മാത്രമല്ല ഇത് ചെയ്യുക. ചില ആരോഗ്യപരമായ ഗുണങ്ങള് കൂടി നല്‍കുന്നുണ്ട് ഇത്. അത് എന്തൊക്കെയാണെന്നല്ലേ. താഴെ പറയുന്നു. ഐസ് ക്യൂബ് ഫേഷ്യലിന്റെ ആരോഗ്യപരമായ അഞ്ചു ഗുണങ്ങള്. രോമകൂപങ്ങള് അടയും അല്‍പം ചൂടുള്ള ഫേഷ്യല് നടത്തുന്നതു കൊണ്ടുള്ള പ്രശ്നം എന്താണെന്നു എല്ലാവര്‍ക്കും അറിയാം. രോമകൂപങ്ങള് തുറക്കപ്പെടും. എന്നാല്, ഐസ് ക്യൂബുകള് മുഖത്ത് വയ്ക്കുന്നത് നേരെ വിപരീത ഫലമാണ് ഉണ്ടാക്കുക. ഇത് രൂമകൂപങ്ങള് തടിക്കാനും വലിയ രോമദ്വാരങ്ങള് അടഞ്ഞു പോകാനും സഹായിക്കും. ഇത് ചര്‍മത്തില് കൂടുതല് ഓയില് ഉത്പാദിപ്പിക്കപ്പെടുന്നത് ഇല്ലാതാക്കുകയും ചര്‍മം കൂടുതല് മൃദുവാകുകയും ചെയ്യും. മുഖക്കുരുവിനെ തടയുന്നു പുതുതായി രൂപപ്പെടുന്ന മുഖക്കുരുകള് നിങ്ങളെ വല്ലാതെ അലോസരപ്പെടുത്തുന്നുണ്ടല്ലേ. പേടി വേണ്ട….\nവേനല്‍ക്കാലമാണ്, സൂക്ഷിക്കണം; നിര്‍ജ്ജലീകരണം മുതല് പകര്‍ച്ചവ്യാധികള് വരെ; ആരോഗ്യ പ്രശ്നങ്ങളെ അതിജീവിക്കാന് ഇതാ ചില വഴികള്\nവേനല്‍ക്കാലമാണ്, സൂക്ഷിക്കണം; പേടിക്കാന് നിര്‍ജ്ജലീകരണം മുതല് പകര്‍ച്ചവ്യാധികള് വരെ; ആരോഗ്യ പ്രശ്നങ്ങളെ അതിജീവിക്കാന് ഇതാ ചില വഴികള് മഴക്കാലമാണ് രോഗങ്ങളുടെ കാലമായി സാധാരണ പരിഗണിക്കുന്നത്. പനി, ജലദോഷം, തുടങ്ങിയവ ഇക്കാലത്ത് പതിവാണ്. എന്നാല്, വേനല്‍കാലവും ആരോഗ്യത്തിന് ശ്രദ്ധനല്‍കേണ്ട കാലയളവാണ്. മഴക്കാല രോഗങ്ങളെക്കാള് കൂടുതല് ആരോഗ്യപ്രശ്നങ്ങള് ഉണ്ടാക്കുന്നത് വേനല്‍ക്കാലരോഗങ്ങളാണ്. ജീവജാലങ്ങള്‍ക്ക് അസഹ്യതയുടെ കാലമാണ് വേനല്. ചൂട് കൂടുന്തോറും ശരീരം വെന്തുരുകും. വിശപ്പിന് പകരം ദാഹവും ഊര്‍ജസ്വലതക്കു പകരം ക്ഷീണവും ശരീരത്തെ വലയ്ക്കും. ജലാംശത്തിന്റെ നഷ്ടമാണ് ശരീരം നേരിടുന്ന പ്രധാന ഭീഷണി. ഡിഹൈഡ്രേഷന് അഥവാ നിര്‍ജലീകരണം മരണത്തിനുതന്നെ കാരണമാകും. കുടിവെള്ളക്ഷാമവും കുടിക്കുന്ന വെള്ളത്തിലെ മാലിന്യങ്ങളുടെ സാന്നിധ്യവും ഒരുപോലെ രോഗങ്ങള്‍ക്ക് കാരണമാവുന്നു. വിയര്‍പ്പുകുരു മുതല് മാരകമായ സൂര്യാഘാതം വരെ നിരവധി പ്രശ്നങ്ങള്‍ക്ക് കൊടുംവേനല് കാരണമാവുന്നു. മനുഷ്യശരീരത്തിന്റെ 75 ശതമാനവും ജലമാണ്. നിത്യേനയുള്ള പ്രവര്‍ത്തനങ്ങളുടെ ഫലമായി ശരീരത്തില്‍നിന്ന് വലിയതോതില് ജലം നഷ്ടപ്പെടുന്നു. മലമൂത്ര…\nശ്വാസകോശം സംരക്ഷിക്കാന് കഴിക്കേണ്ട5ഭക്ഷണങ്ങള്\nആസ്മ രോഗികള്‍ക്ക് പ്രത്യേകിച്ച് ഒരു ഭക്ഷണക്രമം പറഞ്ഞിട്ടില്ല രോഗം മാറാന്. എന്നാല്, രോഗികള് കഴിക്കാന് തെരഞ്ഞെടുക്കുന്ന ഭക്ഷണത്തില് ഒരല്‍പം ശ്രദ്ധിച്ചാല് ശ്വാസകോശത്തെ ആരോഗ്യത്തോടെ സൂക്ഷിക്കാം. ആസ്ത്മ രോഗികള്‍ക്ക് കഴിക്കാന് ഉത്തമമെന്ന് വിദഗ്ധര് നിര്‍ദേശിക്കുന്ന5ഭക്ഷണവിഭവങ്ങള് താഴെ പറയുന്നു. വെണ്ണപ്പഴം ആസ്ത്മ വിരുദ്ധമായ ഒരു മികച്ച ഭക്ഷണമാണ് വെണ്ണപ്പഴം. ഇതില് അടങ്ങിയിട്ടുള്ള ഗ്ലൂടാത്തിയോണ് കോശങ്ങളെ സംരക്ഷിക്കുകയും മലിനീകരണം പോലുള്ള കാര്യങ്ങള് മൂലമുണ്ടാകുന്ന ഘടകങ്ങളെ ഡീടോക്സിഫൈ ചെയ്യുകയും ചെയ്യുന്നു. നേന്ത്രപ്പഴം ഒരു ദിവസം ഒരു ഏത്തപ്പഴം കഴിക്കുന്നത് ആസ്ത്മയെ അകറ്റാന് സഹായിക്കുമെന്ന് ഗവേഷകര് പറയുന്നു. ഏത്തപ്പഴത്തില് അടങ്ങിയിട്ടുള്ള നാരുകള് ആസ്ത്മയ്ക്ക് ഒരു മികച്ച പ്രതിവിധിയാണെന്നാണ് ഗവേഷകര് പറയുന്നത്. ദിവസേന ഒരു ഏത്തപ്പഴം കഴിക്കുന്ന കുട്ടികളില് 34 ശതമാനം പേര്‍ക്ക് മറ്റുള്ളവരേക്കാള് ആസ്ത്മ രോഗം ഉണ്ടാവുന്നില്ലെന്നു കണ്ടെത്തി. ചീര ഇല വര്‍ഗത്തില് പെട്ട ഉത്തമ ഔഷധമാണ് ചീര. ചീരക ധാരാളമായി…\nരാജീവ് രവി ചിത്രം കുറ്റവും ശിക്ഷയും മെയ് 27ന് തിയേറ്ററുകളില്\nരാജീവ് രവി ചിത്രം ‘കുറ്റവും ശിക്ഷയും’ റിലീസ് പ്രഖ്യാപിച്ചു. ചിത്രം മെയ് 27ന് തിയേറ്ററുകളില് എത്തും. രാജീവ് രവിയും ആസിഫ് അലിയും ഒന്നിക്കുന്ന ഇന്‍വസ്റ്റിഗേഷന് ത്രില്ലറാണ് കുറ്റവും ശിക്ഷയും. സണ്ണി വെയ്ന്, ഷറഫുദ്ദീന്, രാജാമണി, അലന്‍സിയര് ലോപ്പസ് എന്നിവരാണ് മറ്റ് കഥാപാത്രങ്ങള്. ഏറ്റവുമധികം യാഥാര്‍ഥ്യത്തോടടുടുത്തു നില്‍ക്കുന്ന ഒരു പൊലീസ് സ്റ്റോറി എന്ന നിലയിലാണ് ‘കുറ്റവും ശിക്ഷയും’ പ്രേക്ഷകര് കാത്തിരിക്കുന്നത്. തൊണ്ടിമുതലും ദൃക്സാക്ഷിയും എന്ന ചിത്രത്തിലൂടെ പ്രശസ്തനായ നടനും പൊലീസ് ഉദ്യോഗസ്ഥനുമായ സിബി തോമസാണ് ഈ ചിത്രത്തിന് കഥ ഒരുക്കിയിരിക്കുന്നത്. മാധ്യമപ്രവര്‍ത്തകനും തിരക്കഥാകൃത്തുമായ ശ്രീജിത്ത് ദിവാകരനും സിബി തോമസും ചേര്‍ന്നാണ് ചിത്രത്തിനായി തിരക്കഥ തയ്യാറാക്കിയിരിക്കുന്നത്. കാസര്‍ഗോഡിനടുത്ത് നടന്ന ഒരു യഥാര്‍ത്ഥ സംഭവത്തെ അടിസ്ഥാനമാക്കിയാണ് ചിത്രം. മാര്‍ച്ച് ഫസ്റ്റിന്റെ ബാനറില് അരുണ് കുമാര് വി ആര് ആണ് ചിത്രം നിര്‍മ്മിക്കുന്നത്. ഡയറക്ടര് ഓഫ് ഫോട്ടോഗ്രഫി-സുരേഷ് രാജന്, എഡിറ്റിംഗ്-അജിത്ത് കുമാര്, സൗണ്ട്…\nപൊന്നും വിലയിൽ ചെറുനാരങ്ങ\nനോമ്പുകാലത്ത് സാധാരണയായി ചെറുനാരങ്ങയ്ക്ക് ആവശ്യക്കാരെയാണ്. പലഹാരങ്ങള്‍ക്ക് കൂട്ട് ചേര്‍ക്കാനും ബിരിയാണിക്ക് ദം ഇടുന്നതിനു മുന്‍പ് പിഴിഞ്ഞ് ചേര്‍ക്കാനും ദാഹത്തിന് നല്ല സര്‍ബത്ത് ഉണ്ടാക്കാനുമെല്ലാം ചെറുനാരങ്ങ കൂടിയേ തീരൂ. 40 രൂപ നല്‍കിയാല് ഒരു കിലോ ചെറുനാരങ്ങ കിട്ടിക്കൊണ്ടിരുന്ന അവസ്ഥയില് നിന്നും ഇപ്പോള് 20 രൂപയ്ക്ക് ഒരു ചെറുനാരങ്ങാ കിട്ടുന്ന നിലയിലേക്കാണ് കാര്യങ്ങള് എത്തി നില്‍ക്കുന്നത്. ചരിത്രത്തിലാദ്യമായാണ് ചെറുനാരങ്ങ വില 200 രൂപയില് കൂടുന്നത്. പല സംസ്ഥാനങ്ങളിലും വില 300 കടക്കുകയും ചെയ്തു. വേനല് കാലത്ത് പൊതുവെ ചെറുനാരങ്ങയുടെ വില വര്‍ധിക്കാറുണ്ടെങ്കിലും ഇത്രയും വലിയൊരു കത്തികയറല് ഇതാദ്യമായാണ്. ശരീരത്തില് ജലാംശം നിലനിര്‍ത്താന് ചെറുനാരങ്ങയ്ക്ക് സാധിക്കും. അതിനാല് തന്നെ ചൂട് കാലത്ത് ചെറുനാരങ്ങയ്ക്ക് ആവശ്യക്കാരെയാണ്. ഏപ്രില്, മെയ് മാസത്തില് നാരങ്ങാവെള്ളം മിക്ക വീടുകളിലെയും സ്ഥിരം ഐറ്റമാണ്. ഉഷ്ണകാലത്ത് വര്‍ധിച്ച ഉപഭോഗവും അതേസമയം ലഭ്യത കുറവുമാണ് ചെറുനാരങ്ങയുടെ വില കുതിച്ചുയരാനുള്ള കാരണം….\nഅജിത്തും മോഹന്‍ലാലും ഒന്നിക്കുന്നു\nരണ്ടര വര്‍ഷത്തെ ഇടവേളയ്ക്ക് ശേഷം ആരാധകരുടെ മുന്നില് എത്തിയ അജിത്ത് ചിത്രമായിരുന്നു വാലിമൈ. ബോക്സ് ഓഫീസ് ഹിറ്റായി മാറിയ ചിത്രം ആരാധകരും ആഘോഷമാക്കി മാറ്റിയിരുന്നു. ഇപ്പോഴിതാ വാലിമൈയുടെ സംവിധായകന് എച്ച് വിനോദും അജിത്തും വീണ്ടും ഒന്നിച്ചെത്തുന്ന സിനിമയുടെ ചിത്രീകരണം ആരംഭിച്ച വിവരമാണ് പുറത്ത് വരുന്ന്. ‘എ കെ 61’എന്നാണ് ചിത്രത്തിന് താല്‍കാലികമായി പേരിട്ടിരിക്കുന്നത്. ‘വലിമൈ’യുടെ വിജയത്തിന് ശേഷം അജിത്തും എച്ച് വിനോദും ഒന്നിക്കുന്ന പുതിയ സിനിമയിലും ആരാധകര്‍ക്ക് പ്രതീക്ഷകള് ഏറെയാണ്. അതേസമയം, ചിത്രത്തിന്റെ പ്രഖ്യാപന വേളയില് തന്നെ മലയാള സിനിമയുടെ സൂപ്പര്‍സ്റ്റാര് മോഹന്‍ലാല് അജിത്ത് മൂവിയില് എത്തുമോ എന്ന ചോദ്യങ്ങള് ഉയര്‍ന്നിരുന്നു.. ഇപ്പോഴിതാ ചിത്രത്തിന്റെ ഷൂട്ടിംഗ് വീണ്ടും ആരംഭിച്ച സ്ഥിതിയ്ക്ക് ഈ ചോദ്യം വീണ്ടും ഉയരുകയാണ്, ചിത്രത്തില് നെഗറ്റീവ് ഷെയ്ഡുള്ള കഥാപാത്രമായാണ് അജിത്ത് പ്രത്യക്ഷപ്പെടുക എന്നിരിക്കെ….ഒരു മുതിര്‍ന്ന പൊലീസ് കമ്മീഷണറുടെ കഥാപാത്രം ഉള്ള ഈ സിനിമയില് ആര്…


തമിഴ് മക്കളുടെ ഓണ്‍ലൈന് 'ആക്രമണ'ത്തിന് ഇരയായി ടോളിവുഡ് താരം ആര്യ | Reporter Live\nBy Web Desk\tDecember 29, 2016 9:27 pm A+ A-\nകഴിഞ്ഞ ദിവസം വരെ സ്‌നേഹം കൊണ്ട് വീര്‍പ്പുമുട്ടിച്ച തമിഴ് മക്കള് ഇന്ന് കോപാകുലരായി തനിക്കെതിരെ തിരിയുന്ന കാഴ്ച കണ്ട് അമ്പരന്നു നില്‍ക്കുകയാണ് തമിഴിലെ സൂപ്പര് താരം ആര്യ. തന്റെ ട്വിറ്ററിലൂടെ ചോദിച്ച ഒരു ചെറിയ ചോദ്യമാണ് ആര്യയ്ക്ക് ഈ ദുരവസ്ഥ സമ്മാനിച്ചത്.\nജല്ലിക്കെട്ട് എന്നാല് എന്താണ്? (What is Jallikattu?) എന്നാണ് ആര്യ ട്വിറ്ററില് ചോദിച്ചത്. തങ്ങളിലെ ‘തമിഴ് ബോധം’ ഉണര്‍ന്നതോടെ ആര്യയ്‌ക്കെതിരെ തമിഴ് മക്കള് നടത്തിയത് അക്ഷരാര്‍ത്ഥത്തില് ആക്രമണം തന്നെയാണ്.\nWhat is #Jallikattu ?????? https://t.co/TE15vMM1kT\n— Arya (@arya_offl) December 22, 2016\nഇത്രയും കാലം തമിഴ്‌നാട്ടില് ജീവിച്ചിട്ടും ജെല്ലിക്കെട്ട് എന്താണെന്ന് അറിയില്ലേ എന്നാണ് ആര്യയ്ക്ക് നേരെ ഉയരുന്ന ചോദ്യം. ആര്യയോട് ഇത് ചോദിക്കുന്നതിനൊപ്പം മലയാളികള്‍ക്കിട്ട് കൊട്ടാനും തമിഴ് മക്കള് മറന്നില്ല. ‘ഒടുവില് മലയാളികളുടെ തനി സ്വഭാവം കാണിച്ചുവല്ലേ?’ എന്നാണ് ആര്യയോടുള്ള മറ്റൊരു ചോദ്യം. ജന്‍മം കൊണ്ട് മലയാളിയാണ് ആര്യ എന്നതാണ് ഇതിന് കാരണം.\nഎന്നാല് ചെന്നൈ ആണ് ആര്യയുടെ പോറ്റമ്മ. മലയാളത്തില് വല്ലപ്പോഴും സിനിമ ചെയ്യാറുണ്ടെങ്കിലും തമിഴ് തന്നെയാണ് ആര്യയുടെ തട്ടകം. പല സിനിമകളിലും ആര്യ തന്നെ ജെല്ലിക്കെട്ട് അവതരിപ്പിച്ചിട്ടുണ്ടെന്നും ചിലര് ആര്യയെ ചിത്രം സഹിതം ഓര്‍മ്മിപ്പിക്കുന്നു.\nDec 29, 2016 9:27 pm\nജയലളിതയ്ക്ക് ആദരവായി 68 കിലോയുടെ ഇഡ്ഡലി മറീന ബീച്ചില്; ഇഡ്ഡലിയ്ക്ക് ‘അമ്മ’യുടെ രൂപം


ഐ.സി.സി റാങ്കിംഗില് നേട്ടം കൊയ്ത് ധോണി, ഷമി, ഭുവി സംഘം\nഇന്ത്യന് നായകന് വിരാട് കോഹ്‍ലി നയിക്കുന്ന ബാറ്റിംഗ് പട്ടികയിൽ, ഉപനായകൻ രോഹിത്ത് ശർമയാണ് രണ്ടാം സ്ഥാനത്ത്\n04 Feb, 2019 at 11:27 AM\nന്യൂസിലാൻഡിനെതിരായ അഞ്ചു മത്സരങ്ങളടങ്ങിയ ഏകദിന പരമ്പര ആധികാരികമായി സ്വന്തമാക്കിയതിന് പിറകെ, റാംങ്കിംഗിൽ നേട്ടം കൊയ്ത് എം.എസ്. ധോണിയും ഷമിയും ചാഹലും ഉള്‍പ്പടെയുള്ള ഇന്ത്യന് സംഘം. അതിനിടെ, ബാറ്റിംഗ്-ബൗളിംഗ് പട്ടികകളില് യഥാക്രമം ക്യാപ്റ്റൻ വിരാട് കോഹ്‍ലിയും ജസ്പ്രീത് ബൂറയും ഒന്നാം സ്ഥാനം നിലനിർത്തി.\nചെറിയ ഇടവേളക്ക് ശേഷം ടീമിലെത്തിയ ധോണി പരമ്പരയിൽ മികച്ച പ്രകടനം കാഴ്ച്ച വെച്ചപ്പോൾ, മൂന്ന് സ്ഥാനം മെച്ചപ്പെടുത്തി പട്ടികയില് 17ാം സ്ഥാനത്തെത്തി. ബൗളിംഗിൽ ആറു സ്ഥാനം കയറിയ ഭുവനേശ്വർ കുമാർ 17ലെത്തി. ഒരു സ്ഥാനം കയറിയ ചാഹൽ, ആദ്യ അഞ്ചിൽ കയറിയപ്പോള്, 34 സ്ഥാനം മുകളിലേക്ക് കയറിയ പേസർ മുഹമ്മദ് ഷമി 30ാം റാങ്കിലെത്തി. ബൗളിംഗിൽ ബൂറക്ക് പിറകിലായി റാഷിദ് ഖാനാണ് രണ്ടാം സ്ഥാനത്ത്. കിവീസ് താരം ട്രെന്റ് ബൗൾട്ട് മൂന്നും, ഇന്ത്യയുടെ കുൽദീപ് യാദവ് നാലാം സ്ഥാനത്തുമാണുള്ളത്.\nഇന്ത്യന് നായകന് വിരാട് കോഹ്‍ലി നയിക്കുന്ന ബാറ്റിംഗ് പട്ടികയിൽ, ഉപനായകൻ രോഹിത്ത് ശർമയാണ് രണ്ടാം സ്ഥാനത്ത്. ന്യൂസിലൻഡിന്റെ റോസ് ടെയ്‍ലർ, ഇംഗ്ലീഷ് താരം ജോ റൂട്ട്, പാക് താരം ബാബർ അസം എന്നിവര് യഥാക്രമം മൂന്നും നാലും അഞ്ചും സ്ഥാനങ്ങളിൽ തുടരുന്നു. ഓൾ റൗണ്ടർമാരിൽ അഫ്ഗാന്റെ റാഷിദ് ഖാനാണ് ഒന്നാമതുള്ളത്.\nMS DhoniICCMohammed ShamiICC rankingODIBhuvaneswar Kumaryuzvendra Chahal


Malayalam News - COVID 19 | ലോക്ക് ഡൗൺ ആണെങ്കിലും ആലപ്പുഴക്കാർ വിശന്നിരിക്കേണ്ട; 20 രൂപയ്ക്ക് വയറു നിറച്ചുണ്ണാം| Kerala giving meals for just 20 rupees in the lockdown period | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\nCOVID 19 | ലോക്ക് ഡൗൺ ആണെങ്കിലും ആലപ്പുഴക്കാർ വിശന്നിരിക്കേണ്ട; 20 രൂപയ്ക്ക് വയറു നിറച്ചുണ്ണാം\n10 ശതമാനം ഊണുകൾ സൗജന്യമായി അഗതികൾക്കാണ് നൽകുക. അടിയന്തര സാഹചര്യം കണക്കിലെടുത്ത് 360 കേന്ദ്രങ്ങൾ കൂടി കുടുംബശ്രീ കണ്ടെത്തിയിട്ടുണ്ട്. റിപ്പോർട്ട്: ശരണ്യ സ്നേഹജൻ\nNews18 Malayalam | March 25, 2020, 9:07 AM IST\nലോക്ക് ഡൗൺ കാലത്ത് ആശ്വാസമായി ആലപ്പുഴയിൽ ജനകീയ ഹോട്ടലുകളുടെ ശൃoഖല. ഹോട്ടലുകളിൽ എത്തുന്നവർക്ക് 20 രൂപ നിരക്കിൽ പാഴ്സൽ ലഭിക്കും. വീടുകളിൽ എത്തിച്ച് നൽകണമെങ്കിൽ 25 രൂപയാണ് നിരക്ക്.\nകക്കായിറച്ചി തോരനും , വെണ്ടയ്ക്ക മെഴുക്കുപുരട്ടിയും, അച്ചാറും, കൂട്ടത്തിൽ മീൻ കറിയും ,സാമ്പാറും തീയലും. കുടുംബശ്രീയിലെ ചേച്ചിമാരുടെ കൈപ്പുണ്യമാണെങ്കിൽ നമ്മുടെ സ്വന്തം അടുക്കളകളെ ഓർമ്മിപ്പിക്കും.\nമാരാരിക്കുളത്തെ വിശപ്പ് രഹിത അടുക്കളയിൽ നിന്നാണ് ഹോട്ടലുകളിലേക്ക് ഭക്ഷണം എത്തിക്കുക. ആലപ്പുഴ നഗരം മുതൽ ചേർത്തല നഗരം വരെ ഹോട്ടലുകളുടെ ശൃംഘല തയ്യാറായി കഴിഞ്ഞെന്ന് ധനമന്ത്രി തോമസ് ഐസക് പറഞ്ഞു.\nഭക്ഷണശാലയിൽ ഇരുന്നു ഊണ് കഴിക്കാൻ പാടില്ല. പാത്രവുമായി എത്തി വാങ്ങി പോകാം. വീട്ടിലേക്ക് എത്തിക്കണമെങ്കിൽ5രൂപ അധികം നൽകണം. വീട്ടിലേക്ക് ഭക്ഷണം വേണ്ടവർ തലേ ദിവസം 8 മണിക്ക് മുൻപായി എസ് എം എസ് വഴി അറിയിക്കണം.\nമീൻ പൊരിച്ചതോ ഇറച്ചി ഉലർത്തിയതോ കൂടിയുള്ള ഊണിന് 50 രൂപയാണ്. 10 ശതമാനം ഊണുകൾ സൗജന്യമായി അഗതികൾക്കാണ് നൽകുക.\nഅടിയന്തര സാഹചര്യം കണക്കിലെടുത്ത് 360 കേന്ദ്രങ്ങൾ കൂടി കുടുംബശ്രീ കണ്ടെത്തിയിട്ടുണ്ട്. വിഷുവിന് മുമ്പ് സംസ്ഥാനത്താകമാനം ഈ ഹോട്ടലുകൾ പ്രവർത്തനം ആരംഭിക്കും.\n'കോവിഡ് കാലത്ത് പ്രതിസന്ധിയിലായിരിക്കുന്ന സാധാരണക്കാരന് ആശ്വാസമാകും മാരാരിക്കുളത്തെ വിശപ്പുരഹിത അടുക്കളയിൽ നിന്നെത്തുന്ന ഈ ഭക്ഷണം' എന്ന കാര്യത്തിൽ തർക്കമില്ല. ധനകാര്യ വകുപ്പ് മന്ത്രി ഡോ: ടി .എം . തോമസ് ഐസക്കിന്‍റെ പ്രസ്താവന.\nഊണിനു കൃത്യമായ മെനു തയ്യാറാക്കിയിട്ടുണ്ട്. എല്ലായിടത്തും ഊണിനോടൊപ്പം കേരളത്തിലെ പരമ്പരാഗതമായ ഏതെങ്കിലും ഇലക്കറികൾ ഉണ്ടാവും.\nഇരുപതിനായിരം കോടി രൂപയുടെ പാക്കേജിൽ പറഞ്ഞത് പോലെ കേരളത്തിൽ ഇരുപതു രൂപ ജനകീയ ഹോട്ടലുകളുടെ ശൃംഖലകൾ ഏപ്രിൽ മാസത്തോടെ പൂർത്തിയാകും.\nഭക്ഷണം ലഭിക്കുന്നതിനായി ഫോൺ നമ്പറുകളിൽ കൃത്യമായ മേൽവിലാസമടക്കം എസ് എംഎസ് അയയ്‌ക്കേണ്ടതാണ്. മറുപടി എസ് എം എസ് ആയി ലഭിക്കും.\nസ്നേഹജാലകം - സജിത്‌രാജ് - 9495507208കൃഷ്ണപിള്ള ട്രസ്റ്റ് - നൗഷാദ് പുതുവീട്- 9633137384സ്വാന്തനം ചേർത്തല - കെ.പി. പ്രതാൻ-9496332722സുഭിക്ഷ - ഹേമലത ജോഷി - 7591920784അത്താഴക്കൂട്ടം - എ .ആർ. നൗഷാദ് - 9567276181സത്യസായി ഫൌണ്ടേഷൻ - പ്രേംസായി -9539011146ജനകീയ ഹോട്ടൽ മെഷിൻ ഫാക്ടറി -9961266688


തിയറ്ററുകള് പ്രേതഭവനങ്ങളാക്കാന് എസ്ര വരുന്നു; പൃഥ്വിരാജ് ചിത്രത്തിന്റെ ടീസര് പുറത്ത് | Reporter Live\nതിയറ്ററുകള് പ്രേതഭവനങ്ങളാക്കാന് എസ്ര വരുന്നു; പൃഥ്വിരാജ് ചിത്രത്തിന്റെ ടീസര് പുറത്ത്\nBy Web Desk\tNovember 13, 2016 9:37 pm A+ A-\nതിയ്യറ്ററുകള് പ്രേതഭവനങ്ങളാക്കാന് എസ്ര വരികയാണ്. എസ്രയെന്നാല് ഭയത്തിന്റെ മറുപേര്, എന്ന അടിക്കുറിപ്പോടെയിറങ്ങുന്ന ചിത്രത്തിന്റെ ടീസര് നായകനായ പൃഥ്വിരാജ് തന്നെയാണ് പുറത്ത് വിട്ടത്. അനൗണ്‍സ് ചെയ്തത് മുതല് ചിത്രം വാര്‍ത്തകളില് നിറഞ്ഞിരുന്നു. ഇംഗ്ലീഷ് ചിത്രങ്ങളോട് കിടപിടിക്കുന്ന രംഗങ്ങള് നിറഞ്ഞ ടീസര് ആകാംഷയുടെയും ഭയത്തിന്റേയും ലോകത്തേക്ക് വാതില് തുറക്കുന്നു.\nഎസ്രയുടെ ചിത്രീകരണവും വാര്‍ത്തകളില് നിറഞ്ഞിരുന്നു. ചിത്രത്തിന്റെ ലൊക്കേഷനില് പ്രേതബാധയുണ്ടെന്നും ബാധയെ ഒഴിപ്പിക്കാനായി പുരോഹിതനെ കൊണ്ട് പ്രത്യേകചടങ്ങുകള് നടത്തിയെന്നടക്കം വാര്‍ത്തകളുണ്ടായിരുന്നു. നവാഗതനായ ജെയ് കെ ആണ് ചിത്രത്തിന്റെ രചനയും സംവിധാനവും നിര്‍വ്വഹിക്കുന്നത്. തിയ്യറ്ററുകളില് ഭയം കോരിയിടാനായി ക്രിസ്മസിനായിരിക്കും എസ്ര എത്തുക.\nരാജീവ് രവിയുടെ സഹസംവിധായകനായിരുന്നു ജയ് കെ എന്ന ജയകൃഷ്ണന്. മലയാളത്തിലെ യുവതാരങ്ങളില് ശ്രദ്ധേയനായ ടൊവിനോയും സുപ്രധാന വേഷത്തില് എസ്രയിലുണ്ട്. പ്രിയ ആനന്ദാണ് ചിത്രത്തിലെ നായിക. ഇ ഫോര് എന്റര്‍ടെയിന്‍മെന്റിന്റെ ബാനറില് മുകേഷ് ആര് മേത്തയും സിവി സാരഥിയും ചേര്‍ന്ന് നിര്‍മ്മിക്കുന്ന ചിത്രത്തിന്റെ ഛായാഗ്രഹണം സുജിത് വാസുദേവാണ്.\nതോക്കേന്തി നില്‍ക്കുന്ന മമ്മൂട്ടി; ഗ്രേറ്റ് ഫാദറിന്റെ പോസ്റ്റര് പൃഥ്വിരാജ് പുറത്ത് വിട്ടു


ziyablog: പ്രവാചക സ്‌മരണയില്…\n(2007 മാര്‍ച്ച് 27 റബീഉല് അവ്വല് മാസത്തില് അങ്ങനെ ഓരോന്നില് പ്രസിദ്ധീകരിച്ചത്)\nഇതു റബീഉല് അവ്വല് മാസം.\nവിശ്വപ്രവാചകന് മുഹമ്മദ് നബി(സ)യുടെ ജന്മം കൊണ്ടനുഗ്രഹീതമായ പുണ്യമാസം.\nപ്രവാചക പ്രകീര്‍ത്തനങ്ങള് പാരിലെങ്ങും മുഖരിതമാകുന്ന വിശുദ്ധമാസം.\nലോകമെങ്ങുമുള്ള വിശ്വാസികളുടെ ഹൃദയങ്ങളില് ആനന്ദത്തിന്റെ നറുമലരുകള് വിരിയുന്ന പവിത്രമാസം.\nആയിരത്തഞ്ഞൂറു വര്‍ഷങ്ങള്‍ക്കു മുമ്പ്, ഇരുണ്ട യുഗമെന്ന് ചരിത്രകാരന്മാര് വിശേഷിപ്പിച്ച ഒരു കാലഘട്ടത്തില്, എ.ഡി അഞ്ഞൂറ്റി എഴുപതാമാണ്ടില് അറേബ്യയിലെ മക്ക എന്ന മരുഭൂമിയില് പ്രവാ‍ചകന് ഭൂജാതനായി; അബ്ദുല്ലയുടെയും ആമിനയുടെയും പുത്രനാ‍യി.\nജനിക്കും മുമ്പേ പിതാവിനെ നഷ്‌ടമായ നബി.\nആറു വയസ്സുള്ളപ്പോള് മാതാവിന്റെ ദേഹവിയോഗത്തിനു സാക്ഷിയായ നബി.\nതികച്ചും അനാഥനായിരുന്ന നബി.\nസത്യസന്ധതയുടെ പര്യായമായിരുന്ന, അല് അമീന് (സത്യസന്ധന്) എന്നു മക്കാനിവാസികള് വിളിച്ചിരുന്ന നബി.\nഇരുപത്തഞ്ചാം വയസ്സില് നാല്‍പ്പതു വയസ്സുകാരിയായ ഖദീജയെന്ന കുലീനയെ വിവാഹം ചെയ്ത നബി.\nനാല്പതാം വയസ്സില് പ്രവാചകത്വം നല്‍കപ്പെട്ട നബി.\nഏകനായ ദൈവത്തെ മാത്രം ആരാധിക്കാന് ആഹ്വാനം ചെയ്ത നബി.\nവായിക്കുക, നിന്നെ സൃഷ്‌ടിച്ച നാഥന്റെ നാമത്തില് എന്ന ഉദ്ബോധനം പ്രചരിപ്പിച്ച നബി.\nഅന്ധവിശ്വാസങ്ങളില് നിന്നും അനാചാരങ്ങളില് നിന്നും മുക്തരാകാന് ആഹ്വാനം ചെയ്ത നബി.\nസത്യപ്രബോധനമാര്‍ഗ്ഗത്തില് സ്വന്തം കുടുംബത്തിന്റെയും ജനതയുടെയും രൂക്ഷമായ എതിര്‍പ്പിനും ശത്രുതക്കും പാത്രീഭൂതനായ നബി.\nജനിച്ചു വളര്‍ന്ന വീടും നാടും ബന്ധുജനങ്ങളെയും ഉപേക്ഷിച്ച് മദീനയിലേക്ക് പലായനം ചെയ്യേണ്ടി വന്ന നബി.\nലോകൈക ഗുരുവായ നബി.\nസ്നേഹത്തിന്റെയും കാരുണ്യത്തിന്റെയും ആള്‍രൂപമായിരുന്ന നബി.\nസല്‍സ്വഭാവത്തിന്റെ നിറകുടമായിരുന്ന നബി.\nഉത്തമനായ ഭര്‍ത്താവായിരുന്ന നബി.\nഅനുചരരുടെ വഴികാ‍ട്ടിയും സുഹൃത്തുമായിരുന്ന നബി.\nനീതിമാനായ ഭരണാധികാരിയായിരുന്ന നബി.\nകേവലം ഇരുപത്തിമൂന്നു സംവത്സരക്കാലത്തെ പ്രബോധനം കൊണ്ട് ലോകത്തെയാകെ മാറ്റിമറിച്ച നബി. ഭൂഗോളത്തിന്റെ ഓരോ മൂലയിലും നന്മയുടെ പൊന്‍കിരണങ്ങളെത്തിച്ച നബി.\nസര്‍വ്വലോകത്തിനും അനുഗ്രഹമായി നിയോഗിക്കപ്പെട്ട നബി.\nഅസ്വലാ‍ത്തു വസ്സലാമു അലൈക്ക യാ റസൂലല്ലാഹ്….\nദൈവത്തിന്റെ സമാധാനവും രക്ഷയും അങ്ങയുടെ മേലുണ്ടാവട്ടെ പ്രീയപ്പെട്ട പ്രവാചക ശ്രേഷ്‌ടരേ…\nഎന്റെ ജീവിതമാണ് എന്റെ സന്ദേശമെന്നു പ്രഖ്യാപിച്ച നബി.\nആ ജീവിതരീതികൊണ്ട് മനസ്സുകളെ കീഴടക്കിയ നബി.\nനബി(സ) നടന്നു പോകുന്ന പാതയില് ഒരു ജൂതപ്പെണ്ണു ദിവസവും കാത്തു നില്‍ക്കും; നബിയെ തുപ്പാന്. എന്നും തുപ്പും. ഒരു ദിവസം ആ പെണ്‍കുട്ടിയെ വഴിയില് കണ്ടില്ല. നബി(സ) ആ കുട്ടിയുടെ വീട് അന്വേഷിച്ച് കണ്ടുപിടിച്ച് അവിടെയെത്തി. നബിയെക്കണ്ട് പെണ്‍കുട്ടി പരിഭ്രാന്തയായി. പകരം ചോദിക്കാന് വന്നതാവുമോ? നബി സ്നേഹത്തോടെ ചോദിച്ചു: ‘മകളേ ഇന്നു നിന്നെ വഴിയില് കണ്ടില്ല, നിനക്കെന്തു പറ്റി എന്നന്വേഷിക്കാന് വന്നതാണ് ഞാന്. വല്ല അസുഖവും പിടിപെട്ടോ മകളേ…?’\nപശ്ചാത്താപ വിവശയായ പെണ്‍കുട്ടിയും അവളുടെ മാതാവും നബിയുടെ കാല്‍ക്കല് വീണു. “നശ്‌ഹദു അല്ലാ ഇലാഹ ഇല്ലല്ലാഹ്, വ അന്നക്ക റസൂലല്ലാഹ്…” (ഏകനായ ദൈവത്തില് ഞങ്ങള് വിശ്വസിക്കുന്നു.അങ്ങ് ദൈവത്തിന്റെ പ്രവാചകനാണെന്ന് ഞങ്ങള് സാക്ഷ്യം വഹിക്കുന്നു).\nസൈദുനില് ഖൈല് എന്ന കൊള്ളക്കാരന് (കുതിര സൈദെന്ന് അര്‍ത്ഥം) നബിയെക്കുറിച്ചറിഞ്ഞു. പാരമ്പര്യ വിശ്വാസപ്രമാണങ്ങളെ നിരാകരിച്ച് മറ്റേതോ വിശ്വാസം പ്രചരിപ്പിക്കുന്ന മുഹമ്മദിനെ വകവരുത്തിയിട്ടു തന്നെ കാര്യം. സൈദ് മദീനയിലേക്ക് പുറപ്പെട്ടു. ആ സമയം മദീനാ പള്ളിയില് അനുചരര്‍ക്ക് ഉപദേശങ്ങള് നല്‍കുകയായിരുന്ന നബി(സ) സൈദിന്റെ ആഗമനം മനസ്സിലാക്കി പ്രഭാഷണം മാനസാന്തരത്തിനുതകും വിധം സ്നേഹത്തിന്റെയും നന്മയുടെയും വഴിയിലേക്കു തിരിച്ചു വിട്ടു.\nപ്രഭാഷണമവസാനിപ്പിച്ച് ഊരിപ്പിടിച്ച ഖഡ്‌ഗവുമായി നില്‍ക്കുകയായിരുന്ന സൈദിനെ കാണുവാന് ചെന്നു പ്രവാചകന്.\nസൈദ് ചോദിച്ചു: ‘ഞാനാരെന്നറിയുമോ? ഞാനാണ് സൈദുനില് ഖൈല് ‘\nനബി പ്രതിവചിച്ചു: ‘സൈദുനില് ഖൈല് ? കുതിര സൈദോ! ആ പേരു താങ്കള്‍ക്ക് ചേരുകയില്ലല്ലോ സഹോദരാ. താങ്കള് സൈദുനില് ഖൈല് അല്ല സൈദുനില് ഖൈര് ആണ്.(നന്മയുടെ വക്താവായ സൈദ്). ഒരു നിമിഷം. സൈദിന്റെ കയ്യില് നിന്നും വാള് താഴെവീണു. കണ്ണീരോടെ സൈദ് നബിയെ ആശ്ലേഷിച്ചു. അശ്‌ഹദു അന്നക്ക റസൂലല്ലാഹ്\nമനുഷ്യമന‍സ്സുകളെ നബി പരിവര്‍ത്തനപ്പെടുത്തിയതിന്റെ അനേകം മാതൃകകളില് ചിലതു മാത്രം.\nസ്നേഹത്തിന്റെയും കരുണയുടെയും സഹനത്തിന്റെയും പാരാവാരമായിരുന്ന നബി.\nഒരു ചെറിയ പെരുന്നാള് ദിവസം. ഏവരും ആമോദത്തില് മുഴുകിയ ദിനം. പുതുവസ്ത്രങ്ങളണിഞ്ഞ് കുട്ടികള് ആഹ്ലാദിക്കുന്നു. പള്ളിയില് നിന്നിറങ്ങിയ നബി കണ്ടു, കീറിപ്പറിഞ്ഞു മുഷിഞ്ഞ വസ്ത്രം ധരിച്ച ഒരു കുരുന്നു ബാലന് പാതയോരത്ത് വിശന്നു കരയുന്നു. നബിയുടെ ഹൃദയം പൊട്ടി. കണ്ണില് നീര് പൊടിഞ്ഞു. ഓടിച്ചെന്നു ആ പൈതലിനെ മാറോടണച്ചു. അവന് അനാഥനായിരുന്നു. അവനാരുമില്ല. നബി അവനെ വീട്ടിലേക്കു കൊണ്ടുപോയി. കുളിപ്പിച്ചു പുത്തനുടുപ്പുകളണിയിച്ചു. വയര് നിറയെ ഭക്ഷണം നല്‍കി. അവനെ സംരക്ഷിക്കാന് വേണ്ട ഏര്‍പ്പാടുകള് ചെയ്തു.\nചൂണ്ടുവിരലും നടുവിരലും ഉയര്‍ത്തിക്കാട്ടി നബി ഇങ്ങനെ പ്രഖ്യാപിച്ചു: അനാഥരെ സംരക്ഷിക്കുന്നവനും ഞാനും നാളെ സ്വര്‍ഗ്ഗത്തില് ഇതുപോലെ അടുത്തടുത്തായിരിക്കും.\nഖന്തക്ക് യുദ്ധം നടക്കുന്ന സമയം. ശത്രുക്കളില് നിന്ന് രക്ഷനേടുന്നതിനായി കിടങ്ങുകള് കുഴിക്കുന്നു നബിയും അനുചരരും. ദരിദ്രരായ അനുചരര്‍ക്ക് ഭക്ഷിക്കാനൊന്നുമില്ല. വിശപ്പിന്റെ കാഠിന്യമേറിയപ്പോള് ഒരു സ്വഹാബി നബിയുടെ പക്കല് പരാതി പറഞ്ഞു. നബിയേ, കഴിക്കാനൊന്നുമില്ല. വിശപ്പു സഹിക്കാനാവാതെ ഇതാ ഞാന് വയറ്റില് കല്ലു കെട്ടി വെച്ചിരിക്കയാണ്.\nനബിതങ്ങള് മന്ദഹസിച്ചു. അവിടുത്തെ കുപ്പായം മെല്ലെ ഉയര്‍ത്തിക്കാട്ടി. ഏവരും സ്തംഭിച്ചു പോയി. അതാ ആ വയറ്റില് ഒന്നല്ല, രണ്ടു കല്ലുകള് കെട്ടി വെച്ചിരിക്കുന്നു….\nഒരു മാതാവ് കുട്ടിയേയും കൊണ്ട് നബിസന്നിധിയിലെത്തി. നബിയേ, എന്റെ മകന് ധാരാളം മധുരം ഭക്ഷിക്കുന്നു. അങ്ങനെ ചെയ്യരുതെന്നു അങ്ങ് ഇവനെയൊന്നു ഉപദേശിക്കണം. നബി പറഞ്ഞു. പോയിട്ട് ഒരാഴ്‌ച കഴിഞ്ഞു വരൂ സഹോദരീ.\nഒരാഴ്‌ച കഴിഞ്ഞു അവര് വീണ്ടും വന്നപ്പോള് നബി കുട്ടിയെ ഉപദേശിച്ചു. അധികം മധുരം ഭക്ഷിക്കരുതേ.\nഅനുചരര് ചോദിച്ചു. എന്താണ് നബിയേ കഴിഞ്ഞ തവണ അങ്ങിതു പറയാതിരുന്നത്? നബിയുടെ മറുപടി: അതോ, അന്ന് ഞാനും ധാരാളം മധുരം കഴിക്കുമായിരുന്നല്ലോ? ആ അവസ്ഥയില് ഞാനെങ്ങനെ മറ്റൊരാളെ ഉപദേശിക്കും. ഞാന് മധുരം ഉപയോഗിക്കുന്നത് നിര്‍ത്തി. അതിനുവേണ്ടിയാണ് ഒരാഴ്‌ച സാവകാശം ചോദിച്ചത്.\nയുദ്ധത്തില് തടവുപുള്ളികളായി പിടിക്കപ്പെടുന്നവര്‍ക്ക് കൊടിയ ശിക്ഷകള് നല്‍കപ്പെട്ടിരുന്ന കാലം. ഒരു യുദ്ധത്തില് തടവിലാക്കപ്പെട്ട ശത്രുക്കള്‍ക്ക് നബി ശിക്ഷ വിധിച്ചു: “നിങ്ങളില് അക്ഷരാഭ്യാസമുള്ളവര് അതറിയാത്തവരെ അക്ഷരം പഠിപ്പിക്കണം.”\nനിയമങ്ങള് അടിച്ചേല്‍പ്പിക്കുകയായിരുന്നില്ല നബി. മദ്യാസക്തരും വിഷയതത്പരരും പെണ്‍കുഞ്ഞുങ്ങളെ ജീവനോടെ കുഴിച്ചുമൂടുന്നവരുമായിരുന്ന കാട്ടറബികളെ സമൂലമായ മാനസിക പരിവര്‍ത്തനത്തിലൂടെയാണ് നബി മനുഷ്യരാക്കിയത്,\nഡോ.മൈക്കല് ഹാര്‍ട്ട് ലോകചരിത്രത്തെ ഏറ്റവും സ്വാധീനിച്ച നൂറു വ്യക്തികള് എന്ന ഗ്രന്ഥത്തില് ഒന്നാം സ്ഥാനം നല്‍കിയത് പ്രവാചകന് മുഹമ്മദി(സ)നായിരുന്നു.\n(The 100: A Ranking of the Most Influential Persons in History. Dr. Michael Hart )\nഅദ്ദേഹം ഇങ്ങനെ എഴുതി. My choice of Muhammad to lead the list of the world’s most influential persons may surprise some readers and may be questioned by others, but he was the only man in history who was supremely successful on both the religious and secular levels.\nലോകത്തെ ഏറ്റവുമധികം സ്വാധീനിച്ച വ്യക്തികളുടെ നിരയെ നയിക്കാന് മുഹമ്മദിനെ തെരഞ്ഞെടുത്ത എന്റെ തീരുമാനം ചില വായനക്കാരെ അതിശയപ്പെടുത്തുകയോ മറ്റു ചിലരാല് ചോദ്യം ചെയ്യപ്പെടുകയോ ചെയ്തേക്കാം. എന്നാല് മതപരവും മതേതരവുമായ മേഖലകളില് പരമമായ വിജയം കൈവരിച്ച ലോകചരിത്രത്തിലെ ഒരേയൊരു വ്യക്തി മുഹമ്മദ് മാത്രമാണ്.\nഈ പ്രസ്താവനയില് മുസ്‌ലിംകള് അഭിമാനിക്കുന്നു. വരട്ടെ, ഒന്നു നില്‍ക്കണേ. ഈ നൂറുപേരില് പിന്നെയുള്ളൊരു മുസ്‌ലിം നാമധേയം ഖലീഫാ ഉമറി(റ)ന്റേതു മാത്രമാണ്. ലോകചരിത്രത്തെ ഏറ്റവുമധികം സ്വാധീനിച്ച ഒരു വ്യക്തിയില് നിന്നും സ്വാധീനമുള്‍ക്കൊണ്ട് എന്തുകൊണ്ട് അതേ വ്യക്തിയുടെ അനുയായികള് ലോകത്തിനു മാതൃകയാവുന്നില്ല? സമകാലിക മുസ്‌ലിം സമൂഹത്തിന്റെ എല്ലാ അപചയങ്ങള്‍ക്കും കാരണം പ്രവാചകചര്യ മനസ്സിലാക്കാത്തതും അത് ജീവിതത്തില് പകര്‍ത്താത്തതുമാണ്. ഞാന് എന്നെത്തന്നെയാണ് പറയുന്നത്. ഉപദേശിക്കാനോ ആഹ്വാനം ചെയ്യാനോ ഞാന് യോഗ്യനല്ല.\nദയാലുവും കാരുണ്യവാനും സമാധാനകാംക്ഷിയുമായിരുന്ന മുഹമ്മദ് നബി(സ)യുടെ പേരില് ലോകത്ത് അസമാധാനം വിതക്കുന്ന മുസ്‌ലിം നാമധാരികള് പ്രവാചകശാപം ഏറ്റുവാങ്ങുന്നവരാണ് എന്നൊരു പ്രസ്‌താവവും കൂടി നടത്തിക്കൊള്ളട്ടെ.\nഒരു നിരപരാധിയെ കൊല്ലുന്നവന് മാനവകുലത്തെ മുഴുവന് കൊല്ലുന്നവനെപ്പോലെയാണെന്നും അയല്‍വാസി -അവനാരുമാകട്ടെ- പട്ടിണി കിടക്കുമ്പോള് വയര് നിറയെ ഭക്ഷിക്കുന്നവന് നമ്മില്‍പ്പെട്ടവനല്ലെന്നും അരുളിച്ചയ്ത പ്രവാചകന്റെ ഉത്തമരായ അനുയായികളാകുവാന് ഞാനുള്‍പ്പെടുന്ന മുസ്‌ലിം സമൂഹം ശ്രമിക്കുമെന്ന് പ്രത്യാശിക്കുക നാം. മര്‍ഹബാ യാ റസൂലല്ലാഹ്….അല്ലയോ പ്രവാചകരേ, അങ്ങേക്കഭിവാദ്യങ്ങള്.\nആയിരത്തഞ്ഞൂറു വര്‍ഷങ്ങള്‍ക്കു മുമ്പ്, ഇരുണ്ട യുഗമെന്ന് ചരിത്രകാരന്മാര് വിശേഷിപ്പിച്ച ഒരു കാലഘട്ടത്തില്, എ.ഡി അഞ്ഞൂറ്റി എഴുപതാമാണ്ടില് പുരോഗതിയുടെ വെളിച്ചമെത്താത്ത, കലയും വിദ്യയും വാണിജ്യവുമൊക്കെ വിദൂരമായ അറേബ്യയിലെ മക്ക എന്ന മരുഭൂമിയില് പ്രവാ‍ചകന് ഭൂജാതനായി; അബ്ദുല്ലയുടെയും ആമിനയുടെയും പുത്രനാ‍യി.\nComment by സിയ — March 27, 2007 @ 5:50 am\nസിയാ… ഇതിന് കമന്റായി എന്തെഴുതണം എന്നറിയില്ല.\nഇതിന് ഒരായിരം നന്ദി.\nComment by ഇത്തിരിവെട്ടം — March 27, 2007 @ 6:01 am\nപ്രവാചക നന്മയുടെയും സ്നേഹത്തിന്റെയും ചിന്തുകള് സോദാഹരണം പ്രസ്താവിച്ച് സുമനസ്സുകള്‍ക്ക് നല്ലൊരു വായനാനുഭവം പകരുന്നതായി സിയയുടെ ഈ പോസ്റ്റ്.\nമുസ്ലിം ജനതയോടൊരു വാക്ക്:\nനമ്മളില് പലരും പിന്തുടരുന്ന അനിസ്ലാമികമായ ആചാരങ്ങളെയും പ്രവൃത്തികളെയും കടും പിടിത്തത്തെയും നമുക്കു ചുറ്റുമുള്ളവര് ‘ഇസ്‌ലാമി’ന്റേതായി മാത്രമേ മനസ്സിലാക്കൂ എന്ന സത്യം തിരിച്ചറിയുക. പ്രവാചക ജീവിതത്തില് നിന്ന് മാതൃക ഉള്‍ക്കൊണ്ട് നാം ജീവിതരീതി മെച്ചപ്പെടുത്തേണ്ടിയിരിക്കുന്നു. സഹ ജീവികളോടുള്ള കരുണ, നമുക്കഉള്ളതുപോലെ ഭൂമിയിലെ വിഭവങ്ങളില് മറ്റുള്ളവര്‍ക്കും തുല്യാവകാശമുണ്ടെന്ന തിരിച്ചറിവ്.. ഇവയൊക്കെയാകട്ടെ നമ്മെ നയിക്കുന്ന പ്രകാശം. നന്മയുടെ ഇത്തിരിവെട്ടം തെളിക്കാന് കരുണാമയനായ സര്‍വ്വേശ്വരന് നമ്മെയെല്ലാം അനുഗ്രഹിക്കട്ടെ.\nComment by നിങ്ങളുടെ ഇക്കാസ് — March 27, 2007 @ 6:27 am\nഎത്ര ശരിയായ ഉത്ബോധനമാണ് മുഹമ്മദ് നബിയുടേത് പിന്നെ എന്തുകൊണ്ട് അദ്ദേഹത്തിനെ സമുദായം സംശയിക്കപ്പെടുന്നവരുടെ ലിസ്റ്റില് ഒന്നാമതാവുന്നു ?\nഇസ്ലാം എന്തെന്നറിയാത്തവരുടെ തേര്‍വാഴ്ചയല്ലേ ഇന്നീ ലോകത്ത് നടമാടുന്നത് ?\nമുഹമ്മദ് നബിയുടെ ചര്യകള് പിന്തുടരുന്ന ഒരേ സമുദായം എന്തിനാണ് വഹാബിയെന്നും , അന്തവിശ്വാസികളെന്നും പറഞ്ഞ് പരസ്പരം പോരടിക്കുന്നത് ?\nസഹോദരരെ സം‍രക്ഷിക്കാന് ആഹ്വാനം ചെയ്ത മുഹമ്മദ് നബി , അദ്ദേഹത്തിന്‍റെ സമുദായം പരസ്പരം കൊല്ലുന്നു എന്തിന്?\n(ഇറാഖില്, പാക്കിസ്ഥാനില് ഷിയാ മുസ്ലിംങ്ങളും സുന്നി വിഭാഗവും , പലസ്ഥീനില് ഹമാസും ഫത്താ വിഭാഗവും ) അങ്ങനെ ഒത്തിരി രാജ്യങ്ങളില് പല പേരുകളില്\nസിയയുടെ ഈ ഉദ്ദ്യമത്തിന് നന്ദി\nComment by വിചാരം — March 27, 2007 @ 6:52 am\n“ഈ പ്രസ്താവനയില് മുസ്‌ലിംകള് അഭിമാനിക്കുന്നു”\nസിയ, എന്റെ വിശ്വാസത്തില് നബിയും യേശുവുമെല്ലാം മനുഷ്യസമൂഹത്തിനുവേണ്ടിയാണ് പ്രയന്ത്നിച്ചിരുന്നത്. അതിനാല് തന്നെ തലയുയര്‍ത്തിപ്പിടിച്ചു പറയട്ടെ, ഞാനും അഭിമാനിക്കുന്നു ഇവരെ‍ക്കുറിച്ചെല്ലാം.\nComment by Sunil — March 27, 2007 @ 6:55 am\nവളരെ നല്ല കാര്യം. ഇല്ലായ്മയില് നിന്നും ദാരിദ്ര്യത്തില് നിന്നും വന്നതുകൊണ്ടാവാം മനുഷ്യ നന്മയ്ക്കായി ഒരു പിടി സൂക്തങ്ങള് അവിടെ നിന്നും മാനവജനതയ്ക്ക് ലഭിച്ചത്. പക്ഷെ പലരും അതെല്ലാം തമസ്കരിക്കുന്നതിലാണ് പ്രയാസം. നംബി വചനങ്ങള് അപ്പടി പാലിക്കപ്പെട്ടിരുന്നെങ്കില്\n“കാട്ടറബികള്“ കാഫറെന്നു മുഖത്തു നോക്കിപ്പറയുമ്പോഴും എന്റെയുള്ളില് ഒരു ചിന്ത മാത്രം ആ കാഫറിന്റെ നാട്ടില് നബിദിനം അദ്ദേഹത്തിനു ജന്മം നല്‍കിയ നാടിനേക്കാളും (ഇവിടെ-സൌദിയില് - ഈ ദിവസം അവരോറ്ക്കുന്നുണ്ടോ എന്നു തന്നെ എനിക്കറിയില്ല) ലോകത്തെ മറ്റു അറബ് /ഇസ്ലാമിക രാജ്യങ്ങളെക്കാള് നന്നായി ആചരിക്കപ്പെടുന്നു. ശ്രീകൃഷ്ണ ജയന്തിയും, രാമജയന്തിയും പോലെ തന്നെ പ്രാധാന്യത്തോടെ നബിദിനവും. അതില് ഞാന് അഭിമാനിക്കുന്നു.\nസിയാ നന്ദി ഈ പോസ്റ്റിന്\nComment by nandu — March 27, 2007 @ 7:00 am\nസമകാലിക മുസ്‌ലിം സമൂഹത്തിന്റെ എല്ലാ അപചയങ്ങള്‍ക്കും കാരണം പ്രവാചകചര്യ മനസ്സിലാക്കാത്തതും അത് ജീവിതത്തില് പകര്‍ത്താത്തതുമാണ്. നബിദിനം പോലെയുള്ള അനാചാരങ്ങളോടുള്ള പ്രതികരണങ്ങളും പ്രതീക്ഷിക്കുന്നു.\nComment by Abid — March 27, 2007 @ 7:01 am\nഅങ്ങനെ പറഞ്ഞതിന്റെ ഉദ്ദേശം ആ പ്രസ്ഥാവനയില് അഭിമാനിക്കുന്ന, പ്രവാചകാനുയായികള് എന്നു വിശേഷിപ്പിക്കപ്പെടുന്ന മുസ്‌ലിംകള് പ്രവാചകചര്യ എന്തുകൊണ്ട് പിന്‍പറ്റുന്നില്ല എന്ന ചോദ്യമുയര്‍ത്തുന്നതിനു വേണ്ടി മാത്രമാണ്.\nപ്രവാചകന് മുഹമ്മദ് തീര്‍ച്ചയായും മുഴുവന് മനുഷ്യരുടേതുമാണ്…\nമാനവ സാഹോദര്യത്തിന്റെ ഉണര്‍ത്തുപാട്ടുകാരനാണ്…\nComment by സിയ — March 27, 2007 @ 7:06 am\nവളരെ നന്നായിട്ടുണ്ട്. സ്നേഹത്തിന്റെയും കാരുണ്യത്തിന്റെയും സഹാത്തിന്റെയും കഥകള് കണ്ണുനിറച്ചു.\nComment by അബി — March 27, 2007 @ 8:43 am\nComment by sandoz — March 27, 2007 @ 1:45 pm\nനല്ല ലേഖനം സിയാ..!\nഒരു ചോദ്യം — നബി(സ) എന്നെഴുതുന്നതിലെ “സ” എന്താണു്?\npbuh എന്നത് അറിയാം. പക്ഷെ ഈ “സ” എന്താണു്?\nComment by ഏവൂരാന് — March 27, 2007 @ 2:14 pm\n(സ) എന്നത് സല്ലല്ലാഹു അലൈഹി വ സല്ലം എന്നതിന്റെ ചുരുക്ക രൂപമാണ്. അര്‍ത്ഥം Peace be upon him എന്നു തന്നെ.\nഇംഗ്ലീഷില് pbuh എന്ന ചുരുക്കെഴുത്തും മലയാളത്തില് ദൈവത്തിന്റെ സമാധാനം അദ്ദേഹത്തിനു മേലുണ്ടാകട്ടെ എന്നൊക്കെ എഴുതി വരുമ്പോള് ഒരു നേരമാകുന്നതിനാല് (സ) ആണ് എല്ലാവര്‍ക്കും പഥ്യം.\nComment by സിയ — March 27, 2007 @ 2:33 pm\nഏവൂര്‍ജീ , “സ” = “സല്ലല്ലാഹു അലൈഹി വസല്ലം“ എന്നതിന്റെ ചുരുക്കെഴുത്താ‍ണെന്നു തോന്നുന്നു.\nComment by നന്ദു — March 27, 2007 @ 2:36 pm\nസിയാ…ഹോ.. ഞാന് മൂന്നു മിനിറ്റ് ലേറ്റായിപ്പോയി!!. മൊഴി ചതിച്ചതാ..\nComment by നന്ദു — March 27, 2007 @ 2:37 pm\nപ്രവാചകനെക്കുറിച്ചുള്ള കുറിപ്പ് മനോഹരമായി സിയ.\nComment by devaragam — March 27, 2007 @ 2:43 pm\nവിജ്ഞാനപ്രദമായ ലേഖനം.മുഹമ്മദ് നബി(സ) യുടെ അനുയായികള് എന്നഭിമാനിക്കുന്ന സമൂഹം എന്തിന്റെ പേരിലാണ് തമ്മില് ചോര ചീന്തുന്നത് എന്ന ചോദ്യത്തിനു അവരൊരിക്കലും നബിയുടെ അനുയായികളല്ല ശത്രുക്കാളാണ്. അധികാര‍ത്തിനു വേണ്ടിയും മറ്റുമുള്ള കസര്‍ത്തുകളാണ്.\nComment by നദീം — March 27, 2007 @ 7:08 pm\nനല്ല ലേഖനം. സിയക്കു നന്മ വരട്ടെ!\nComment by കരീം മാഷ് — March 27, 2007 @ 7:22 pm\nഎഴുതിയത് Ziyaat 4:00 PM


Updated: September 7, 2018, 4:48 PM IST\nകാണ്‍പുര്: വിഷം കഴിച്ച് ആശുപത്രിയാലായ യുവ ഐ.പി.എസ് ഓഫിസര് സുരേന്ദ്ര കുമാര് ദാസിന്റെ നില ഗുരുതരമായി തുടരുന്നു.\nവെന്റിലേറ്ററില് കഴിയുന്ന സുരേന്ദ്രകുമാറിന്റെ ആരോഗ്യനില ഗുരിതരമാണെന്നും അടുത്ത 36 മണിക്കൂര് നിര്‍ണായകമാണെന്നും കാണ്‍പുര് എ.ഡി.ജി.പി അവിനാശ് ചന്ദ്ര പറഞ്ഞു.\nസുരേന്ദ്ര കുമാര് വിഷാദത്തിന് അടിമപ്പെട്ടിരുന്നെന്നും ആത്മഹത്യചെയ്യാനുള്ള വഴികള് ഇയാള് ഗൂഗിളില് തെരഞ്ഞതായും പൊലീസ് കണ്ടെത്തിയിട്ടുണ്ട്.\nഇദ്ദേഹത്തിന്റെ ലാപ്‌ടോപ്, മൊബൈല് എന്നിവയുടെ ബ്രൗസിങ് ഹിസ്റ്ററി പരിശോധിച്ചാണു പൊലീസും സൈബര് വിദഗ്ധരും ഇക്കാര്യം കണ്ടെത്തിയത്. വിഷം, കത്തി എന്നിവ ഉപയോഗിച്ചുള്ള മരണത്തെ കുറിച്ചു വിഡിയോകള് കണ്ടിരുന്നതായും വ്യക്തമായി. എലികളെ കൊല്ലാനുപയോഗിക്കുന്ന സള്‍പാസ് പൊടിയാണ് സുരേന്ദ്രകുമാര് കഴിച്ചതെന്ന് ഡോക്ടര്‍മാര് സ്ഥിരാകരിച്ചിട്ടുണ്ട്.\nഇദ്ദേഹത്തിന്റെ ശരീരത്തില് നിന്ന് ആത്മഹത്യകുറിപ്പും പൊലീസ് കണ്ടെടുത്തു. ഭാര്യയുമായി പിണങ്ങിയ ഇദ്ദേഹം അമ്മയുമായി സംസാരിച്ചിട്ടും 40 ദിവസമായെന്ന് എസ്.എസ്.പി ആനന്ദ് ഡിയോ വ്യക്തമാക്കി.\n2014 ബാച്ചിലെ ഐ.എ.എസ് ഉദ്യോഗസ്ഥനായ സുരേന്ദ്രകുമാറിനെ ഓഗസ്റ്റ് ഒന്‍പതിനാണു കാണ്‍പുര് ഈസ്റ്റ് എസ്.പിയായി നിയമിച്ചത്. ജോലിയിലുള്ള സമ്മര്‍ദമാണോ ആത്മഹത്യാശ്രമത്തിലേക്കു നയിച്ചതെന്നും പൊലീസ് പരിശോധിക്കുന്നുണ്ട്.


വിപണിയില് നഷ്ടത്തോടെ തുടക്കം; സെന്‍സെക്‌സ് 100 പോയിന്റ് നഷ്ടത്തില്, നിഫ്റ്റി 14100 ന് അരികെ | Business Malayali\nHome Share വിപണിയില് നഷ്ടത്തോടെ തുടക്കം; സെന്‍സെക്‌സ് 100 പോയിന്റ് നഷ്ടത്തില്, നിഫ്റ്റി 14100 ന് അരികെ\nചൊവാഴ്ച്ച ഓഹരി വിപണിയില് നഷ്ടത്തോടെ തുടക്കം. ബിഎസ്ഇ സെന്‍സെക്‌സ് സൂചിക 273.42 പോയിന്റ് നഷ്ടത്തില് 47,903.38 ആയി. എന്‍എസ്ഇ നിഫ്റ്റി 50 സൂചികയും നഷ്ടത്തിലാണുള്ളത്. 84.75 പോയിന്റ് ഇടിവോടെ 14,048.15 എന്ന നിലയിലാണ് നിഫ്റ്റിയുടെ തുടര്‍ച്ച. ഊര്‍ജ്ജ, വാഹന മേഖലയില് തളര്‍ച്ച കൂടുതലായി കാണാം.\nബിഎസ്ഇയിലെ 581 കമ്പനികളുടെ ഓഹരികള് നേട്ടത്തിലും 1022 ഓഹരികള് നഷ്ടത്തിലുമാണ്. 56 ഓഹരികള്‍ക്ക് മാറ്റമില്ല. ആഗോള വിപണികളിലെ നഷ്ടമാണ് ആഭ്യന്തര സൂചികകളിലും പ്രതിഫലിച്ചത്.\nഡോ.റെഡ്ഡീസ് ലാബ്, ഇന്‍ഫോസിസ്, ബജാജ് ഫിന്‍സര്‍വ്, എച്ച്ഡിഎഫ്‌സി ബാങ്ക്, ഭാരതി എയര്‍ടെല്, ടൈറ്റാന്, ആക്‌സിസ് ബാങ്ക്, ഹിന്ദുസ്ഥാന് യുണിലിവര്, ഏഷ്യന് പെയിന്റ്‌സ്, ഐടിസി, മാരുതി സുസുകി തുടങ്ങിയ ഓഹരികള് നഷ്ടത്തിലാണ്.\nടിസിഎസ്, എച്ച്ഡിഎഫ്‌സി, എച്ച്‌സിഎല് ടെക്, സണ് ഫാര്‍മ, ടെക് മഹീന്ദ്ര തുടങ്ങിയ ഓഹരികള് നേട്ടത്തിലുമാണ്.\nനിഫ്റ്റി 14100 ന് അരികെ\nPrevious articleസിനിമാശാലയില് ഇനി നിയന്ത്രണമില്ല; സീറ്റ് നിറയ്ക്കാം\nNext articleസ്വര്‍ണവില കൂടുന്നു; പവന് 38400 രൂപയായി


ഫാര്‍മസി സര്‍ട്ടിഫിക്കറ്റ് കോഴ്‌സിന് അപേക്ഷ ക്ഷണിച്ചു • Suprabhaatham\nഫാര്‍മസി സര്‍ട്ടിഫിക്കറ്റ് കോഴ്‌സിന് അപേക്ഷ ക്ഷണിച്ചു\nAugust 24, 2016 | 12:50 am IST\nതിരുവനന്തപുരം, കോഴിക്കോട് സര്‍ക്കാര് ഹോമിയോ മെഡിക്കല് കോളജുകളില് 2016-17 വര്‍ഷത്തെ സര്‍ട്ടിഫിക്കറ്റ് കോഴ്‌സ് ഇന് ഫാര്‍മസി (ഹോമിയോപ്പതി) പ്രവേശനത്തിന് അപേക്ഷ ക്ഷണിച്ചു. പ്രോസ്‌പെക്ടസ് വെബ്‌സൈറ്റില് ലഭ്യമാണ്. സെപ്റ്റംബര് ആറു വരെ കേരളത്തിലെ ഫെഡറല് ബാങ്കിന്റെ എല്ലാ ശാഖകളിലും അപേക്ഷാഫീസ് സ്വീകരിക്കും.\nബാങ്കില്‍നിന്നു ലഭിക്കുന്ന ചലാന് നമ്പറും അപേക്ഷാ നമ്പറുമുപയോഗിച്ച് സെപ്റ്റംബര് ഏഴു വരെ വ്യക്തിഗത വിവരങ്ങള് ഓണ്‍ലൈനായി വെബ്‌സൈറ്റില് രജിസ്റ്റര് ചെയ്യാം.\nഅപേക്ഷകള് സെപ്റ്റംബര് എട്ടിന് അഞ്ചുവരെ സ്വീകരിക്കും. അപേക്ഷാഫീസ് പൊതുവിഭാഗത്തിന് 400 രൂപയും പട്ടികജാതി, പട്ടികവര്‍ഗ വിഭാഗത്തിന് 200 രൂപയുമാണ്. അപേക്ഷകര് അംഗീകാരമുള്ള സ്ഥാപനങ്ങളില്‍നിന്നു സംസ്ഥാന ബോര്‍ഡുകള് നടത്തിവരുന്ന എസ്.എസ്.എല്.സിയോ തത്തുല്യ പരീക്ഷയോ പാസായിരിക്കണം.\nഅപേക്ഷിക്കുന്നതിനുള്ള ഉയര്‍ന്ന പ്രായപരിധി 25 വയസാണ്.\nസര്‍വിസ് ക്വോട്ടയിലേയ്ക്കുള്ള അപേക്ഷാര്‍ഥികള്‍ക്ക് 48 വയസാണ് പ്രായപരിധി. കൂടുതല് വിവരങ്ങള്‍ക്ക് ഹെല്‍പ്‌ലൈന് നമ്പര് 0471 2560361, 2560362,2560363,2560364,2560365.


news | ലോക്ഡൗണിൽ സ്‌കൂളുകളും കൂട്ടുകാരുടെ കളിതമാശകളും ഇല്ലാതായത് കൗമാര സ്വപ്‌നങ്ങളുടെ നിറം കെടുത്തുന്നുവോ? ലോക്ഡൗൺ തുടങ്ങിയശേഷം കേരളത്തിൽ ജീവനൊടുക്കിയത് 173 കുട്ടികൾ; ഭൂരിഭാഗം കുട്ടികളുടെയും ആത്മഹത്യയ്ക്ക് പിന്നിൽ മാനസിക പിരിമുറുക്കം; ആത്മഹത്യാ പ്രവണത വർദ്ധിച്ചത് 10നും 18നും ഇടയിൽ പ്രായമുള്ള വിദ്യാർത്ഥികളിലെന്നും റിപ്പോർട്ട് - MarunadanMalayalee.com\nOctober 26, 202006:05 AM IST Permalink\nതിരുവനന്തപുരം: കോവിഡ് ലോക്ഡൗണിൽ സ്‌കൂളുകളും കൂട്ടുകാരുടെ കളിതമാശകളും ഇല്ലാതായത് കൗമാര സ്വപ്‌നങ്ങളുടെ നിറം കെടുത്തുന്നുവോ? ലോക്ഡൗൺ തുടങ്ങിയശേഷം കേരളത്തിൽ 173 കുട്ടികൾ ജീവനൊടുക്കിയെന്നാണ് സർക്കാർ സമിതിയുടെ റിപ്പോർട്ട്. മാനസിക പിരിമുറുക്കമാണു ഭൂരിഭാഗം കുട്ടികളുടേയും ആത്മഹത്യകൾക്കും പിന്നിലെന്നാണു കണ്ടെത്തൽ. ലോക്ഡൗൺ തുടങ്ങിയ മാർച്ച് 23 മുതൽ ഈ മാസം വരെയുള്ള കണക്കുകൾ പരിശോധിച്ചപ്പോഴാണ് കേരളത്തിൽ 173 കുട്ടികൾ ആത്മഹത്യ ചെയ്തതായി കണ്ടെത്തിയത്.\nപാലക്കാട്, തിരുവനന്തപുരം, മലപ്പുറം, വയനാട്, ആലപ്പുഴ ജില്ലകളിലാണ് കൂടുതൽ ആത്മഹത്യകൾ നടന്നത്. 10നും 18നും ഇടയിൽ പ്രായമുള്ളവരിലാണ് ആത്മഹത്യാപ്രവണത വർധിച്ചത്. ജീവനൊടുക്കിയ കുട്ടികളിൽ ഭൂരിഭാഗവും പഠനത്തിൽ മികവു പുലർത്തിയിരുന്നവരായിരുന്നെന്നും റിപ്പോർട്ടിൽ പറയുന്നു. കുട്ടികൾക്കിടയിലെ ആത്മഹത്യ സംബന്ധിച്ചു പഠിച്ച ഫയർഫോഴ്‌സ് മേധാവി ആർ.ശ്രീലേഖയുടെ നേതൃത്വത്തിലുള്ള സമിതിയാണു സർക്കാരിനു റിപ്പോർട്ട് നൽകിയത്.\nനിരാശ, ഒറ്റപ്പെടൽ, കുടുംബവഴക്കുകൾ, മൊബൈൽ- ഇന്റർനെറ്റ് അമിതോപയോഗം, പ്രണയപരാജയം, രക്ഷിതാക്കളുടെ ശകാരം തുടങ്ങിയവയാണു കുട്ടികളെ ആത്മഹത്യയിലേക്ക് നയിച്ച മറ്റു കാരണങ്ങൾ. കാരണം കണ്ടെത്താനാവാത്ത 41 കേസുകളുണ്ട്. രക്ഷിതാക്കൾ വഴക്കുപറഞ്ഞതിലുള്ള മനോവിഷമം മൂലം ജീവനൊടുക്കിയവരിൽ കൂടുതലും ആൺകുട്ടികളാണ്. പരീക്ഷയിൽ പരാജയപ്പെടുമോ എന്ന ഭയം, ലൈംഗികാതിക്രമങ്ങൾ എന്നിവയാണു പെൺകുട്ടികളുടെ ആത്മഹത്യയ്ക്കു കാരണമാകുന്നത്. ആത്മഹത്യ ചെയ്തവരിൽ 41% ഹയർ സെക്കൻഡറി വിദ്യാർത്ഥികളാണ്.\nകുട്ടികൾക്ക് വേണ്ടി പൊലീസിന്റെ നേതൃത്വത്തിൽ ആരംഭിച്ച ഹെൽപ്ലൈൻ വഴി ഇതുവരെ കൈകാര്യം ചെയ്തത് 6000ലേറെ പരാതികളാണ്. സൈക്യാട്രിസ്റ്റുകൾ, സൈക്കോളജിസ്റ്റുകൾ, സ്‌കൂൾ കൗൺസിലർമാർ, സ്റ്റുഡന്റ് പൊലീസ് കെഡറ്റുകൾ തുടങ്ങിയവരുടെ നേതൃത്വത്തിലാണു കുട്ടികൾക്കും രക്ഷിതാക്കൾക്കും മാർഗനിർദ്ദേശം നൽകുന്നത്. നമ്പർ: 94979 00200\nആരോഗ്യവകുപ്പിന്റെ 'ഒറ്റയ്ക്കല്ല, ഒപ്പമുണ്ട്' പദ്ധതിയുടെ ഭാഗമായി സ്‌കൂൾ കൗൺസിലർമാർ മുഖേന 3.95 ലക്ഷം കുട്ടികൾക്ക് ഫോൺ വഴി കൗൺസലിങ് നൽകി. വിവരങ്ങൾക്കും സഹായത്തിനും ദിശ ടോൾ ഫ്രീ നമ്പർ1056


സുഗതകുമാരി ടീച്ചറുടെ ജന്മദിനത്തില് സ്‌കൂളുകളില് വൃക്ഷത്തൈ നടും; നടപടികള് സ്വീകരിക്കാന് നിര്‍ദേശം നല്‍കി പൊതുവിദ്യാഭ്യാസ വകുപ്പ് - Padavaal\nതിരുവനന്തപുരം: മലയാളത്തിന്റെ പ്രശസ്ത കവയിത്രിയായ സുഗതകുമാരി ടീച്ചറുടെ ജന്മദിനത്തില് സംസ്ഥാനത്തെ സ്‌കൂളുകളില് വൃക്ഷത്തൈ നട്ടുപിടിപ്പിക്കാന് പുതിയ പദ്ധതിയുമായി പൊതവിദ്യാഭ്യാസ വകുപ്പ്.\nടീച്ചറുടെ 86-ാം ജന്മദിനമായ ജനുവരി 22 നാണ് പ്രകൃതി സ്നേഹിയായ കവിയത്രിയുടെ ഓര്‍മ്മയ്ക്കായി സംസ്ഥാനത്തെ എല്ലാ വിദ്യാലയങ്ങളിലും വൃക്ഷത്തൈ നടുന്നത്. അതുവഴി സ്‌കൂളുകള് ഹരിതാഭമാക്കുകയും കുട്ടികളില് പ്രകൃതി സ്നേഹം വളര്‍ത്തുകയും ലക്ഷ്യമിട്ടാണ് പൊതുവിദ്യാഭ്യാസ വകുപ്പ് പദ്ധതി നടപ്പിലാക്കുന്നത്. ഇതിന്റെ ഭാഗമായി സംസ്ഥാനത്തെ എല്ലാ സ്‌കൂളുകളിലും ജനുവരി 22ന് വൃക്ഷത്തൈ നടുന്നതിനുള്ള നടപടികള് സ്വീകരിക്കാന് നിര്‍ദ്ദേശം നല്‍കിയതായി പൊതുവിദ്യാഭ്യാസ വകുപ്പ് അറിയിച്ചു.\nഡോളര് കടത്ത് കേസ്; സ്പീക്കറുടെ സുഹൃത്ത് നാസ് അബ്ദുള്ളയെ കസ്റ്റംസ് ചോദ്യം ചെയ്യുന്നു


ഹാർ‌പുരിൽ ആറുവയസുകാരിയെ തട്ടിക്കൊണ്ടുപോയി പീഡിപ്പിച്ച സംഭവം; പ്രതി അറസ്റ്റിൽ |\nഹാപുർ: പടിഞ്ഞാറൻ ഉത്തർപ്രദേശിലെ ഹാർ‌പുരിൽ ആറുവയസുകാരിയെ തട്ടിക്കൊണ്ടുപോയി മാനഭംഗപ്പെടുത്തിയ കേസിൽ പ്രതി അറസ്റ്റിൽ. സംഭവം നടന്ന് ആഴ്ചകൾക്കു ശേഷമാണ് പ്രതി ദളപത് പിടിയിലാകുന്നത്. പോലീസിന്‍റെ തോക്ക് തട്ടിയെടുത്ത് രക്ഷപെടാൻ ശ്രമിച്ച ദളപതിന് ഏറ്റുമുട്ടലിൽ പരിക്കേൽക്കുകയും ചെയ്തു.\nതോക്ക് തട്ടിയെടുത്ത് പോലീസുകാർക്ക് നേരെ വെടിയുതിർത്ത് രക്ഷപെടാനാണ് ഇയാൾ ശ്രമിച്ചത്. എന്നാൽ പോലീസ് തിരിച്ചുനടത്തിയ വെടിവയ്പിൽ ദളപതിന്‍റെ കാലിന് പരിക്കേറ്റു. ഇയാളെ ആശുപത്രിയിൽ പ്രവേശിപ്പിച്ചു.\nപോലീസിനെ തെറ്റിദ്ധരിപ്പിക്കാൻ ഇയാൾ കഴിഞ്ഞ ദിവസം ഒരു നദിക്കരയിൽ ആത്മഹത്യാ കുറിപ്പും വസ്ത്രങ്ങളും ഉപേക്ഷിച്ചിരുന്നു. പോലീസ് ഏറ്റുമുട്ടലിൽ കൊല്ലപ്പെടാൻ ആഗ്രഹമില്ലാത്തതു കൊണ്ട് ജീവനൊടുക്കുന്നു എന്നാണ് ആത്മഹത്യാ കുറിപ്പിൽ എഴുതിയിരുന്നത്.\nക്രൂരപീഡനത്തിൽ ഗുരുതര പരിക്കേറ്റ പെൺകുട്ടി മീററ്റിലെ ആശുപത്രിയിൽ ചികിത്സയിലാണ്. വീട്ടുമുറ്റത്ത് കളിച്ചുകൊണ്ടിരുന്ന പെൺ‌കുട്ടിയെയാണ് ദളപത് തട്ടിക്കൊണ്ടുപോയി ക്രൂര പീഡനത്തിന് ഇരയാക്കിയത്. കുട്ടിയുടെ സ്വകാര്യ ഭാഗങ്ങൾ വികൃതമാക്കിയശേഷം സമീപത്തെ വയലിൽ ഉപേക്ഷിച്ചു.\nബൈക്കിലെത്തിയ ദളപത് കുട്ടിയെ തട്ടിക്കൊണ്ടുപോകുകയായിരുന്നു. പോലീസും ബന്ധുക്കളും നാട്ടുകാരും നടത്തിയ തെരച്ചിലിനൊടുവിൽ പിറ്റേന്ന് രാവിലെ ആറോടെ അബോധാവസ്ഥയിൽ കുട്ടിയെ കണ്ടെത്തുകയായിരുന്നു.\nതിരുവനന്തപുരം: ബിനീഷ് കോടിയേരിക്കെതിരായ എൻഫോഴ്സ്മെന്‍റ് ഡയറക്ട്രേറ്റിന്‍റെ (ഇഡി) നടപടി എൽഡിഎഫ് സർക...


Malayalam News - 'ലോകത്തെ ഏറ്റവും ചെറിയ സന്യാസി': കുംഭമേളയിൽ ശ്രദ്ധേയനായി 1.5 അടി നീളമുള്ള ‘നാഗ സാധു’ | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Buzz » WORLD S SMALLEST SAINT 15FEET TALL NAGA SADHU GRABS EYEBALLS AT KUMBH MELA AA\n'ലോകത്തെ ഏറ്റവും ചെറിയ സന്യാസി': കുംഭമേളയിൽ ശ്രദ്ധേയനായി 1.5 അടി നീളമുള്ള ‘നാഗ സാധു’\nUpdated: April 1, 2021, 1:00 PM IST\nനാരായണ് നന്ദ് ഗിരി മഹാരാജ്\nLast Updated: April 1, 2021, 1:00 PM IST\nകേവലം 18 ഇഞ്ച് മാത്രം നീളുമുള്ള ഒരു സന്യാസിയാണ് ഇപ്പോൾ ലോകത്തെ ഏറ്റവും കൂടുതൽ ആളുകൾ സംഗമിക്കുന്ന മത ആഘോഷമായ കുംഭമേളയിലെ പ്രധാന ശ്രദ്ധാകേന്ദ്രം. നീളമുള്ള പിരിക്കുന്ന രീതിയിലുള്ള മുടിയുള്ള (dreadlocked) ഈ ‘നാഗ സാധു’ ലോകത്തെ ഏറ്റവും ചെറിയ ഹിന്ദു സന്യാസിയാണെന്നാണ് പരക്കെ വിശ്വസിക്കപ്പെടുന്നത്. മങ്ങിയ കണ്ണുകളുള്ള ഇദ്ദേഹത്തിന്റെ കൈയിൽ എപ്പോഴും ഒരു ജപമാല ഇരിക്കുന്നത് കാണാം.\n55 വയസ്സ് പ്രായമുള്ള നാരായണ് നന്ദ് ഗിരി മഹാരാജ് എന്ന ഈ സന്യാസി വടക്ക൯ തീർത്ഥാടന നഗരമായ ഹരിദ്വാറിലെത്തുന്ന ഭക്തർക്കിടയിലെ പ്രധാന ആകർഷണ കേന്ദ്രമായി മാറിയിരിക്കുകയാണ്. വെറും 18 കിലോഗ്രാം ഭാരമുള്ള നന്ദ് ഗിരി മഹാരാജിന് നടക്കാനോ എഴുന്നേറ്റ് നിൽക്കാനോ സാധിക്കില്ല എന്നതാണ് ശ്രദ്ധേയം. അദ്ദേഹത്തിന്റെ ശിഷ്യനായ ഉമേഷാണ് അദ്ദേഹത്തിന് വേണ്ട ആവശ്യങ്ങളൊക്കെ നിറവേറ്റി പരിപാലിച്ചു പോരുന്നത്.\nAlso Read മാർവെൽ, ഡി സി ചിത്രങ്ങളിൽ പ്രധാന വേഷങ്ങളെ അവതരിപ്പിച്ച അഭിനേതാക്കൾ\n“ആളുകൾ ഇദ്ദേഹത്തിന്റെ അടുത്ത് അനുഗ്രഹങ്ങൾ തേടി വരാറുണ്ട്. വളരെ നല്ല അനുഭവമാണ് അവർക്കുണ്ടാവാറ്.… പല ഭക്തരും സെൽഫി ആവശ്യപ്പെട്ട് വരാറുണ്ട്.. അവർ പ്രാർത്ഥിക്കും,” തന്റെ ഗുരുവിനെ പറ്റി ഉമേഷ് പറയുന്നു.\nനന്ദ് ഗിരി മഹാരാജിന് പുറമേ മാലയിൽ പൊതിഞ്ഞ മറ്റൊരു സന്യാസിയും ഇവിടെ ആളുകളുടെ ശ്രദ്ധ പിടിച്ചു പറ്റുന്നുണ്ട്. സന്യാസിയുമായി സംവദിക്കാനുള്ള ജീവിതത്തിലെ അമൂല്യ നിമിഷമാണ് ഇത് എന്നു കരുതുന്ന ഭക്തർ ഇദ്ദേഹത്തെ കാണാനും അനുഗ്രഹങ്ങൾ തേടാനും തിരക്കു കൂട്ടുന്നുണ്ട്.\nഹിന്ദു ദൈവമായ ശിവനെ ആരാധിക്കുന്ന ഭക്തർ അഖാരെ എന്ന വിശ്വാസ രീതിയാണ് പി൯തുടർന്നു പോരുന്നത്. വിദൂര സ്ഥലങ്ങളിലുള്ള ഗുഹകളിലൊക്കെ താമിസിക്കുന്ന ഇവർ കുംഭമേളക്ക് വേണ്ടി മാത്രമാണ് പുറത്തിറങ്ങാറ്. നാല് വ്യത്യസ്ഥ നഗരങ്ങളിലായി മൂന്ന് വർഷത്തിലൊരിക്കൽ എന്ന രീതിയിലാണ് കുംഭമേള നടക്കാറ്.\nഈ യോഗികളിൽ അധികം പേരും ചെറു പ്രായത്തിൽ തന്നെ സന്യാസ ജീവിതം തിരഞ്ഞെടുക്കുന്നവരാകും. കൗമാര പ്രായത്തിൽ കുടുംബവും സന്പത്തുമൊക്കെ ഉപേക്ഷിച്ച് ശിവ ഭവമാന്റെ വിളി കേട്ട് പുറപ്പെടുന്നവരാണിവർ. ശിവന്റെ കാൽപ്പാട് പിന്തുടരുന്ന ഈ ഭക്തർ തങ്ങളുടെ മുഴു ജീവിതം പ്രാർത്ഥനകളിലായി ചെലവഴിക്കുന്നവരാണ്.\nകുടുംബക്കാരെയും സുഹൃത്തുകളെയും ഉപേക്ഷികുന്ന ഇവർ മറ്റു നാഗമാരുടെ കൂടെ ഗാഢമായ ധ്യാനത്തിലും, യോഗയിലും മറ്റു മത ആചാരങ്ങളിലുമായി കഴിച്ചു കൂട്ടുകയാണ് പതിവ്. ആത്മീയതയുടെ ഏറ്റവും ഉയർന്ന രൂപമാണിത്.\nആറു വർഷത്തെ വിവാഹമില്ലാത്ത ജീവിതം, 12 വർഷത്തെ ശിവ ഭഗവാനോടുള്ള ശക്തമായ പ്രാർത്ഥന തുടങ്ങിയവ കഴിഞ്ഞാൽ മാത്രമേ ഒരാളെ നാഗ എന്ന പദവി നൽകി ആദരിക്കുകയുള്ളൂ.\nFirst published: April 1, 2021, 11:23 AM IST\n'ക്ലോത്ത്സ് ലൈൻ ഇൻട്രോ അറിയാമോ?' പ്രമുഖ മാധ്യമപ്രവർത്തകൻ ആർ വിജയരാഘവനേക്കുറിച്ച് ഓർമിക്കുമ്പോൾ\nതുള്ളിമരുന്നിനു പകരം നഖത്തില് ഉപയോഗിക്കുന്ന പശ കണ്ണിലൊഴിച്ച് യുവതി; പിന്നീട് സംഭവിച്ചത്!\nഗ്രാമവാസികള്‍ക്ക് വാക്‌സിന് എത്തിക്കാന് 11 കിലോ മീറ്റര് നടന്ന് ജില്ലാ മജിസ്ട്രേറ്റ്; സംഭവം ഇന്തോ-ഭൂട്ടാന് അതിര്‍ത്തി പ്രദേശത്ത്\nമരണമടഞ്ഞ രോഗിയുടെ ബന്ധുക്കള് വർഷങ്ങളായി മാമ്പഴം അയയ്ക്കുന്നു, വൈറലായി ഡോക്ടറുടെ കുറിപ്പ്


10 Amazing Facts About INS Visakhapatnam - Malayalam DriveSpark\nഐഎന്‍എസ് വിശാഖപട്ടണം: ഇന്ത്യയുടെ കരുത്തേറിയ യുദ്ധക്കപ്പല്\nPublished: Monday, April 27, 2015, 16:32 [IST]\nഇന്ത്യയുടെ ഏറ്റവും വലിയ സ്റ്റെല്‍ത് ഗൈഡഡ് മിസ്സൈല് വേധ കപ്പലായ ലോഞ്ച് ചെയ്തത് ഇക്കഴിഞ്ഞയാഴ്ചയിലാണ്. രാജ്യത്തിന്റെ നാവികസേനയെ കൂടുതല് കരുത്തുറ്റതാക്കുന്ന ഈ യുദ്ധക്കപ്പല് ഐഎന്‍എസ് വിശാഖപട്ടണം എന്നാണ് അറിയപ്പെടുക. ഇന്ത്യന് നാവികസേനയുടെ കൊല്‍ക്കത്ത ക്ലാസ് ഡിസൈനിനെ പിന്‍പറ്റി നിര്‍മിക്കുന്ന ഐഎന്‍എസ് വിശാഖപട്ടണത്തെ 'വിശാഖപട്ടണം ക്ലാസ്' എന്നും വിളിക്കുന്നു.\nപടക്കോപ്റ്റര് നിര്‍മിക്കാന് എയര്‍ബസ് ഇന്ത്യന് സഖ്യം തെരയുന്നു\nരാജ്യത്തിന്റെ അഭിമാനമായി മാറിയ ഐഎന്‍എസ് വിശാഖപട്ടണത്തെക്കുറിച്ച് ചില കൗതുകകരമായ വസ്തുതകളാണ് ഇവിടെ ചര്‍ച്ച ചെയ്യുന്നത്.\n10. വിശാഖപട്ടണം ക്ലാസ്\nഏപ്രില് 20ന് ലോഞ്ച് ചെയ്ത ഈ യുദ്ധക്കപ്പല് 2018ല് കമ്മീഷന് ചെയ്യപ്പെടുമെന്നാണ് കരുതുന്നത്. കൊല്‍ക്കത്ത ക്ലാസ് ഗൈഡഡ് മിസ്സൈല് ഡിസ്‌ട്രോയറിന്റെ ആധുനികീകരിച്ച പതിപ്പാണ് വിശാഖപട്ടണം ക്ലാസ്. 2011നാണ് ഈ കപ്പലിനു വേണ്ടി ഇന്ത്യന് നാവികസേന ഓര്‍ഡര് ചെയ്തത്.\n09. മസ്ഗാവ് ഡോക്ക് ലിമിറ്റഡ്\nഇന്ത്യയുടെ പ്രമുഖ കപ്പല്‍നിര്‍മാണ ശാലയായ മസ്ഗാവ് ഡോക്ക് ലിമിറ്റഡാണ് ഐഎന്‍എസ് വിശാഖപട്ടണം നിര്‍മിക്കുന്നത്. ഇന്ത്യന് നേവിക്കാവശ്യമായ കപ്പലുകള് നിര്‍മിക്കുന്നത് ഈ പൊതുമേഖലാസ്ഥാപനമാണ്.\n1934ല് സ്ഥാപിക്കപെട്ട ഈ കപ്പല്‍നിര്‍മാണ ശാലയില് ടാങ്കറുകള് നിര്‍മിച്ചു വരുന്നുണ്ട്. പാസഞ്ചര് കപ്പലുകളും ഇവിടെ നിര്‍മിക്കുന്നു. മുങ്ങിക്കപ്പലുകള്, മെര്‍ച്ചന്റ് ഷിപ്പുകള്, യുദ്ധക്കപ്പലുകള് എന്നിവ നിര്‍മിക്കുന്നതില് വിഖ്യാതമാണ് ഈ കമ്പനി. മുംബൈയിലാണ് മസ്ഗാവ് ഡോക്ക് ലിമിറ്റഡ് സ്ഥിതി ചെയ്യുന്നത്.\nസര്‍വസന്നാഹപ്പെട്ട ഐഎന്‍എസ് വിശാഖപട്ടണം യുദ്ധക്കപ്പലില് എട്ട് ബ്രഹ്മോസ് കപ്പല്‍വേധ മിസൈലുകള് സ്ഥാപിക്കാന് കഴിയും. റഷ്യയുമായി സഖ്യത്തിലേര്‍പെട്ട് ഇന്ത്യ നിര്‍മിച്ചെടുത്ത സൂപ്പര്‍സോണിക് ക്രൂയിസ് മിസൈലാണ് ബ്രഹ്മോസ്.\n06. ബാരക്ക് 8\nഇസ്രായേലുമായി ചേര്‍ന്ന് ഇന്ത്യ നിര്‍മിച്ച ബാരക്ക് 8 മിസൈലുകളെയും ഈ കപ്പലില് സ്ഥാപിക്കാം. 32 ബാരക്ക് മിസൈലുകള് പേറാന് ഐഎന്‍എസ് വിശാഖപട്ടണത്തിന് സാധിക്കും.\n163 മീറ്റര് നീളമുണ്ട് ഐഎന്‍എസ് വിശാഖപട്ടണത്തിന്. ഈ കപ്പലില് ഇസ്രായേലില് നിന്നും വാങ്ങിയ എംഎഫ്-സ്റ്റാര് (മള്‍ടി ഫങ്ഷന് സര്‍വൈലന്‍സ് ത്രട്ട് അലര്‍ട്ട് റഡാര്) എന്ന സാങ്കേതികതയും ചേര്‍ത്തിട്ടുണ്ട്. ബരാക് 8 മിസ്സൈലുകള്‍ക്ക് ലക്ഷ്യം നിര്‍ണയിക്കാന് ഈ റഡാര് സഹായിക്കുന്നു.\nഅണുവികിരണങ്ങളുള്ളതോ രാസ-ജൈവായുധ പ്രയോഗങ്ങള് നടന്നതോ ആയ പ്രദേശങ്ങളില് പ്രവര്‍ത്തിക്കാനുള്ള രക്ഷാകവചവും ഐഎന്‍എസ് വിശാഖപട്ടണത്തിലുണ്ട്. ടോട്ടല് അറ്റ്‌മോസ്ഫിയര് കണ്‍ട്രോള് സിസ്റ്റം എന്നറിയപ്പെടുന്ന ഈ കവചത്തിനകത്താണ് കപ്പലിന്റെ മെഷിനറി ഭാഗങ്ങളൊഴികെയുള്ള ഇടങ്ങളെല്ലാം. നിര്‍ണായക സന്ദര്‍ഭങ്ങളില് കപ്പലിനകത്തുള്ളവര് പ്രത്യേക സ്യൂട്ടുകള് ധരിക്കേണ്ടതുണ്ട്.\nഇന്ത്യയില് തന്നെ നിര്‍മിച്ചെടുത്ത ടോര്‍പിഡോ ലോഞ്ചറുകളും റോക്കറ്റ് ലോഞ്ചറുകളുമാണ് ഈ കപ്പലില് ചേര്‍ത്തിട്ടുള്ളത്. മുങ്ങിക്കപ്പലുകളെ തകര്‍ക്കാനുള്ള സംവിധാനങ്ങളും കപ്പലിലുണ്ട്.\nഐഎന്‍എസ് വിശാഖപട്ടണത്തില് ഘടിപ്പിച്ചിരിക്കുന്നത് ഉക്രൈനില് നിര്‍മിച്ച ടര്‍ബൈനുകളാണ്. ഡിസൈനിലും മറ്റ് സന്നാഹങ്ങളിലും റഡാറുകളെ അതിവിദഗ്ധമായി കബളിപ്പിക്കാനുള്ള ശേഷിയുണ്ട് ഐഎന്‍എസ് വിശാഖപട്ടണത്തിന്.\nഐഎന്‍എസ് വിശാഖപട്ടണത്തിന്റെ നിര്‍മാണം 65 ശതമാനവും തനതാണ്. ഇന്ത്യയില്‍തന്നെ നിര്‍മിച്ചെടുത്ത പതിനൊന്ന് ആയുധങ്ങളായിരിക്കും ഈ കപ്പലിന്റെ പ്രധാന വേധോപാധികള്. ഇന്ത്യയുടെ തനത് സെന്‍സറിങ് സംവിധാനമാണ് ഐഎന്‍എസ് വിശാഖപട്ടണത്തിലുള്ളത്. 1000 ടണ് ഇന്ധനം സംഭരിച്ചു വെക്കാനുള്ള ശേഷി ഈ കപ്പലിനുണ്ട്. 4000 നോട്ടിക്കല് മൈല് ദുരം മറികടക്കാന് ഈ ഇന്ധനം കൊണ്ട് സാധിക്കും.\nകൂടുതല്... #ഓട്ടോ ഫാക്ട്സ് #ടോപ് 10 #top 10 #auto facts #auto news\n10 Amazing Facts About INS Visakhapatnam.\nStory first published: Monday, April 27, 2015, 16:32 [IST]


Gouri G krishna opens Up vijay Reaction when she Imitate vijay's Walking from master Movie, വിജയ് സാറിന്റ നടത്തം അനുകരിച്ചു, അന്ന് അദ്ദേഹം പ്രതികരിച്ചത് ഇങ്ങനെയാണ്, വെളിപ്പെടുത്തി ഗൗരി - Malayalam Filmibeat\n| Updated: Monday, April 12, 2021, 10:51 [IST]\n96 എന്ന ഒറ്റ ചിത്രത്തിലൂടെ മലയാളത്തിലും തമിഴിലും ഒരുപോലെ ആരാധകരെ സൃഷ്ടിച്ച നടിയാണ് ഗൗരി ജി കിഷൻ. സ്വന്തം പേരിനെക്കാളും നടി പ്രേക്ഷകരുടെ ഇടയിൽ അറിയപ്പെടുന്നത് കുട്ടി ജാനു എന്നാണ്. വിജയ് സേതുപതി തൃഷ എന്നിവർ പ്രധാന വേഷത്തിലെത്തിയ 96 ൽ തൃഷയുടെ കൗമാരക്കാലം അവതരിപ്പിച്ചു കൊണ്ടാണ് നടി സിനിമയിൽ അരങ്ങേറ്റം കുറിക്കുന്നത്. ആദ്യ ചിത്രത്തിലൂടെ തന്നെ നടി ശ്രദ്ധിക്കപ്പെടുകയായിരുന്നു.\nബെഡ് റൂമിൽ നിന്നൊരു ഫോട്ടോഷൂട്ട്, കാണൂ\n12ാം ക്ലാസിൽ പഠിക്കുമ്പോഴാണ് ഗൗരി റാമിന്റെ കുട്ടി ജാനുവായി എത്തുന്നത്. ഓഡീഷനിലൂടെയായിരുന്നു ചാൻസ് ലഭിക്കുന്നത്. 96 വൻ വിജയമായതിനെ തുടർന്ന് തെലുങ്കിൽ നിന്നും തമിഴിൽ നിന്നും മികച്ച അവസരങ്ങൾ തേടിയെത്തുകയായിരുന്നു . കോളിവുഡിലും ടോളിവുഡിലും ഒരുപോലെ തിളങ്ങിയ ഗൗരി മലയാളത്തിലും ചുവട് വെച്ചിട്ടുണ്ട്. സണ്ണി വെയിൻ ചിത്രമായ അനുഗ്രഹീതൻ ആന്റണി എന്ന ചിത്രത്തിലൂടെയാണ് ഗൗരി മലയാളത്തിൽ ചുവട് വെച്ചിരിക്കുന്നത്. ചിത്രം മികച്ച വിജയം നേടി തിയേറ്ററുകളിൽ പ്രദർശനം തുടരുകയാണ്.\nഈ വർഷം തുടക്കത്തിൽ തന്നെ രണ്ട് ഹിറ്റ് ചിത്രങ്ങളുടെ ഭാഗമാകാൻ ഗൗരിക്ക് കഴിഞ്ഞിട്ടുണ്ട്. വിജയ് ചിത്രമായ മാസ്റ്ററിലും നടി ഒരു പ്രധാന വേഷത്തിലെത്തിയിരുന്നു. ചിത്രത്തിലെ സവിത എന്ന കഥാപാത്രം പ്രേക്ഷകരുടെ ഇടയിൽ ശ്രദ്ധിക്കപ്പെട്ടിരുന്നു. ഇപ്പോഴിത വിജയ്ക്കൊപ്പമുള്ള മാസ്റ്ററിലെ അനുഭവം പങ്കുവെയ്ക്കുകയാണ് നടി. മനോരമ ഓൺലൈന് നൽകിയ അഭിമുഖത്തിലാണ് ഗ്ലോബൽ സ്റ്റാറായ വിജയ്ക്കൊപ്പമുള്ള നിമിഷത്തെ കുറിച്ച് നടി വെളിപ്പെടുത്തിയത്. ജാഡയില്ലാത്ത ഒരു മനുഷ്യനാണ് വിജയ് എന്നാണ് നടി പറയുന്നത്.\nവിജയുമൊത്തുള്ള അഭിനയാനുഭവം ഒരിക്കലും മറക്കാനാകില്ല. ‘ഗ്ലോബൽ സ്റ്റാറായതിന്റെ ഒരു ജാഡയുമില്ല അദ്ദേഹത്തിന്. സെറ്റിലെത്തിയാൽ ഫുൾ തമാശകളൊക്കെ പൊട്ടിച്ച് ആൾ ഭയങ്കര ജോളി ആണ്. ആദ്യ ദിവസത്തെ ഷൂട്ട് തന്നെ വിജയ് സാറിനോടൊപ്പമായിരുന്നു. എന്നെ കണ്ടപ്പോൾ 96ലെ അഭിനയം ഇഷ്ടപ്പെട്ടെന്ന് പറഞ്ഞു. മാസ്റ്ററിൽ ഒരു സീനിൽ വിജയ് സാറിനെ അനുകരിച്ചു ഞാൻ നടന്നുവരുന്നൊരു രംഗമുണ്ട്. ഇതു കണ്ട് എന്നെ ഒരുപാട് അഭിനന്ദിച്ചിരുന്നു.\nഓഡീഷനിലൂടൊണ് 96 ൽ എത്തിയതെന്നും ഗൗരി അഭിമുഖത്തിൽ പറഞ്ഞു. അഞ്ച് റൗണ്ട് ഉണ്ടായിരുന്നു. എന്നാൽ ഉടനെയൊന്നും തിരഞ്ഞെടുപ്പിന്റെ വിവരങ്ങളൊന്നും അറിഞ്ഞില്ല. പിന്നീട് കോളേജിൽ ഡിഗ്രിക്ക് ചേർന്നു. പിന്നീട് മാസങ്ങൾ കഴിഞ്ഞപ്പോഴാണ് ചിത്രത്തിലേയ്ക്ക് ചാൻസ് ലഭിച്ചതായി അറിയിപ്പ് ലഭിച്ചത്. മലയാളി ആണെങ്കിലും ചെന്നൈയിലാണ് ഗൗരി പഠിച്ചതും വളർന്നതും.\nതമിഴിൽ4ചിത്രങ്ങളും തെലുങ്കിൽ3ചിത്രങ്ങളും ഗൗരി പൂർത്തിയാക്കിക്കഴിഞ്ഞു. 2018 മുതൽ സിനിമയിൽ സജീവമാണെങ്കിലും 2021ൽ പുറത്തിറങ്ങിയ അനുഗ്രഹീതൻ ആന്റണി എന്ന ചിത്രത്തിലൂടെയാണ് നടി മലയാളത്തിൽ അരങ്ങേറ്റം കുറിക്കുന്നത്. കൊവിഡ് പ്രതിസന്ധിയെ തുടർന്ന് റിലീസ് നീട്ടിയ ചിത്രം ഏപ്രിൽ 1 നാണ് തിയേറ്ററുകളിൽ എത്തിയത്. സഞ്ചന മാധവൻ എന്ന കഥാപാത്രത്തെയാണ് ചിത്രത്തിൽ നടി അവതരിപ്പിച്ചത്. ഇന്ദ്രൻസ്, സിദ്ദിഖ്, സുരാജ് വെഞ്ഞാറംമൂട്, ഷൈൻ ടോം ചാക്കോ തുടങ്ങിയവരാണ് ചിത്രത്തിലെ മറ്റ് താരങ്ങൾ. ധനുഷിന്റെ കർണനിലാണ് നടി നിലവി അഭിനയിക്കുന്നത്. ചിത്രത്തിൽ വളരെ പ്രധാനപ്പെട്ട ഒരു കഥാപാത്രമാണിത്.\nGouri G krishna opens Up vijay Reaction when she Imitate vijay's Walking from master Movie,


കിടിലൻ ഡാൻസുമായി നടി പാർവതി അരുൺ..!! താരം റീൽസിൽ പങ്കുവെച്ച വീഡിയോ കാണാം..!! - STAR PIX MEDIA\nHome Videos കിടിലൻ ഡാൻസുമായി നടി പാർവതി അരുൺ..!! താരം റീൽസിൽ പങ്കുവെച്ച വീഡിയോ കാണാം..!!\nകിടിലൻ ഡാൻസുമായി നടി പാർവതി അരുൺ..!! താരം റീൽസിൽ പങ്കുവെച്ച വീഡിയോ കാണാം..!!\nഅരുൺ വൈഗ ഒരുക്കിയ ചെമ്പരത്തിപ്പൂ എന്നാ ചലചിത്രത്തിലൂടെ മലയാളി പ്രേക്ഷകർ ഏറ്റെടുത്ത നടിയാണ് പാർവതി അരുൺ. പിന്നീട് ബാലചന്ദ്രൻ സംവിധാനം ചെയ്ത എന്നാലും ശരത്ത് സിനിമയിൽ നായികയായി തുടക്കം കുറിച്ചത്. വളരെ ചുരുക്കം ചില സിനിമകളിൽ മാത്രമേ അഭിനയിച്ചിട്ടുള്ളെങ്കിലും അനേകം ആരാധകരെ താരം സ്വന്തമാക്കിയിരുന്നു.\nമലയാളത്തിൽ മാത്രമല്ല തമിഴ് സിനിമ ഇൻഡസ്ട്രിയിലും തന്റെതായ സ്ഥാനം പാർവതി അരുൺ നിലനിർത്തിട്ടുണ്ട്. ശ്യാം പ്രവീൺ സംവിധാനത്തിലൂടെ പുറത്തിറങ്ങിയ മെമ്മറീസ് എന്ന തമിഴ് സിനിമയിലും അരങേറി. അഭിനയതത്തിൽ മാത്രമല്ല മോഡൽ മേഘയിലും പാർവതി തന്റെ കഴിവ് തെളിയിച്ചിട്ടുണ്ട്.\nസോഷ്യൽ മീഡിയയിൽ ഗ്ലാമർ ഫോട്ടോഷോട്ട് പങ്കുവെച്ച് കൊണ്ട് ആരാധകരുടെ ഇടയിൽ തരംഗം സൃഷ്ടിക്കാറുണ്ട്. കഴിഞ്ഞ കുറച്ചു നാളുകൾക്ക് മുമ്പ് താരം പങ്കുവെച്ച ഒരു ഫോട്ടോഷൂട്ട് വീഡിയോ മലയാളികൾ ഇരുകൈകൾ നീട്ടിയാണ് സ്വീകരിച്ചത്. ഏകദേശം ഒരു ലക്ഷത്തോളം ഫോള്ളോവർസുള്ള ഇൻസ്റ്റാഗ്രാം പേജാണ് നടി ഉപയോഗിക്കുന്നത്.\nഎന്നാൽ ഇപ്പോൾ പാർവതി പങ്കുവെച്ച അടിപൊളി ഡാൻസ് വീഡിയോയാണ് സോഷ്യൽ മീഡിയയിൽ വൈറലാവുന്നത്. അതിഗംഭീരമായിട്ടാണ് പാർവതി ഓരോ ചുവടുകൾ വെക്കുന്നത്. ആയിരകണക്കിന് ലൈക്സും ലക്ഷകണക്കിന് കാണികളെയാണ് ലഭിച്ചത്. പാർവതി ആരാധകരുമായി നിരന്തരം സംവദിക്കാറുണ്ട്. തന്റെ പുതിയ സിനിമയ്ക്ക് വേണ്ടി ഏറെ കാത്തിരിപ്പിലാണ് ആരാധകർ.


സ്വന്തം കുഴി തോണ്ടുന്ന കോൺഗ്രസ് നേത‍ൃത്വം\nസ്വന്തം ലേഖകൻ June 09, 2018 11:30 PM IST\nരാഷ്ട്രീയമെന്നാല് അധികാരം മാത്രമാണെന്നു കരുതുന്ന നേതൃത്വം ഒരു പാര്ട്ടിയോടും അതിന്റെ അണികളോടും ചെയ്യുന്നതെന്താണ്? കേരളത്തിലെ കോണ്ഗ്രസിന്റെ നിലവിലെ അവസ്ഥ ശത്രുക്കളില് പോലും സഹതാപമുണ്ടാക്കുന്നതാണ്. വഞ്ചിക്കപ്പെട്ടുവെന്നു വിലപിക്കുന്ന കോണ്ഗ്രസുകാരോട്, നിങ്ങളെ ആരെങ്കിലും വഞ്ചിച്ചുവെങ്കില് അതു നിങ്ങളുടെ നേതാക്കളാണ്. ഉമ്മന്ചാണ്ടിയും രമേശ് എം.എം.ഹസനും തീരുമാനിക്കുന്നതാണ് കോണ്ഗ്രസിന്റെ രാഷ്ട്രീയമെന്നു വിട്ടുകൊടുത്ത നിങ്ങളെല്ലാവരും ആ വഞ്ചനയേറ്റു വാങ്ങാന് സര്വഥാ യോഗ്യരുമാണ്. രാജ്യം എവിടെ നില്ക്കുന്നു, കേരളം എവിടെ നില്ക്കുന്നു, രാഷ്ട്രീയം എവിടെ നില്ക്കുന്നുവെന്നു തിരിച്ചറിയുമ്പോഴേക്കും കോണ്ഗ്രസ് അവശേഷിക്കുമോയെന്ന ചോദ്യത്തിനെങ്കിലും ഉത്തരം കരുതിവയ്ക്കുക. തലയുയര്ത്തി നില്ക്കാന് ഒരല്പം ആത്മവീര്യമെങ്കിലും കോണ്ഗ്രസ് പ്രവര്ത്തകരില് ബാക്കിവയ്ക്കുക.\nതിരഞ്ഞെടുപ്പുകളില് ജയിക്കാന് വേണ്ടി മാത്രമുള്ള രാഷ്ട്രീയം. അധികാരം മാത്രമാണ് രാഷ്ട്രീയപ്രക്രിയയെന്നു തുറന്നു പറയാന് മടിയില്ലാത്ത രാഷ്ട്രീയം. ചെങ്ങന്നൂരിലെ കനത്ത തിരിച്ചടി കോണ്ഗ്രസിനെ പിടിച്ചുലയ്ക്കുമെന്നും തിരുത്താന് നിര്ബന്ധിതമാക്കുമെന്നും കരുതിയ പാര്ട്ടി പ്രവര്ത്തക ര്അതിനേക്കാള് കനത്ത പ്രഹരം രാജ്യസഭാസീറ്റിലുണ്ടാകുമെന്നു പ്രതീക്ഷിച്ചിരിക്കില്ല. രാഷ്ട്രീയം ഒരു സമീപനവും തുടര്പ്രക്രിയയുമാണെന്ന് കരുതുന്ന ഒരു വിഭാഗം പ്രവര്ത്തകരെങ്കിലും ആ പാര്ട്ടിയിലുണ്ടെങ്കില് ഇനി പ്രതീക്ഷവേണ്ടെന്ന സന്ദേശം തെളിച്ചു പറഞ്ഞിട്ടുണ്ട് നേതാക്കള്\nതിരഞ്ഞെടുപ്പില് ജയിക്കാനാണെങ്കില് എന്തും ന്യായമാണെന്നു വിശദീകരിക്കാന് മടിയില്ലാത്ത നേതാക്കള്ക്കു കെ.എം.മാണിയെ സന്തോഷിപ്പിക്കാനുള്ള പാരിതോഷികം മാത്രമാണ് രാജ്യസഭാംഗത്വം. ഇന്ത്യന് പാര്ലമെന്റില് എന്താണ് സംഭവിക്കുന്നതെന്നോ, അവിടെ ഉയരുന്ന ഓരോ ശബ്ദത്തിനും എത്ര പ്രാധാന്യമുണ്ടെന്നതോ ഉമ്മന്ചാണ്ടിയെയും ചെന്നിത്തലയെയും അലട്ടില്ലെന്നുറപ്പാണ്. പക്ഷേ ആത്മവീര്യവും ആത്മവിശ്വാസവും നഷ്ടപ്പെട്ടുപോകുന്ന പ്രവര്ത്തകരെ ആശ്വസിപ്പിക്കാനെങ്കിലും കോണ്ഗ്രസില് മാറ്റം അനിവാര്യമാണ്. ഈ പാര്ട്ടി മാറണം, ഈ നേതൃത്വം മാറണം. പാര്ട്ടിയെയും പ്രവര്ത്തകരെയും അറിയുന്ന നേതൃത്വം കേരളത്തിലെ കോണ്ഗ്രസുകാര് ഇന്ന് അര്ഹിക്കുന്നുണ്ട്.\nഉമ്മന്ചാണ്ടിക്കും ചെന്നിത്തലയ്ക്കും അവരെ അനുകൂലിക്കുന്നവര്ക്കും ഇന്ത്യയേക്കാള് വലുതാണ് കേരളം. അല്ലെങ്കില് കേരളം മാത്രമാണ് തല്ക്കാലം പ്രധാനം. കേരളം പോലുമല്ല, അവരുടെ അധികാരം, അവര്ക്കു മുന്നിലുള്ള സാധ്യതകള്. അല്ലെങ്കില് കോണ്ഗ്രസ് ചരിത്രത്തിലെ ഏറ്റവും വലിയ പ്രതിസന്ധികളിലൊന്നിന്റ വക്കിലെത്തിനില്ക്കുമ്പോഴും ഇനി വരാനിരിക്കുന്ന രാജ്യസഭാസീറ്റുകള് വീതം വയ്ക്കുന്ന മലര്പ്പൊടിക്കാരനാകാനാകുന്നതെങ്ങനെ പ്രതിപക്ഷനേതാവിന്?\nപറയാന് കഴിയുന്നത്രയും ചെങ്ങന്നൂര് യു.ഡി.എഫിനോടു പറഞ്ഞുകഴിഞ്ഞു. പരമ്പരാഗത രാഷ്ട്രീയവിശ്വാസങ്ങള് പോലും തുണച്ചില്ല. ന്യൂനപക്ഷവോട്ടുബാങ്കുകള് ഉപാധിരഹിതബാലന്സല്ലെന്ന് ഓരോ വിഭാഗവും ഒന്നൊന്നായി പറഞ്ഞു. പ്രതിപക്ഷത്തെ വിശ്വസിക്കുന്നില്ലെന്ന് ചെങ്ങന്നൂരിലെ ജനങ്ങള് സംശയമൊന്നും ബാക്കിവയ്ക്കാതെ പറഞ്ഞു. കോണ്ഗ്രസിന് സംഘടനയെന്നൊരു സംവിധാനം ബാക്കിയുണ്ടോയെന്ന് മൂര്ച്ചയുള്ള ചോദ്യം കൂടിയായിരുന്നു ചെങ്ങന്നൂര്.\nആ പ്രതിസന്ധികള്ക്കെല്ലാമുള്ള അല്ഭുതശാന്തിയാണ് ഉമ്മന്ചാണ്ടിയും രമേശ്ചെന്നിത്തലയും കണ്ടെത്തിക്കൊണ്ടുവന്നിരിക്കുന്നത്. കെ.എം.മാണി. കോണ്ഗ്രസിലെ ആദര്ശധീരന്മാര്ക്കൊന്നും ആ തിരിച്ചുവരവ് ഒരല്പം പോലും അസ്വസ്ഥതയുണ്ടാക്കിയിട്ടില്ലെന്നതും പ്രത്യേകം ഓര്മിക്കേണ്ടതുണ്ട്. ചോദിക്കുന്നവര്ക്കും പറയുന്നവര്ക്കുമൊന്നും ഈ രാഷ്ട്രീയത്തെക്കുറിച്ചു വേവലാതിയില്ലെങ്കില് കോണ്ഗ്രസില് കലാപം, പൊട്ടിത്തെറിയെന്നൊക്കെ വിശേഷിപ്പിക്കുന്നവര്ക്കല്ലേ കുഴപ്പം?\nഇത്തരം പ്രതിസന്ധികള് കോണ്ഗ്രസില് പുതുമയൊന്നുമല്ല. ഘടകകക്ഷികളുടെ വെല്ലുവിളികളില് പതറിപ്പോയ, അവരെ സഹായിക്കുന്നുവെന്ന മട്ടില് കീഴടങ്ങേണ്ടിവന്ന സാഹചര്യങ്ങള് കേരളത്തിലെ കോണ്ഗ്രസിന് പുതുമയേ അല്ല. ലീഗിന്റെ അഞ്ചാം മന്ത്രിസ്ഥാനം കോണ്ഗ്രസിനുണ്ടാക്കിയ നഷ്ടമെത്രയെന്ന് ആ പാര്ട്ടി കണക്കാക്കിയിട്ടേയില്ല. ഓരോ വിശ്വാസചോര്ച്ചയിലും ഒലിച്ചു പോയ അണികളുടെ മനോവീര്യമെത്രയെന്ന് നേതാക്കള്ക്കു പ്രശ്നവുമായിരുന്നില്ല. അവനവന് സാമ്രാജ്യങ്ങളില് നിന്നു പുറത്തിറങ്ങാത്ത മറ്റു നേതാക്കള് അതു ചോദ്യം ചെയ്തിട്ടുമില്ല. അതുകൊണ്ടാണ് ഞങ്ങളങ്ങ് തീരുമാനിച്ചു, ഇനിയും തീരുമാനിക്കുമെന്നു പറയാന് ഈ നേതാക്കള്ക്കു ഇപ്പോഴും ധൈര്യമുണ്ടാകുന്നത്.\nഈ വെല്ലുവിളിയേക്കാള് വലിയ ഏതു വഞ്ചനയാണ് കോണ്ഗ്രസിനോട് കേരളാകോണ്ഗ്രസും ലീഗും ചെയ്തിട്ടുള്ളത്. ജനാധിപത്യമാണത്രേ. മൂന്നാള് ചേര്ന്നു തീരുമാനിക്കുന്ന ജനാധിപത്യം. അതൊക്കെ വേണ്ടിവരുമെന്ന വെല്ലുവിളിയും. എല്ലാം കഴിഞ്ഞ് ചായക്കോപ്പയില് ഒതുങ്ങുന്ന പതിവുകലാപമല്ലെന്നു ബോധ്യമായപ്പോള് കെ.പി.സി.സി. പ്രസിഡന്റിന്റെ കുമ്പസാരം.\nഎന്തിനു വേണ്ടിയായിരുന്നു ഈ ത്യാഗമെന്നാണ് വിശദീകരിക്കപ്പെട്ടത്? മുന്നണിക്കു വേണ്ടി. മുന്നണി ശക്തിപ്പെടും, യു.ഡി.എഫിന്റെ ശക്തി കൂടും. അപ്പോള് കോണ്ഗ്രസോ എന്ന ചോദ്യത്തിന് ഇവരാരെങ്കിലും മറുപടി നല്കിയോ? കോണ്ഗ്രസിന്റെ ശക്തി എന്നാണ് ഉമ്മന്ചാണ്ടിയുടെയും രമേശ് ചെന്നിത്തലയുടെയും എം.എം.ഹസന്റെയുമൊക്കെ വേവലാതിയായിരുന്നത്? കെ.എം.മാണിയുടെ മകന് ലോക്സഭയില് നിന്നു രാജ്യസഭയിലേക്കു ചാടാന് സ്വന്തം പാര്ട്ടിയുടെ മനോവീര്യം തകര്ത്ത് കൈയില് വച്ചുകൊടുക്കുന്ന രാഷ്ട്രീയമാണ് ഇനി ഇടതുമുന്നണിയെയും ബി.ജെ.പിയെയും ചെറുക്കാന് പോകുന്നതത്രേ.\nഇടതുമുന്നണിയെ നേരിടാനെന്നാണ് ന്യായം. എന്താണ് നിലവിലെ യാഥാര്ഥ്യം? ഇടതുമുന്നണി,രാഷ്ട്രീയവും സംഘടനാമികവും ഒരേ കരുത്തോടെ ഉയര്ത്തിയാണ് കേരളത്തെ അഭിമുഖീകരിക്കുന്നത്. അധികാരത്തിന്റെ അപ്പക്കഷണങ്ങള്ക്കായുളള ആര്ത്തിയുദ്ധമല്ല, കേരളത്തിന്റെ വികസനവും രാഷ്ട്രീയവുമാണ് പരിഗണനയെന്ന് ജനങ്ങളെ വിശ്വസിപ്പിക്കാന് അവര്ക്കു കഴിയുന്നുണ്ട്. സര്ക്കാര് കൃത്യതയോടെ മുന്നോട്ടു പോകുമ്പോള് പൊലീസില് നിന്നും വീണുകിട്ടുന്ന വീഴ്ചകള് പോലും ചോദ്യം ചെയ്യാന് ശേഷിയില്ലാതെ നിയമസഭയിലെ നടുത്തളത്തില് ഒതുങ്ങുകയാണ് പ്രതിപക്ഷവീര്യം. അവിടെയാണ് ഒളിഞ്ഞും തെളിഞ്ഞും മുഖ്യമന്ത്രി പിണറായി വിജയനെ പ്രശംസിക്കാന് മടിയില്ലാത്ത കെ.എം.മാണിയുമായി കൈകോര്ത്ത് പ്രതിപക്ഷം ശക്തിയാര്ജിക്കാന് പോകുന്നത്.\nയു.ഡി.എഫും എല്.ഡി.എഫും ഊഴം വച്ചുമാറുന്ന അധികാരചക്രമല്ല ഇന്ന് കേരളരാഷ്ട്രീയമെന്ന് തിരിച്ചറിയുന്നവര് ആ പാര്ട്ടിയിലുമുണ്ട്. കേരളത്തില് വളരാ\nന് ഇച്ഛാശക്തിയോടെ തീരുമാനിച്ചിട്ടില്ലെന്നതുമാത്രമാണ് ബി.ജെ.പിക്കു മുന്നിലുള്ള പ്രതിബന്ധം . ഒറ്റപ്പെട്ട ശബ്ദങ്ങളെന്നു തള്ളി ഇനിയും വ്യക്തികേന്ദ്രീകൃത, ഗ്രൂപ്പധിഷ്ഠിത രാഷ്ട്രീയത്തെ മുന്നോട്ടു പോകാന് അനുവദിച്ചാല് കോണ്ഗ്രസിനു വേണ്ടി കാത്തുനില്ക്കാവുന്ന അവസ്ഥയിലല്ല കേരളരാഷ്ട്രീയമെന്നു മനസിലാക്കണം കോണ്ഗ്രസ് രാഷ്ട്രീയത്തില് വിശ്വസിക്കുന്നവര്.\nരണ്ടു നേതാക്കളെ കോണ്ഗ്രസിന്റെ ജനാധിപത്യം തീരുമാനിക്കാന് ചുമതലപ്പെടുത്തിയതാരാണെന്ന് ചോദ്യമുയര്ത്തിയത് വി.ടി.ബല്റാമിനെപ്പോലെ അപൂര്വം ചിലര് മാത്രമാണ്. അതും ഒരൊറ്റ രാജ്യസഭാസീറ്റ് കൈവിട്ടുപോയതിന്റെ പ്രതിഷേധം മാത്രമാണെങ്കില് അതു വെറുതെയാണ്. കോണ്ഗ്രസിന്റെ അവസ്ഥ മനസിലാക്കിയുള്ള അപായമണിയാണ് മുഴങ്ങുന്നതെങ്കില് അത് വിപുലമായ തിരുത്തലിനാകണം. നേതൃത്വം മാത്രമല്ല, പാര്ട്ടിയുടെ സമീപനം തന്നെ മാറണം. ഒരു കാര്യം ഉറപ്പിച്ചു പറയാം. ഇപ്പോള് കാണുന്ന കലഹം സെലക്റ്റീവാണ്. പ്രതിഷേധവും ചോദ്യങ്ങളും സെലക്റ്റീവാണ്. പാര്ട്ടിയുടെയോ രാഷ്ട്രത്തിന്റെയോ രാഷ്ട്രീയത്തിന്റെയോ നന്മയൊന്നും ഒരു ചോദ്യത്തിലും രോഷകാരണമായില്ല. വ്യക്തികളില് നിന്ന് പാര്ട്ടിയിലേക്കു വളരാന് കോണ്ഗ്രസ് ഇനിയുമെത്ര കാലം സഞ്ചരിക്കണമെന്നത് ഗ്രൂപ്പ് നേതാക്കള് മാത്രം മറുപടി നല്കേണ്ട ചോദ്യമല്ല. പുതുതലമുറയിലെ തിരുത്തല്വാദികള്ക്കും ആ ചോദ്യം സുഖകരമാകില്ല.\nപിന്നെ കേരളാകോണ്ഗ്രസ്. ലോക്സഭയായാലും രാജ്യസഭയായാലും ഒരേയൊരു ജോസ് കെ.മാണി മാത്രമെന്ന തീരുമാനത്തിനു കൈയടിക്കേണ്ട ഗതികേടുള്ള ആ പാര്ട്ടിയോട് രാഷ്ട്രീയസംവാദം സാധ്യമാണോ? കോട്ടയം മണ്ഡലത്തിലെ ജനങ്ങളെ വഞ്ചിച്ചത് ശരിയാണോയെന്നു പോലും ആ പാര്ട്ടിയോട് ചോദിക്കാനാകുമോ ? രാഷ്ട്രീയധാര്മികത, സത്യസന്ധത എന്നതൊക്കെ ആ പാര്ട്ടിക്കു ബാധകമാണെന്ന് കേരളത്തിലാരെങ്കിലും എന്നെങ്കിലും തെറ്റിദ്ധരിച്ചിട്ടുണ്ടോ?\nകേരളാകോണ്ഗ്രസിന്റെ രാഷ്ട്രീയസത്യസന്ധതയുടെ തെളിവുകള് കഴിഞ്ഞ ദിവസം തന്നെ വേണ്ടുവോളം അരങ്ങത്തെത്തിയതാണ്.\nതാനും തന്റെ കുടുംബവുമല്ലാതെ മറ്റൊന്നും കെ.എം.മാണിയുടെ പരിഗണനയിലില്ലാത്തതുകൊണ്ടാണ് കേരളാകോണ്ഗ്രസിനെ കേരളത്തിനു പേടിക്കേണ്ടി വരാത്തത്. കുടുംബത്തിനപ്പുറത്തേക്കു വളരാന് ആ പാര്ട്ടി തന്നെ നന്നായി ശ്രദ്ധിക്കുന്നതുകൊണ്ട് തല്ക്കാലം ആശങ്ക വേണ്ട. പിന്നെ എല്ലാം കര്ഷകര്ക്കു വേണ്ടിയാണെന്ന ആ ക്ലാസ് ഡയലോഗിന്റെ തൊലിക്കട്ടി രാഷ്ട്രീയമൊന്നാകെ മാതൃകയാക്കേണ്ടതാണ്.\nമധ്യകേരളത്തിലെത്തുമ്പോള് രാഷ്ട്രീയം വഴുതുന്ന സി.പി.എം പോലും കെ.എം.മാണിക്കു മുന്നില് വിമര്ശനം മറക്കുമെന്ന് അവര്ക്കറിയാം. യു.ഡി.എഫിലെ രാഷ്ട്രീയഅധാര്മികതകള്ക്കെതിരെ സി.പി.എം ആഞ്ഞടിക്കും, പക്ഷേ അതിന്റെയെല്ലാം മൂലകാരണമായാലും കെ.എം.മാണിക്ക് പ്രത്യേക ഇളവുണ്ട്. ആ പിന്തുണ,നിരുപാധികവും നിരാശയേല്ക്കാത്തതുമാണെന്നു ആവര്ത്തിച്ചോര്മിപ്പിക്കുന്നുണ്ട് ഈ സന്നിഗ്ധഘട്ടത്തിലും കോടിയേരി.\nസി.പി.എം കാത്തിരിപ്പു തുടരും. കെ.എം.മാണി അസാമാന്യ മെയ്വഴക്കത്തോടെ ഈ യാത്ര തുടരും. ആര്ക്കും പോറല് പോലുമേല്ക്കില്ല. യു.ഡി.എഫിനും ശക്തി വര്ധിക്കുകയേയുള്ളൂ. ഒന്നുമില്ലെങ്കിലും കോട്ടയത്തെ ജനങ്ങളുടെ മുന്നില് ഒരിക്കല്ക്കൂടി നില്ക്കാന് ധൈര്യമില്ലെന്ന് ജോസ്.കെ.മാണിയും കേരളാകോണ്ഗ്രസും സമ്മതിച്ചല്ലോ. ജനങ്ങളെ പേടിയുണ്ടെന്നു സമ്മതിക്കുന്നത് നല്ല കാര്യമാണ്. ദേശീയരാഷ്ട്രീയത്തെ ശക്തിപ്പെടുത്താന് ഡല്ഹിക്കു പുറപ്പെട്ട കുഞ്ഞാലിക്കുട്ടിയും മുസ്ലിംലീഗും മുന്നണിയെക്കൂടി ശക്തിപ്പെടുത്താമെന്നു തീരുമാനിച്ചതിലും നീരസം തോന്നേണ്ടതില്ല. ജനങ്ങള്ക്കു മാത്രമാണ് തിരുത്താനുള്ള ശക്തി.\nഅധികാരമാണ് രാഷ്ട്രീയം എന്ന ആപ്തവാക്യം ഇന്നുവരെ യു.ഡി.എഫില് ചോദ്യം ചെയ്യപ്പെട്ടിട്ടില്ല. ലീഗ് ലീഗിന്റെ അധികാരഭാവി ഉറപ്പിക്കുമ്പോള് ഇടിഞ്ഞുവീഴുന്നത് കോണ്ഗ്രസിന്റെ അടിത്തറയാണെങ്കില് അത് മുസ്ലിംലീഗിന്റെ പ്രശ്നമാകണമെന്ന് വാശി പിടിക്കരുത്.\nഒരൊറ്റ അപേക്ഷ മുന്നോട്ടു വയ്ക്കാന് അനുവദിക്കണം. ഈ കാണിച്ചു കൂട്ടുന്ന അശ്ലീലനാടകങ്ങളെ രാഷ്ട്രീയം, ജനാധിപത്യം എന്നീ വാക്കുകള് കൊണ്ട് വിശേഷിപ്പിക്കാതിരിക്കാനുള്ള കാരുണ്യം കേരളരാഷ്ട്രീയത്തോടു കാണിക്കണം. അത്രയും കരുണ കേരളത്തിലെ കോണ്ഗ്രസ് പ്രവര്ത്തകരെങ്കിലും അര്ഹിക്കുന്നുണ്ട്. പക്ഷേ കോണ്ഗ്രസിന് ജീവശ്വാസം വേണം. രണ്ടോ മൂന്നോ നേതാക്കന്മാരുടെ ഗ്രൂപ്പ് താല്പര്യങ്ങളില് ഒതുങ്ങിക്കിട്ടില്ല ഇന്നത്തെ കേരളാരാഷ്ട്രീയമെന്ന് തിരിച്ചറിയുന്നവര് ആ പാര്ട്ടിയെ തിരിച്ചുപിടിക്കണം. കോണ്ഗ്രസില് ജനാധിപത്യമുണ്ടാകണം. രാഷ്ട്രീയമുണ്ടാകണം. കോണ്ഗ്രസ് മുക്തഭാരതത്തിനായി അക്ഷീണം പ്രയത്നിക്കുന്ന സംഹാരരാഷ്ട്രീയത്തിന്റെ കാലത്ത് ഹൈക്കമാന്ഡിന്റെ ആജ്ഞകളില് നിശബ്ദമാകരുത് ചോദ്യങ്ങള്. പ്രതിഷേധങ്ങള്ക്ക് പാര്ട്ടിയെ തിരുത്തലിന് നിര്ബന്ധിതമാക്കാന് കഴിയണം. പ്രകടനങ്ങളില് ഒതുങ്ങാത്ത ചൂണ്ടുവിരലുകള് കോണ്ഗ്രസില് ബാക്കിയുണ്ടോ എന്ന ചോദ്യത്തിനു കൂടിയാണ് ചരിത്രം ഉത്തരം കാത്തിരിക്കുന്നത്.


കുവൈറ്റ് ബദര് അല് സമായില് യൂറോളജിസ്റ്റ് ഡോ. രാജശേഖരന്റെ സേവനം ലഭ്യം; സമയം ഇങ്ങനെ – Sathyam Online\nകുവൈറ്റ് ബദര് അല് സമായില് യൂറോളജിസ്റ്റ് ഡോ. രാജശേഖരന്റെ സേവനം ലഭ്യം; സമയം ഇങ്ങനെ\nകുവൈറ്റ്: ബദര് അല് സമാ മെഡിക്കല് സെന്ററില് പ്രമുഖ യൂറോളജിസ്റ്റ് ഡോ. രാജശേഖരന്റെ സേവനം ലഭ്യം. ഒപിഡിയില് രാവിലെ ഒമ്പത് മുതല് ഉച്ചയ്ക്ക് ഒരു മണി വരെയും, വൈകിട്ട് അഞ്ച് മുതല് രാത്രി ഒമ്പത് വരെയുമാണ് സേവനം.\nമുന്‍കൂട്ടിയുള്ള അപ്പോയിന്റ്‌മെന്റ് വഴിയായിരിക്കും കണ്‍സള്‍ട്ടേഷന്. ബുധനാഴ്ച അവധി. വിവരങ്ങള്‍ക്ക്: 60689323 (വാട്‌സാപ്പ്).


ഇനി മുന്നിലും പുറകിലും ഡിസ്‌പ്ലേയുള്ള ഫോണും - Express Kerala\nഇനി മുന്നിലും പുറകിലും ഡിസ്‌പ്ലേയുള്ള ഫോണും\nയോട്ടാഫോണാണ് ഇരട്ട സ്‌ക്രീനുള്ള മൊബൈലുമായി രംഗത്തെത്തുന്നത്. ഒരു വശത്ത് ലിക്വിഡ് ക്രിസ്റ്റല് ഡിസ്‌പ്ലേയും മറുവശത്ത് ഇലക്ട്രോണിക്ക് പേപ്പര് ഡിസ്‌പ്ലേയുമാണുള്ളത്. ഫോണ് ഓണ് ചെയ്യാതെ തന്നെ മെസേജ് ഉള്‍പ്പെടെയുള്ള എല്ലാ വിവരങ്ങളും ഇലക്ട്രോണിക് പേപ്പര് ഡിസ്‌പ്ലേയില് കാണാനാകുമെന്നതാണ് ഇതിന്റെ പ്രത്യേകത. ഇവായന സുഖകരമാക്കുക എന്നതും ഇരട്ട ഡിസ്‌പ്ലേ ഫോണിന്റെ പ്രധാന ഉദ്ദേശങ്ങളിലൊന്നാണ്.\nയുഎഇ ആസ്ഥാനമായ ജമ്പോ ഇലക്ട്രോണിക്‌സ് ഫ്‌ലിപ്പ്കാര്‍ട്ടുമായി ചേര്‍ന്ന് വിപണിയിലെത്തിക്കുന്ന ഫോണിന്റെ വില 23,499 രൂപയായിരിക്കും.\nഫോണില് ബാറ്ററി ചാര്‍ജ് കുറവാണെങ്കിലും ഇലക്ട്രോണിക് പേപ്പര് ഡിസ്‌പ്ലേ ആവശ്യമായ വിവരങ്ങള് ശേഖരിച്ചുവെക്കാന് സഹായിക്കും. മാപ്പുകള്, മീറ്റിംഗ് സംബന്ധിച്ച വിവരങ്ങള്, മിസ്സ്ഡ് കോളുകള് എന്നിവ ഉപയോക്താവിന് ആവശ്യമുള്ള സമയം വരെ ശേഖരിച്ചുവെക്കാന് രണ്ടാം സ്‌ക്രീന് സഹായിക്കും.\n4.3 ഇഞ്ച് വലിപ്പത്തിലാണ് ഡിസ്‌പ്ലേ. 1280×720 പിക്‌സല് റെസല്യൂഷനില് എല്‍സിഡി ടച്ച് സ്‌ക്രീനാണ് പ്രധാന ഡിസ്‌പ്ലേ. 640×360 പിക്‌സല് റെസല്യൂഷനില് 16 ഗ്രേ സ്‌കെയില് ഇലക്ട്രോണിക് പേപ്പര് ഡിസ്‌പ്ലേയാണ് രണ്ടാമത്തെ സ്‌ക്രീനില് വരുന്നത്.\nസാധാരണ സ്മാര്‍ട്ട്‌ഫോണുകളില് മെസ്സേജുകള് നോക്കാനും മറ്റും പല തവണ ഫോണ് ഓണ് ചെയ്യുന്നതിനാല് ബാറ്ററി ചാര്‍ജ് നഷ്ടപ്പെടുമെന്ന പഠനത്തില് നിന്നാണ് യോട്ടാഫോണ് ഇരട്ട ഡിസ്‌പ്ലേയുള്ള ഫോണ് എന്ന ആശയത്തിന് രൂപം നല്‍കിയത്.


തരുന്ന ലിസ്റ്റ് കൊടുക്കാന് ആണെങ്കില് പിന്നെ തങ്ങളീ സ്ഥാനത്ത് ഇരിക്കുന്നത് എന്തിനാണ്? നേതാക്കള്‍ക്കെതിരെ ആഞ്ഞടിച്ചു വി ഡി സതീശനും | Gramajyothi News\nAugust 29, 2021 7:27 pm Published by : സ്വന്തം ലേഖകൻ\nകൊച്ചി: ഡിസിസി പുനഃസംഘടനയുമായി ബന്ധപ്പെട്ടുള്ള പരസ്യ പ്രതികരണങ്ങളില് ഉമ്മന് ചാണ്ടിക്കും രമേശ് ചെന്നിത്തലക്കുമെതിരെ ആഞ്ഞടിച്ച് പ്രതിപക്ഷ നേതാവ് വി ഡി സതീശന്. ലിസ്റ്റ് പ്രഖ്യാപിക്കും മുന്ന് ചര്‍ച്ച നടന്നില്ലെന്ന ഇരുവരുടെയും വാദം സതീശന് തള്ളിക്കളഞ്ഞു.\nചര്‍ച്ച നടന്നില്ല എന്ന ഉമ്മന് ചാണ്ടിയുടെയും രമേശ് ചെന്നിത്തലയുടെയും വാദം തെറ്റാണ്. താനും സുധാകരനും മൂലയില് മാറിയിരുന്നു കൊടുത്ത ലിസ്റ്റ് അല്ല. എല്ലാവരെയും തൃപ്തിപ്പെടുത്തി ഒരു പട്ടിക ഉണ്ടാക്കാന് ആകില്ല. താഴെത്തട്ടില് വരെ മാറി മാറി ചര്‍ച്ച നടത്തി. ഉമ്മന് ചാണ്ടിയും രമേശ് ചെന്നിത്തലയും തരുന്ന ലിസ്റ്റ് കൊടുക്കാന് ആണെങ്കില് പിന്നെ താന് ഈ സ്ഥാനത്ത് എന്തിനാണെന്നും വി ഡി സതീശന് ചോദിച്ചു. ഡിസിസി ലിസ്റ്റില് ആരും പെട്ടിതൂക്കികള് അല്ല. അത്തരം വിമര്‍ശനങ്ങള് അംഗീകരിക്കില്ലെന്നും വി ഡി സതീശന് പറഞ്ഞു.\nപട്ടിക വൈകുന്നു എന്ന് ഒരു ഭാഗത്തു പറയുക, മറ്റൊരു ഭാഗത്തു ഇത് നീട്ടികൊണ്ട് പോകുക അത് ശരിയല്ല. ഡിസിസി പുനഃസംഘടനയുടെ എല്ലാ ഉത്തരവാദിത്തവും താനും കെ സുധാകരനും ഏറ്റെടുക്കുന്നു. അനാവശ്യ സമ്മര്‍ദ്ദത്തിന് വഴങ്ങില്ല. യുഡിഎഫിനെ തിരിച്ചു കൊണ്ടുവരാനുള്ള ശ്രമം ആണെന്നും വി ഡി സതീശന് കൊച്ചിയില് മാധ്യമങ്ങളോട് പറഞ്ഞു.\nനേരത്തെ ഉമ്മന് ചാണ്ടിക്കെതിരെ കെപിസിസി അധ്യക്ഷന് കെ സുധാകരനും രംഗത്തെത്തിയിരുന്നു. വിശാല അടിസ്ഥാനത്തില് ചര്‍ച്ച നടന്നതിന്റെ അടിസ്ഥാനത്തിലാണ് പട്ടിക തയ്യാറാക്കിയതെന്നും ഉമ്മന് ചാണ്ടിയോട് രണ്ട് തവണ ചര്‍ച്ച നടത്തിയെന്നും സുധാകരന് പറഞ്ഞു. ജനാധിപത്യരീതിയില് പ്രവര്‍ത്തിക്കുന്ന പാര്‍ട്ടിയില് അഭിപ്രായ വ്യത്യാസങ്ങള് സ്വാഭാവികം. എന്നിട്ടും ഇത്രയും വിമര്‍ശനം മാത്രമേ ഉണ്ടായിട്ടുള്ളു. മെറിറ്റ് പരിശോധിക്കണം.\nഡിസിസി പട്ടികയില് വേണ്ടത്ര ചര്‍ച്ച നടന്നില്ലെന്ന ഉമ്മന് ചാണ്ടിയുടെയും രമേശ് ചെന്നിത്തലയുടെയും വാദം വാസ്തവവിരുദ്ധം. വിശാല അടിസ്ഥാനത്തില് ചര്‍ച്ച നടന്നതിന്റെ അടിസ്ഥാനത്തിലാണ് പട്ടിക തയ്യാറാക്കിയത്. ഉമ്മന് ചാണ്ടിയുമായും രമേശ് ചെന്നിത്തലയുമായും രണ്ടു തവണ ചര്‍ച്ച നടത്തി. ഡിസിസി പ്രസിഡന്റ് സ്ഥാനത്തേയ്ക്ക് ഉമ്മന് ചാണ്ടി നല്‍കിയ പേരുകള് ഡയറിയില് കുറിച്ചിരിക്കുന്നത് സുധാകരന് മാധ്യമങ്ങള്‍ക്ക് മുന്നില് ഉയര്‍ത്തിക്കാണിച്ചു.\nഇത്രയുകാലം ഗ്രൂപ്പ് മാത്രമാണ് പരിഗണിക്കപ്പെട്ടിരുന്നത്. രണ്ടു ഗ്രൂപ്പുകള് നല്‍കുന്ന പേരുകളാണ് പരിഗണിച്ചിരുന്നത്. ഇതിന് മുന്‍പ് നിരവധി തവണ പുനഃ സംഘടന നടന്നിട്ടുണ്ട്. അപ്പോഴെല്ലാം ഗ്രൂപ്പുകള് നല്‍കുന്ന പേരുകളാണ് പരിഗണിച്ചത്. ഇരുവരും തമ്മില് ചര്‍ച്ച നടത്തി വീതംവെയ്ക്കലാണ് പതിവ്. താന് വര്‍ക്കിങ് പ്രസിഡന്റ് ആയിരുന്ന സമയത്ത് തന്നോട് ചര്‍ച്ച നടത്താതെ സ്ഥാനാര്‍ത്ഥികളെയും ഭാരവാഹികളെയും തീരുമാനിച്ച് ഹൈക്കമാന്‍ഡിന് സമര്‍പ്പിക്കുകയാണ് ഉണ്ടായത്. പണ്ട് സ്ഥാനാര്‍ത്ഥി പട്ടികയിലും ഭാരവാഹി പട്ടികയിലും ആരോടൊക്കെ ഇവര് ചര്‍ച്ച നടത്തിയെന്നും സുധാകരന് ചോദിച്ചു.\nനേരത്തെ ഡിസിസി പ്രസിഡന്റുമാരെ സംബന്ധിച്ചു ഫലപ്രദമായ ചര്‍ച്ച നടന്നിരുന്നെങ്കില് ഇതിലും മികച്ചവരെ കണ്ടെത്താനാകുമായിരുന്നു എന്നാണ് ഉമ്മന് ചാണ്ടി പ്രതികരിച്ചത്. തന്റെ പേര് അനാവശ്യമായി വലിച്ചിഴയ്ക്കുന്നെന്നും ഉമ്മന് ചാണ്ടി പറഞ്ഞു. കോട്ടയത്തെ പുതിയ ഡിസിസി പ്രസിഡന്റ് നാട്ടകം സുരേഷ് അടുത്തു നില്‍ക്കുമ്ബോഴാണ് ഉമ്മന് ചാണ്ടി പുതിയ പട്ടികയ്‌ക്കെതിരെ രൂക്ഷമായ ഭാഷയില് മാധ്യമങ്ങളോട് പ്രതികരിച്ചത്.


സ്കൂൾ സമയം വൈകിട്ട് വരെ നീട്ടണമെന്ന് വിദ്യാഭ്യാസവകുപ്പ്: അന്തിമ തീരുമാനം മുഖ്യമന്ത്രിക്ക് വിട്ടു | CM to make final decision on the demand for full day classes in school\nഉച്ചവരെ ക്ലാസുകൾ നടത്തിയാൽ സിലബസ് മൊത്തം പഠിപ്പിച്ചു തീർക്കാൻ സാധിക്കില്ലെന്നാണ് വിദ്യാഭ്യാസവകുപ്പിൻ്റെ വിലയിരുത്തൽ.\nThiruvananthapuram, First Published Nov 26, 2021, 3:55 PM IST\nതിരുവനന്തപുരം: സംസ്ഥാനത്ത് സ്കൂൾ സമയം (class time) വൈകീട്ട് വരെ നീട്ടണമെന്ന് വിദ്യാഭ്യാസവകുപ്പ് (education department). ഇക്കാര്യത്തിൽ അന്തിമ തീരുമാനം മുഖ്യമന്ത്രിക്ക് വിട്ടു. വിദ്യാഭ്യാസമന്ത്രി വി.ശിവൻകുട്ടിയുടെ അധ്യക്ഷതയിൽ ചേ‍ർന്ന യോഗത്തിലാണ് ഈ ആവശ്യം മുഖ്യമന്ത്രിക്ക് മുന്നിൽ വയ്ക്കാൻ തീരുമാനിച്ചത്.\nനവംബർ ഒന്നിനാണ് സംസ്ഥാനത്തെ സ്കൂളുകളിൽ വീണ്ടും അധ്യയനം ആരംഭിച്ചത്. എന്നാൽ ഉച്ചവരെ ക്ലാസുകൾ നടത്തിയാൽ സിലബസ് മൊത്തം പഠിപ്പിച്ചു തീർക്കാൻ സാധിക്കില്ലെന്നാണ് വിദ്യാഭ്യാസവകുപ്പിൻ്റെ വിലയിരുത്തൽ. ഈ സാഹചര്യത്തിൽ ഒന്നിടവിട്ട ദിവസങ്ങളിലെല്ലാം ക്ലാസുകളും ബാച്ചുകളും തുടരാനാണ് സാധ്യത. നിലവിൽ പലബാച്ചുകളിലായി ബയോബബിൾ സംവിധാനത്തിലാണ് ക്ലാസുകൾ നടക്കുന്നത്.\nപരീക്ഷകൾക്കായി വിദ്യാർത്ഥികൾ പഠിക്കേണ്ട ഫോക്കസ് ഏരിയ നിശ്ചയിക്കാനും തീരുമാനമായിട്ടുണ്ട്. പ്ലസ് വൺ സീറ്റ് ക്ഷാമം തീ‍ർക്കാൻ സീറ്റ് കുറവുള്ള ജില്ലകളിൽ താത്കാലിക ബാച്ചുകൾ അനുവദിക്കുന്ന വിഷയവും ഇന്ന് ച‍േ‍ർന്ന യോഗത്തിൽ ച‍ർച്ചയായി. സീറ്റ് ക്ഷാമമുള്ള ജില്ലകളിൽ താത്കാലിക ബാച്ചുകൾ ആദ്യം അനുവദിക്കാനാണ് സാധ്യത. മലപ്പുറം, കോഴിക്കോട്, കണ്ണൂർ ജില്ലകളിലാണ് കൂടുതലായി പ്ലസ് വൺ അധികബാച്ചുകൾ അനുവദിക്കേണ്ടത്. തൃശ്ശൂ‍ർ പോലെ ചില ജില്ലകളിൽ നാമമാത്രമായ ബാച്ച് വ‍ർധനയിലൂടെ സീറ്റ് ക്ഷാമം തീ‍ർക്കാനാവും എന്നാണ് വിദ്യാഭ്യാസവകുപ്പിൻ്റെ കണക്കുകൂട്ടൽ.


ജ്യോതിഷകുലം [ Jyothishakulam ] E-mail : jyotishakulam@gmail.com: ജപിക്കുമ്പോള് ശ്രദ്ധിക്കേണ്ട കാര്യങ്ങള്\nകിഴക്കോട്ടോ വടക്കോട്ടോ ദര്‍ശനമായിരുന്ന് ഇഷ്ടദേവതയെ ധ്യാനിച്ചശേഷമാണ് ജപം ആരംഭിക്കേണ്ടത്. അതിന് ആ ദേവതയുടെ ധ്യാനമന്ത്രങ്ങള് ഉപയോഗിക്കാം.എപ്പോഴും ഉണര്‍വ്വോടെയും ശ്രദ്ധയോടെയും വേണം ജപിക്കേണ്ടത്. തുടക്കത്തില് ശ്രദ്ധയോടെ ജപമാരംഭിച്ചാലുംകുറച്ചുകഴിയുമ്പോള് മനസ്സ് പിടിയില്‍നിന്നും വഴുതി അലഞ്ഞുതിരിയാന്‍തുടങ്ങും. ചിലര്‍ക്ക് നിദ്രവരും. ഇവയെല്ലാം ഒഴിവാക്കി ജപസമയത്ത് തികഞ്ഞ ഉണര്‍വും ശ്രദ്ധയും പാലിക്കേണ്ടതാണ്. ഉറക്കം വരുന്നു എന്നു തോന്നിയാല് എഴുന്നേറ്റ് അല്‍പം നടക്കുകയോ ശുദ്ധജലം മുഖത്തുതളിക്കുകയോ ചെയ്തശേഷം വീണ്ടും ജപം തുടരാം.\nനിത്യവും 108 ഓ 1008 ഓ തവണയെങ്കിലും ജപം നടത്തേണ്ടതാണ്.എണ്ണം കൂടുന്നതനുസരിച്ച് ഫലപ്രാപ്തിയും വേഗത്തില് കൈവരും. രുദ്രാക്ഷം, തുളസി തുടങ്ങിയവയിലേതെങ്കിലും കൊണ്ടു നിര്‍മ്മിച്ച 108 മണികളുള്ള മാലയാണ് മന്ത്രജപത്തിന്റെ സംഖ്യ കണക്കാക്കുന്നതിന് ഉപയോഗിക്കുന്നത്. ഓരോ തവണ മന്ത്രം ജപിക്കുമ്പോഴും മാലയിലെ ഓരോ മണിയും നട വിരലും തള്ളവിരലുമുപയോഗിച്ച് തിരിക്കണം. ചൂണ്ടുവിരല് അകന്നുനില്‍ക്കേണ്ടതാണ്. 108-ാ‍ം മതു തവണ മന്ത്രം ജപിക്കുമ്പോള് മാലയിലെ മേരുമണിയില് എത്തിയിരിക്കും.വീണ്ടും, മേരുമണി കവച്ചുകടക്കാതെ 109-ാ‍ം മന്ത്രം മുതല് മണികള് തിരിച്ച് എണ്ണേണ്ടതാണ്.നിത്യവും പുലര്‍ച്ചെ 4ന് ജപം ആരംഭിക്കുന്നതിനുമുമ്പ് സ്നാനം ചെയ്യേണ്ടതാണ്.അതിനു ബുദ്ധിമുട്ടുള്ളവര് കയ്യും കാലും മുഖവും കഴുകിയശേഷം ജപം ആരംഭിക്കാവുന്നതാണ്.ഇഷ്ടദേവതയുടെ ചിത്രം മുമ്പില് സ്ഥാപിച്ച് അതിനു മുമ്പില് ദീപം തെളിയിച്ച് അവിടെയിരുന്നു ജപിക്കുന്നത് ഉത്തമം.അതിവേഗത്തിലോ വളരെ സാവധാനത്തിലോ ജപിക്കരുത്. യാന്ത്രികമായ ജപത്തിന്റെ പതിന്‍മടങ്ങു ഫലം ഭക്തിവിശ്വാസങ്ങളോടെ ജപിച്ചാല് കൈവരും. ഇഷ്ടദേവതയെ പ്രാര്‍ത്ഥിച്ചശേഷം വേണം ജപം അവസാനിപ്പിക്കേണ്ടതും.ജപകാലത്ത് മനസ്സ് മാലിന്യമുക്തമായിരിക്കാന് പ്രത്യേകം ശ്രദ്ധിക്കേണ്ടതാണ്. അതിന് സാത്ത്വികമായ ഒരു ജീവിതരീതി അനുവര്‍ത്തിക്കുന്നത് ഉത്തമം\nPosted by Jyotisha Kulam at 09:33